Ibuvon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ibuvon ar byavahar, ppali, parshwakriya, upkaar, kriya-pratikriya aaru satarkatabani\nIbuvon ৰ লাভ আৰু ব্যৱহাৰসমূহ- Ibuvon Benefits & Uses in Assamese- Ibuvon ar laabh aaru byavaharsamuh\nIbuvon ৰ পালি আৰু সেয়া কেনেদৰে ল'ব- Ibuvon Dosage & How to Take in Assamese - Ibuvon ar paali aaru xeya kenedore lobo\nIbuvon ৰ পাৰ্শ্চক্ৰিয়াসমূহ- Ibuvon Side Effects in Assamese- Ibuvon ar parshwakriyasamuh\nIbuvon সংক্ৰান্ত সতৰ্কতাবাণীসমূহ- Ibuvon Related Warnings in Assamese- Ibuvon xonkranta xatarkatabanisamuh\nঅইন দৰৱৰ সৈতে Ibuvonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ibuvon with Other Drugs in Assamese- Oinor xoite Ibuvon ar gurutor kriya-pratikriya\nIbuvon মতভেদসমূহ- Ibuvon Contraindications in Assamese- Ibuvon nishedhsamuh\nIbuvon ৰ বিষয়ে সততে সোধা প্ৰশ্নসমূহ- Frequently asked Questions about Ibuvon in Assamese- Ibuvon ar bikhoye satate xodha prashnasamuh\nখাদ্য আৰু মদৰ সৈতে Ibuvon ক্ৰিয়া-প্ৰতিক্ৰিয়া- Ibuvon Interactions with Food and Alcohol in Assamese- khadya aaru modor xoite Ibuvon kriya-pratikriya\nIbuvon ৰ লাভ আৰু ব্যৱহাৰসমূহ - Ibuvon Benefits & Uses in Assamese - Ibuvon ar laabh aaru byavaharsamuh\nIbuvon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nIbuvon ৰ পালি আৰু সেয়া কেনেদৰে ল'ব - Ibuvon Dosage & How to Take in Assamese - Ibuvon ar paali aaru xeya kenedore lobo\nIbuvon-ৰ উপাদানসমূহ - Ibuvon Active Ingredients in Assamese - Ibuvon-ar upadaansamuh\nIbuvon ৰ পাৰ্শ্চক্ৰিয়াসমূহ - Ibuvon Side Effects in Assamese - Ibuvon ar parshwakriyasamuh\nগৱেষণাৰ ভিত্তিত, Ibuvon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nIbuvon সংক্ৰান্ত সতৰ্কতাবাণীসমূহ - Ibuvon Related Warnings in Assamese - Ibuvon xonkranta xatarkatabanisamuh\nIbuvon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nIbuvonৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Ibuvon নাখাব আৰু আপোনাৰ চিকিতসকৰ পৰামৰ্শ লওক।\nIbuvon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nIbuvon ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Ibuvon কি প্ৰভাৱ দেখা গৈছে?\nIbuvonএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Ibuvon কি প্ৰভাৱ দেখা গৈছে?\nIbuvon গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Ibuvon ৰ কি প্ৰভাৱ দেখা গৈছে?\nআপোনাৰ হৃদয় ত Ibuvonৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nঅইন দৰৱৰ সৈতে Ibuvonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ibuvon with Other Drugs in Assamese - Oinor xoite Ibuvon ar gurutor kriya-pratikriya\nIbuvon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nIbuvon মতভেদসমূহ - Ibuvon Contraindications in Assamese - Ibuvon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ibuvon লোৱা অনুচিত যাতে -\nIbuvon ৰ বিষয়ে সততে সোধা প্ৰশ্নসমূহ - Frequently asked Questions about Ibuvon in Assamese - Ibuvon ar bikhoye satate xodha prashnasamuh\nএই Ibuvon-এ অভ্য়াস বা নিচাৰ সৃষ্টি কৰে নেকি?\nনহয়, Ibuvon লোৱাটোৱে কোনো আসক্তিৰ সৃষ্টি নকৰে।\nIbuvon য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Ibuvon লওক।\nনহয়, মানসিক ৰোগৰ চিকিত্সাৰ ক্ষেত্ৰত Ibuvon ব্যৱহৃত নহয়।\nখাদ্য আৰু মদৰ সৈতে Ibuvon ক্ৰিয়া-প্ৰতিক্ৰিয়া - Ibuvon Interactions with Food and Alcohol in Assamese - khadya aaru modor xoite Ibuvon kriya-pratikriya\nখাদ্য আৰু Ibuvonৰ ক্ৰিয়া-প্ৰতিক্ৰিয়া\nIbuvonৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Ibuvonৰ মাজৰ প্ৰতিক্ৰিয়া\nমদৰ সৈতে Ibuvon সেৱন কৰাটো বিপজ্জনক হ'ব পাৰে।\nIbuvon ৰ অনুকল্প - Substitutes for Ibuvon in Assamese\nIbuvon ৰ মূল্য আৰু পেকৰ চাইজ - Ibuvon Price and Pack Size in Assamese - Ibuvon ar mulya aaru pakor size\nIbuvon Suspension ₹12.0 खरीदें\nআপুনি বা আপোনাৰ পৰিয়ালৰ কোনোবাই Ibuvon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ibuvon ব্যৱহাৰ কৰিছিল নেকি?\nআপুনি কিমান পৰিমাণে Ibuvon সেৱন কৰিছিল?\nআপুনি Ibuvon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ibuvon সেৱন কৰে?


ইভেণ্ট হ'ৰাইজ'ন টেলিস্ক'প - অসমীয়া ৱিকিপিডিয়া\nইভেণ্ট হ'ৰাইজ'ন টেলিস্ক'প\nইভেণ্ট হ'ৰাইজ'ন টেলিস্ক'প (Event Horizon Telescope) এটা বৃহৎ গোলকীয় ৰেডিঅ' টেলিস্ক'পৰ নেটৱৰ্ক। ইভেণ্ট হ'ৰাইজ'ন প্ৰকল্পটো ২০০৯ চনত আৰম্ভ হোৱা এটা আন্তঃৰাষ্ট্ৰীয় সহযোগিতামূলক প্ৰকল্প। ইভেণ্ট হ'ৰাইজ'ন টেলিস্ক'পৰ সহযোগতেই কৃষ্ণগহ্বৰৰ প্ৰথমখন প্ৰতিচ্ছবি প্ৰস্তুত কৰি উলিওৱা হয়। ইভেণ্ট হ'ৰাইজ'ন প্ৰকল্পটোত মুঠতে ৮টা ৰেডিঅ' টেলিস্ক'প পৃথিৱী ব্যাপী আছে।\nকৃষ্ণ-গহ্বৰৰ প্ৰথমখন প্ৰতিচ্ছবি(M87*)\nৰেডিঅ' টেলিস্ক'পসমূহ[সম্পাদনা কৰক]\n২০১৭ চনৰ ইভেণ্ট হ'ৰাইজ'ন টেলিস্ক'পসমূহ হ'ল ছাবমিলিমিটাৰ টেলিস্ক'প (আৰিজনা ৰেডিঅ' অবজাৰবেটৰিৰ অংশ), আতাকামা পাথ্‌ফাইন্দাৰ এক্সপাৰিমেণ্ট, আই আৰ এ এম ৩০ মিটাৰ টেলিস্ক'প, জেমছ ক্লাৰ্ক মেক্সৱেল টেলিস্ক'প, লাৰ্জ মিলিমিটাৰ টেলিস্ক'প "আলফনছ' ছেৰান'", চাবমিলিমিটাৰ এৰে, এ এল এম এ আৰু ছাউথ প'ল টেলিস্ক'প।\nঅনুমোদিত প্ৰতিষ্ঠানসমূহ[সম্পাদনা কৰক]\n↑ 1.0 1.1 https://eventhorizontelescope.org/\n↑ Overbye, Dennis (April 10, 2019). "Black Hole Picture Revealed for the First Time – Astronomers at last have captured an image of the darkest entities in the cosmos". The New York Times. http://www.nytimes.com/2019/04/10/science/black-hole-picture.html?comments#permid=31473598। আহৰণ কৰা হৈছে: April 10, 2019.\n↑ Landau, Elizabeth (April 10, 2019). "Black Hole Image Makes History". NASA. https://www.jpl.nasa.gov/news/news.php?feature=7372। আহৰণ কৰা হৈছে: April 10, 2019.\n"https://as.wikipedia.org/w/index.php?title=ইভেণ্ট_হ%27ৰাইজ%27ন_টেলিস্ক%27প&oldid=231199"ৰ পৰা সংকলিত\nএই পৃষ্ঠাখন ২৪ মে’, ২০২০ তাৰিখে ২০:২৫ বজাত অন্তিম সংশোধন কৰা হৈছিল।


rohit-sharma-overtakes-virat-kohli-and-got-5th-position-as-test-batsman-manju-b– News18 assam\nHome » photogallery » world »Icc Test Rankings: বিৰাট কোহলীৰ অৱস্থা বিৰাট শোচনীয় ! কোহলিক অতিক্ৰম কৰি ৰোহিত শৰ্মাৰ চমক\nIcc Test Rankings: বিৰাট কোহলীৰ অৱস্থা বিৰাট শোচনীয় ! কোহলিক অতিক্ৰম কৰি ৰোহিত শৰ্মাৰ চমক\nIcc Test Rankings : বিৰাটৰ কোহলীৰ এতিয়া বেয়া সময় চলি আছে। হিটমেনজনে টেষ্ট ক্ৰিকেটত ভাৰতীয় অধিনায়কক অতিক্ৰম কৰিছিল।\n| September 01, 2021, 21:36 IST\n৫১টা ইনিংছত তেওঁৰ কোনো শতক নাই। হয়, বিৰাট কোহলীৰ কথাই কোৱা হৈছে। বিৰাট কোহলীৰ ফৰ্মৰ সমালোচনা এতিয়া চাৰিওফালে বিয়পি পৰিছে। কোহলীৰ ২০১৪ চনৰ পাছত ইমান বেয়া অৱস্থা সম্ভৱ হোৱা নাছিল। ভাৰতীয় অধিনায়কজন ইংলেণ্ডৰ মাটিতো নিৰন্তৰ ফ্লপ হৈ ৰ'ল। টেষ্ট শৃংখলাত ৰাণ কৰিব নোৱাৰিলে।\nৰোহিত শৰ্মা এতিয়া আইচিচিয়ে শেহতীয়াকৈ মূল্যাংকন কৰা টেষ্ট ৰেংকিঙত বিশ্বৰ ভিতৰত পাঁচ নম্বৰ স্থানত থকা টেষ্ট বেটছমেন। আনহাতে বিৰাট কোহলী ৬ নম্বৰলৈ অৱনমিত হ'ল। অৰ্থাৎ, ৰোহিত শৰ্মা এতিয়া ভাৰতৰ প্ৰথম স্থানত থকা টেষ্ট বেটছমেন।\nবৰ্তমান ৰোহিত শৰ্মাৰ ৰেটিং পইণ্ট ৭৭৩। আনহাতে কোহলীৰ ৭৬৬ পইণ্ট। টেষ্ট ক্ৰিকেটৰ শীৰ্ষ দহজন বেটছমেনৰ ভিতৰত ৰোহিত আৰু বিৰাটৰ বাহিৰে আন কোনো ভাৰতীয় বেটছমেন নাই। ৰোহিত শৰ্মা এতিয়া টেষ্ট আৰু এদিনীয়া ক্ৰিকেটৰ শীৰ্ষ পাঁচজন ক্ৰিকেটাৰৰ মাজৰ এজন হৈ ৰ'ল।\nঋষভ পণ্ট এই টেষ্ট ৰেংকিঙত ১২ নম্বৰ স্থানৰ খেলুৱৈ। চেতেশ্বৰ পূজাৰাই লিডছ টেষ্টৰ দ্বিতীয় ইনিংছত এটা শতক কৰিব নোৱাৰিলে। তেওঁৰ এতিয়া ৰেংকিং ১৫ নম্বৰ। আজিংক্যা ৰাহানে ১৮ নম্বৰ স্থানত আছে।\nজো ৰুট ৯১৫ ৰেটিং পইণ্টৰ সৈতে টেষ্ট ক্ৰিকেটৰ এক নম্বৰ স্থানৰ বেটছমেন। কেন উইলিয়ামছন ৯০১ ৰেটিং পইণ্টেৰে দ্বিতীয় স্থানত আৰু ৮৯১ ৰেটিং পইণ্টৰ সৈতে ষ্টিভ স্মিথ তৃতীয় স্থানত আছে।


অসমৰ আলোকময় সংস্কৃতি সাগৰত ৰাভা l Assamese Article by Ratul Goswami\nHomeধাৰাবাহিক লেখাঅসমৰ আলোকময় সংস্কৃতি সাগৰত ৰাভা l Assamese Article by Ratul Goswami\nঅসমৰ আলোকময় সংস্কৃতি সাগৰত ৰাভা---\n" মাজতে এটা সপ্তাহ তোমালোকৰ লগত কটাব পৰা নাই । জানা তৰুণ , দেহাটো একেবাৰে বেয়া আছিল । তোমালোকক লগ নোপোৱা বেদনাত দেহাটোৰ লগতে মনটোও বেয়া কৰিছিল । যি নহওঁক যোৱাটো ক্লাছতে তোমালোকক কৈছিলোঁ অহা ক্লাচত ৰাভাদেৱৰ আলোকময় সাংস্কতিক পৰিক্ৰমাৰ কথা পাতিম । বৰপেটাৰ ৰসাল আৰু জ্ঞানগৰ্ভ কথা ভালেখিনি আমি আগতেই পাতিছোঁ ।"\n" বাৰু নৱনীতা , তুমি অসমীয়া ভাষাৰ বাহিৰেও আৰু কি ভাষা ক'ব জানা বুলি কৈছিলা ? অ’ বড়ো ভাষা নহয় ? আৰু কোনোবাই কিবা বেলেগ ভাষা ক'ব জানা নেকি ? ৰহিমা কি ক'লা ? গোৱালপৰীয়া ভাষা ? বাহঃ ধুনীয়া । ৰাভা , গাৰো , কাৰ্বী আদি ভাষা কোনোবাই জানা নেকি ? তলমূৰ কৰিব নালাগে । একো নাই , ময়ো নাজানো । কিন্তু তোমালোকে জানি ভাল পাবা বিষ্ণুৰাভাই ১৬ টা ভাষা জানিছিল । সেয়ে তেওঁ প্ৰায় সমূহ জনগোষ্ঠীৰে সাংস্কৃতিক উপাদান সমূহৰ সৈতে পৰিচিত আছিল । সকলো ভাষাতে কেৱল কথা পতাই নহয় , প্ৰায়বোৰ ভাষাতেই গানো গাব পাৰিছিল । পাহাৰ- ভৈয়ামৰ যোগসূত্ৰ হৈ পৰিছিল ।\nমানৱ জাতিৰ ইতিহাস বিচাৰি ৰাভাই ভ্ৰমিছিল গ্ৰন্থ সাগৰত। ‘ মানুষ কেমন কৰে বড়ো হলোঁ ’, ' মানৱ জাতিৰ ইতিহাস 'আদি গ্ৰন্থৰ মাজত নিজকে বিলীন কৰিলে। উপলব্ধি কৰিলে আদিম সমাজৰ সত্য। সেয়ে লিখিলে আদিম সমাজৰ বিচিত্ৰহীনতাৰ কথা। কৃষি, কুমাৰ কৰ্ম আদিৰ আৰম্ভনিৰ ইতিহাস। সেই সময়চোৱাত নাছিল ধৰ্ম, নাছিল জাতি। নাছিল উচ্চ-নীচ, ধনী-দুখীয়া। গুহাত বাস কৰা মানৱে শিলে শিলে খুণ্ডা খাই উৎপন্ন হোৱা ' টিঙৰি ' (শিলে শিলে খুণ্ডা খাই উঠা জুইক টিঙৰি কোৱা হয়)ৰে জুই জ্বলাই পুৰি খাইছিল মাছ, মাংসকে ধৰি সকলো। ক্ৰমান্বয়ে গছৰ ফেৰেঙণিত ঘৰ সাজি বন্যজন্তুৰ পৰা নিজক ৰক্ষা কৰিবলৈ ললে। দলগত চিকাৰলৈ যোৱা সময়ত খাই পেলাই দিয়া গুটিৰ পৰা গজালি মেলা দেখিয়েই নাৰীয়ে আৱিস্কাৰ কৰিলে কৃষিৰ । কপাহৰ পৰা সূতা উলিয়াই কাপোৰ বনোৱা, মাটিৰে চৰু বনাই তাত খাদ্য সিজাই খোৱা আদি ভিন্ন আৱিস্কাৰৰ সত্য অথচ ৰসাল কাহিনী ৰাভাৰ কলমত । তোমালোকে কিন্তু এই কথাবোৰ নপঢ়াকৈ নাথাকিবা। ৰাভাৰ মতে অসমৰ কলম্বাচ কোন ? ব্ৰহ্মপুত্ৰ নাম কেনেকৈ হ’ল ?এইবোৰ জানিবলৈয়ে পঢ়িবা । অসমৰ নদ-নদী সমূহৰ অলেখ কাহিনী ৰাভাৰ লেখাত পাবা। "\n" জানা তৰুণ, ৰাভাৰ মতে কাৰ্বি সকলেই অসমত প্ৰথমে বাস কৰা জনগোষ্ঠী । সেয়ে তেওঁ কাৰ্বি সকলক অসমৰ কলম্বাচ বুলি কৈছে। প্ৰায় আঢ়ৈ লাখ বছৰ আগতেই হেনো কাৰ্বিসকল অসমলৈ আহিছিল । যি সময়চোৱাক প্ৰস্তৰ আৰু নৱপ্ৰস্ত যুগৰ সন্ধিক্ষণ বোলা হয় সেই সময়তে হেনো কুকী, লুচাই, নগা আদি জনগোষ্ঠীৰ লোক অসমলৈ আহিছিল । "\n" চোৱাচোন কিমান জানিব লগা কথা । বাৰু অনিৰ্বাণ, তোমালোকে নিশ্চয় বুজিছা যে, ৰাভাই কোৱা অসম মানে আজিৰ অসম নহয় । সাতো ভনী (অৰুণাচল,মিজোৰাম, মণিপুৰ, মেঘালয় নাগালেণ্ড, ত্ৰিপুৰা)ৰ সন্মিলিত অসম । কাৰ্বিসকল অষ্ট্ৰিক জাতিৰ লোক । তেওঁলোকৰ পাছত খেতি কামত আগবঢ়া মঙ্গোলীয় সকল অসমলৈ আহিছিল । এওঁলোকৰ লগতেই ব্ৰহ্মপুত্ৰ নামৰ হেনো আত্মিক সম্পৰ্ক । তেওঁলোকে হেনো বহল ঠাই জুৰি থকা নদীবোৰক ‘ ডিলাও ’বুলি কয় । অতি আচৰিত কথা কি জানা ? ৰাভাই তেখেতৰ লেখাৰ এঠাইত কৈছে --ডিলাওৰ পৰা টিলাও, অপভ্ৰংশ হৈ লাওটি আৰু শেষত হেনো লুইত শব্দৰ উৎপত্তি হৈছিল । আন এক ভিন্ন বৰ্ণনা কৰি তেওঁ লিখিছে মঙ্গোলীয়া গোষ্ঠীৰ অৰ্থাৎ বড়ো, ৰাভা, সোণোৱাল, বৰ্মণ, মৰাণ, তিৱা, কোঁচ, ৰামচা, মিচিং,চুটীয়া, অঁকা আৰু মণিপুৰী আদি লোকসকলে কলকলাই বৈ যোৱা বাবেই নদীক হেনো ভুল্লুং বুথুৰ বুলি কৈছিল । এই ভুল্লুং বুথুৰৰ পৰাই ব্ৰহ্মপুত্ৰ নাম হোৱা বুলি ৰাভাই নিজৰ লেখাত উল্লেখ কৰিছে । ৰাভাদেৱৰ লিখনিত উল্লেখ কৰা অনুসৰি টাই মঙ্গোলীয় গোষ্ঠীৰ আহোমসকল অসমলৈ সকলোতকৈ শেষত আহে । আহোমসকলে ছশ বছৰ অসমত ৰাজত্ব কৰে । পিছত অসমক মান সকলে আক্ৰমণ কৰে আৰু অৱৰ্ণনীয় অত্যাচাৰ কৰে । ইয়াৰ পাছতে মানৰ সৈতে ইংৰাজৰ সন্ধি হয় । ইয়াৰ বাবেই স্বাধীনমনা অসমবাসীৰ মুক্তচিন্তাৰ যতি পৰে । "\n" আজিলৈ এৰোঁ দিয়া । তোমালোকে ৰাভা ৰচনাৱলীখন যেনে তেনে পঢ়িবা দেই। অহা সপ্তাহত তোমালোকক ৰাভাদেৱৰ দ্বাৰা সৃষ্ট সাহিত্যৰ কিছু আভাষ দিম।। আজিলৈ এৰিছোঁ দেই । "\nৰাতুল গোস্বামী ।\nঅসম ৰাজ্যিক প্ৰাথমিক শিক্ষক সন্মিলনী l\nদ্বিতীয় বছৰ-৩য় সংখ্যা ধাৰাবাহিক লেখা


i-will-always-be-with-you-said-cm-sarbananda-sonowal-to-people-of-assam– News18 Assam\nআমি জাতিক ঠগিব নোৱাৰো, আপোনালোকৰ একো ক্ষতি হ’বলৈ নিদিও, কিয় মোক এঘৰীয়া কৰিব বিচাৰিছে : সোণোৱাল\nUpdated:December 29, 2019, 7:10 PM IST\nমই আপোনালোকৰ একো ক্ষতি হ’বলৈ নিদিও, আপোনালোকৰ মাজত আছিলো আৰু আছো। আছু, AJYCP, শিল্পী সমাজ তথা ৰাইজলৈ এই আহ্বান মুখ্যমন্ত্ৰীৰ।\nLast Updated: December 29, 2019, 7:10 PM IST\nবিতৰ্কিত নাগৰিকত্ব সংশোধনী আইনৰ বিৰুদ্ধে সমগ্ৰ অসম এক হোৱাৰ সময়ত এতিয়া প্ৰতিখন সভা–সমিতিত ৰাইজ পতীয়ন নিয়াৰ চেষ্টা চলাইছে মুখ্যমন্ত্ৰী সৰ্বানন্দ সোণোৱাল তথা বিজেপি নেতৃত্বই। আজি শুৱালকুছিৰ সভাত মুখ্যমন্ত্ৰী সৰ্বানন্দ সোণোৱালে কয় – কাৰ ষড়যন্ত্ৰত পৰি বিজেপিৰ কাৰ্যকৰ্তাক আক্ৰমণৰ লক্ষ্য কৰা হ’ল? বাওঁপন্থী আদৰ্শত বিশ্বাস কৰা সংগঠন আৰু কংগ্ৰেছ ইয়াৰ আঁৰত আছে। অবৈধ বিদেশীৰ ক্ষেত্ৰত জগৰীয়া কংগ্ৰেছ, বাওঁ দল।\n‘বিদেশীৰ ক্ষেত্ৰত বিজেপিক দোষাৰোপ কৰাৰ অৱকাশেই নাই। বিজেপিক বিদেশীৰ ক্ষেত্ৰত কিয় সাঙোৰা হৈছে? আমাৰ তেজত বীৰ চিলাৰায়, লাচিতৰ অনুপ্ৰেৰণা আছে। আছুৰ পৰা আন্তৰিকতাৰে জানিব বিচাৰিছো যে আমি লোৱা পদক্ষেপ জাতিৰ কাৰণে নহয় নেকি?’ – শুৱালকুছিত এই মন্তব্য মুখ্যমন্ত্ৰী সোণোৱালৰ।\nবিজেপিয়ে কৰা কামৰ উদ্ধৃতি দি সোণোৱালে কয় যে ৮৫৫জন শ্বহীদৰ পৰিয়ালক পাঁচ লাখকৈ দিলো। শ্বহীদ স্মৃতি উদ্যান গঢ়িবলৈ ওলাইছো, এয়া অপৰাধ নেকি আমাৰ? ভাৰত-বাংলাদেশ সীমান্ত ছীল কৰিবলৈ ওলোৱাতো অপৰাধ নেকি? আছু নেতৃত্বৰ মোৰ প্ৰতি যদি ব্যক্তিগত কিবা বিদ্বেষ আছে মই নাজানো। কিন্তু আমি কৰা কামবোৰত বেয়া পাব লগা একো নাই দেখোন!\nআমি জাতিক ঠগিব নোৱাৰো, কিন্তু ভুৱা তথ্য লৈ কিয় মোক এঘৰীয়া কৰিব বিচাৰিছে? আমি কি এনে বেয়া কাম কৰিলো? ভুল তথ্য, অপ–প্ৰচাৰত ভোল গৈছে কিয়? মই আপোনালোকৰ একো ক্ষতি হ’বলৈ নিদিও, আপোনালোকৰ মাজত আছিলো আৰু আছো। আছু, AJYCP, শিল্পী সমাজ তথা ৰাইজলৈ এই আহ্বান মুখ্যমন্ত্ৰীৰ।\nFirst published: December 29, 2019, 7:10 PM IST


ৱোমেন দ্যো চি য়াং দা - আমি সকলো একেই (এটা প্ৰায় সত্য কাহিনী ) - জয়ন্ত আকাশ বৰ্মন - সাহিত্য ডট অৰ্গ\nৱোমেন দ্যো চি য়াং দা – আমি সকলো একেই (এটা প্ৰায় সত্য কাহিনী ) – জয়ন্ত আকাশ বৰ্মন\nসোমবাৰৰ দিন৷ অফিছত এই দিনটোত ব্যস্ততা অলপ বেছি থাকে৷ তদুপৰি গোটেই সপ্তাহটোৰ কৰিব লগা কামখিনি এই দিনটোতে আমি প্লেনিং কৰি লওঁ‌৷ সপ্তাহটোৰ কাৰ্যপন্থা ঠিক কৰি ল’বলৈ এই দিনটোতেই বছৰ লগত সৰু-সুৰা দুই এখন মিটিঙো হয়৷ মুঠতে অফিছ চিৰিয়াছ ম’ডত থাকে৷ অফিছৰ ফেনবোৰো সিদিনা চিৰিয়াছ কৈ ঘুৰে৷ সহকৰ্মীবোৰো চুলি-দাঢ়ি কাটি অলপ বেছিকৈয়েই তেল-টেঙা ঘঁ‌হি আহে৷\nঅফিছ সোমাই মই মোৰ পি.চি.টো অন কৰি লৈ প্লেনিংবোৰ চাই আছোঁ‌৷ এনেতে দৌৰা-দৌৰিকৈ মোৰ ওচৰলৈ মণ্টু সোমাই আহিল৷ মণ্টু মোৰ সহকাৰী, মানে মোৰ এচিষ্টেণ্ট৷ তাৰ হাতত এখন বাতৰি কাকত৷ “কি হ’ল? কিবা ভাল খবৰ নেকি ঐ? “-মই তাক সুধিলোঁ‌৷\n“চাওক চাওক, ৰামদেৱে উৰিবও পাৰে৷ মূৰত হাত দুখন দি মাটিৰ ওপৰত কেনেকৈ ওপঙি আছে চাওকচোন৷ কি আচৰিত! ! “-সি আচৰিত হৈয়েই ক’লে৷\n“ৰামদেৱ উৰি আছে? কি ফাল্টু কথা ক’বলৈ আহিছ? “-মোৰ হাঁ‌হিও উঠিল আৰু খঙো উঠিল৷ ইম্প’ৰ্টেণ্ট প্ৰ’গ্ৰাম এখন বনাই আছিলোঁ মই৷\n“বিশ্বাস নকৰে? ? ? এয়া চাওক৷ “- সি বাতৰি কাকতৰ পৃষ্ঠাটো মোৰ আগত ডাঙি ধৰিলে৷ “যোগাসন কৰি কৰি তেওঁ উৰিব পৰা হৈছে৷ “\nকোঠাৰ বাকী সহকৰ্মীকেইজনো আগবাঢ়ি আহিল উৰি থকা ৰামদেৱক চাবলৈ৷\nতাৰ পিছত কোঠাটো ফাটি যোৱাকৈ হাঁ‌হিৰ গিৰ্জনি৷ আমাৰ হাহাকাৰত সমুখৰ কোঠাত বহি থকা আমাৰ বছো উঠি আহিল৷ “কি হ’ল? ইমান হাঁ‌হি যে? ? ? ?“ -চাৰে সুধিলে আমাক৷ আৰু আমাৰ হাঁ‌হিত যোগ দিলে৷ মণ্টুৱে সেমেনা-সেমেনি কৰিব ধৰিলে৷\nমোৰ অলপ বেয়াও লাগিল৷ মণ্টু সম্পূৰ্ণ নিৰক্ষৰ৷ বহুবছৰ আগতে কোনোবা এজন দয়ালু অফিছাৰে তাক কেজুৱেল পিয়ন পোষ্টত সোমাই দিছিল৷ বহু বছৰ খাটনিৰ পিছত তাৰ চাকৰিটো নিয়মীয়া হৈছে৷ বাতৰি কাকত খনত ৰামদেৱে শীৰ্ষাসন কৰি থকা ফটো এখন ছপা হৈছিল৷ আৰু সি বাতৰি কাকতখন ওলোটাকৈ ছাইছিল৷ ফলত ৰামদেৱক মূৰত হাত দি মাটিৰ ওপৰত উৰি থকা যেন দেখাইছিল৷\nআমাৰ অফিছলৈ সিদিনা দিল্লীৰ পৰা হাই প্ৰ’ফাইল ডেলিগেট (গেষ্ট) এজন আহিছিল৷ অফিছৰ ফালৰ পৰা তেখেতক সম্ভাষন জনাই এয়াৰ পোৰ্টৰ পৰা আদৰি অনাৰ দায়িত্ব মোক দিয়া হৈছিল৷ মোৰ লগত মণ্টু৷ এয়াৰপোৰ্ট পাই খবৰ পালোঁ, ফ্লাইটখন এঘণ্টা পলম হব৷ মই গাড়ীতেই বহি থাকিলোঁ‌৷ সাধাৰণতে এনেকুৱা কামত গ’লে মই লগত কিতাপ এখন লৈ যাওঁ‌৷ তেতিয়া ফ্লাইট ডিলে’ হ’লেও আমনি নালাগে৷ পঢ়ি থাকোঁ‌৷ সিদিনাও গাড়ীত বহি আৰৱিং ষ্ট’নৰ ’লাষ্ট ফ’ লাইফখন’ পঢ়ি আছোঁ‌৷ “চাৰ, ফ্লাইট কিমান দেৰি হ’ব? “-মণ্টুৱে সুধিলে৷ ’এক ঘণ্টা৷ ’-মই ক’লো৷ তেনেহ’লে চাৰ আপুনি পঢ়ি থাকক৷ মই ওচৰতেই আছোঁ‌৷ এঘণ্টা হোৱাৰ আগত মই আপোনাক মাতি দিম৷ ’-ব’ৰ হৈ দ্ৰাইভাৰ জনৰ সৈতে হৈ মণ্টু নামি গ’ল৷ মই ইতিমধ্যে কিতাপখনত ডুব গ’লো৷ ভেন গ’গৰ যন্ত্ৰণাবোৰত নিজকে সমাধিস্থ কৰিলোঁ‌৷\nএনেতে কোনোবাই আহি মোৰ গাড়ীৰ দৰ্জাখন খুলি দিলে৷ মণ্টু৷ লগত এজন চাইনীজ যেন লগা যুৱক৷ সি প্ৰায় হাতত ধৰিয়েই গাড়ীলৈ লৈ আহিছে৷ যুৱকজনৰ মুখাৱয়বত সৰলতা তথা কিছু সংশয়৷\n“চাৰ, এখেতৰ লগত কথা পাতকচোন৷ মই লৈ আহিছোঁ‌৷ অসমীয়া-হিন্দী একো নাজানে৷ কিবা বহুত টেনচনত আছে৷ দুখ কৰি থিয় দি আছে৷ কোনোৱেই সহায় কৰা নাই এওঁ‌ক৷ ময়ো একো বুজি পোৱা নাই৷ “-মণ্টুৱে যুৱকজনক মোৰ ফালে দেখুৱাই দিলে৷\nমই গাড়ীৰ পৰা নামি আহিলোঁ৷ যুৱকজনে মোৰ ফালে অসহায় ভাবে চালে৷ মই সুধিলোঁ- হাউ মে’ আই হেল্প য়ু?\nযুৱকজনে একো বুজি নাপালে৷ মোক পাচপ’ৰ্টখন দেখুৱালে৷ চাইনীজ আৰু ইংৰাজীত লিখা আছে-নাম চেংলোং৷ কিবা বহুত সমস্যাত আছে৷ কিন্তুু মই বুজিব পৰা নাই যিহেতু তেওঁ ইংৰাজী নাজানে৷ মণ্টুৱে আকাৰে ইংগিতে, মুখেৰে-হাতেৰে বিভিন্ন অংগী-ভংগী কৰি বুজাব চেষ্টা কৰি আছে যে এখেত আমাৰ চাৰ৷ আপোনাক সহায় কৰিব৷ সমস্যাটো বুজাই দিয়ক৷ চেষ্টা কৰি-কৰি মণ্টু ঘামি গৈছে৷\nময়ো এটা এটা শব্দ কৰি তেওঁক ইংৰাজীতেই সুধি চেষ্টা কৰি আছোঁ জানিবলৈ -সমস্যাটো কি? যুৱকজনে মোক পাচপ’ৰ্টখন দেখুৱাইছে আৰু নিজৰ মোবাইল ফ’নটো মোক দেখুৱাইছে৷ আৰু অভিব্যক্তিৰে বুজাইছে যে তেখেতৰ কিবা এক সমস্যা হৈছে৷\nহঠাৎ মণ্টুৱে মোক ক’লে-চাৰ, আপোনাৰ মোবাইলত যে কিবা আছে! হিন্দী ক’লে ইংৰাজী হৈ যায়, তাত চাওকচোন কিবা কৰিব পাৰি নেকি?\nঅ’৷ মোৰ মনলৈ আইডিয়াটো আহিল৷ মই মোৰ মোবাইলত গুগল ট্ৰেন্সলেটৰ এপটো উলিয়াই ল’লো৷ আৰু লেংগুৱেজটো ইংলিছ><চাইনীজ কৰি ল’লো৷\nতাৰ পিছত মই মোবাইলটোত চিঞৰিলোঁ- টেল মি য়’ৰ প্ৰ’ব্লেম৷ আই উইল হেল্প য়ু৷\nগুগলে কৈ উঠিল – গাউচু ৱো নি দে ৱেণ্টি৷ ৱো হুই বাং নি৷ (告诉我你的问题৷ 我会帮你 )৷\nএইবাৰ চেঙৰ মুখত হাঁ‌হি বিৰিঙি উঠিল৷ হাঁ‌হিবোৰচোন একেই৷ মণ্টুৰ মুখতো একেই হাঁ‌হিৰ বৰণ৷ মোৰো৷\nএনেদৰেই আমি কথা পাতিলোঁ‌৷ পাতি গম পালো যে চেংলোঙৰ ঘৰ চীন দেশত৷ কিবা ৰিচাৰ্চৰ কামত অসমলৈ আহিছিল৷ টিকটটো মেইলত আছে৷ হাৰ্ড ক’পিটো হেৰাই থাকিল গাড়ীত আঁ‌হোতে৷ এইফালে দিল্লীৰ পৰা কানেক্টিং ইণ্টাৰনেছনেল ফ্লাইট আছে৷ কিন্তু মোবাইলৰ নেটৱ’ৰ্ক নাই৷ গতিকে টিকটটো গেটত দেখাব পৰা নাই৷ আৰু এয়াৰপ’ৰ্ট এণ্ট্ৰিগেটৰ চিকিউৰিটি অফিচাৰজনে তেওঁক খেদি দিছে৷ কথাবোৰ বুজাব পৰা নাই৷ এতিয়াও ফ্লাইটলৈ প্ৰায় পঞ্চল্লিছ মিনিট সময়হে আছে৷ ক’লে যে মণ্টুৱে দেখি নিজে আগবাঢ়ি গৈ তেওঁ‌ক মোৰ ওচৰলৈ লৈ আহিছে৷\nমই মোৰ মোবাইলৰ ৱাই-ফাই অন কৰি হট স্পট দি চেঙৰ মোবাইলত ইণ্টাৰনেট কানেকচন কৰি দিলোঁ‌৷ তেওঁ টিকটটো ডাউনল’ড কৰি ল’লে৷\nতেওঁ‌ৰ মুখত কৃতজ্ঞতাৰ কি মৌন ভাষা! ! মই মোৰ মেইল আই দি দিলোঁ‌৷ তেৱোঁ মোক তেওঁ‌ৰ আই দি দিলে৷\nআমি তেওঁ‌ক দৌৰা-দৌৰিকৈ এয়াৰপ’ৰ্টৰ ভিতৰলৈ লৈ গ’লো৷ মণ্টুৱে প্ৰচণ্ড স্পীডত তাৰ লাগেজবোৰ এক্স ৰে কৰাই চেক ইন কৰি দিলে৷ ভিষ্টাৰা ফ্লাইটৰ মেনেজাৰজন মোৰ চিনাকি আছিল৷ দৌৰা-দৌৰিকৈ মই ব’ৰ্ডিং পাছ উলিয়াই দিলোঁ‌৷ আৰু চিকিউৰিটি চেকলৈ গৈ তেখেতক বিদায় দিলোঁ‌৷ যোৱাৰ আগতে কৃতজ্ঞতাত যুৱকজনে মোক সাৱটি ধৰিলে৷ মণ্টুকো৷ মণ্টুৱে ক’লে-হেপ্পি জাৰ্ণি দোষ্ট৷\nআমি হাত জোকাৰিলোঁ, চেঙেও জোকাৰিলে৷\nহাত জোকাৰি জোকাৰি তেৱোঁ চিঞৰিলে-আই নি ফেং য়ো! ! !\nসিদিনা এখন মেইল পালোঁ‌৷ চেংলোঙৰ পৰা৷ সি লিখিছে- ৱোমেন দ্যো চি য়াং দা৷ উই আৰ অল চে’ম৷ ইণ্ডিয়া-চাইনা আৰ জাষ্ট টু ৱ’ৰ্ডছ অ্যাণ্ড ইটচ্ অনলি দ্য পলিটিচিয়ানচ দ্যট মেকচ্ আচ চাফাৰ৷\nমণ্টুৱে পঢ়িব নাজানে৷ সি নিৰক্ষৰ, কিন্তু সি অনুভূতিহীন নহয়৷ বাকী মানুহবোৰতকৈ মনৰ ভাষাচোন সি ভালকৈয়েই পঢ়িব পাৰে! ! !\n← স্বাধীনতাৰ ভিন্ন সংলাপ -মেঘালী দিহিঙীয়া\nপঞ্চভূত – মিতালী বৰ্মন →\nজীৱনৰ বাটে-ঘাটে (-নিতুল বৰা)\nSeptember 16, 2011 March 10, 2021 3


উদ্ধাৰ অভিযান বন্ধ, ৰুছ সেনাৰ গোলাবৰ্ষণ : যুদ্ধবিৰতি উলংঘা ৰাছিয়াৰ! | Asom Live 24\nশনিবাৰে ৰাছিয়াই ইউক্ৰেইনৰ দুই চহৰত সাময়িক যুদ্ধবিৰতিৰ ঘোষণা কৰিছিল৷ মাৰিয়’পুল আৰু ভ’লন’ভাখাৰত অসামৰিক লোকক উদ্ধাৰৰ আৰু দেশ ত্যাগৰ বাবে মানৱীয়তাৰ খাতিৰত ৰাছিয়াই চাৰে পাঁচ ঘণ্টীয়া যুদ্ধবিৰতিৰ ঘোষণা কৰিছিল৷\nকিন্তু ইউক্ৰেইনে ৰাছিয়ান সেনাই এই যুদ্ধ বিৰতি উলংঘা কৰাৰ গুৰুতৰ অভিযোগ উত্থাপন কৰিছে৷ ইউক্ৰেইনৰ দাবী যে যুদ্ধ বিৰতিৰ মাজতে ৰাছিয়াৰ সেনাই ইউক্ৰেইনৰ মাৰিয়’পুল চহৰত পুনৰ গুলীবৰ্ষণ অব্যাহত ৰাখিছে।\nইউক্ৰেইনৰ ভ’ল’ডিমিৰ জেলেনস্কিৰ চৰকাৰে কৈছে যে ৰাছিয়াৰ সামৰিক বাহিনীয়ে যুদ্ধবিৰতিৰ চুক্তিখন পালন কৰা নাই। ফলস্বৰূপে, মাৰিয়’পুলৰ নাগৰিকসকলক উদ্ধাৰৰ কাম স্থগিত কৰা হৈছে আৰু এক সুৰক্ষিত স্থানলৈ লৈ যোৱা হৈছে।\nলগতে পঢ়ক সাৱধান! দিলিট কৰক এই এণ্ড্ৰয়েড এপ, নহ’লে উদং হ’ব একাউণ্টৰ সমুদায় ধন!\nইউক্ৰেনে ৰাছিয়াক কেৱল মাৰিয়’পুলতে নহয়, পূবৰ ভল’ন’ভাখাকে ধৰি চাৰিওফালৰ কেইবাটাও অঞ্চলত আক্ৰমণ চলাই থকাৰ অভিযোগ উত্থাপন কৰিছে। ৰাষ্ট্ৰপতি জেলেনস্কিৰ কাৰ্যালয়ৰ বিষয়া কিৰিলো টিমোচেঙ্কোৱে কয় যে ৰাছিয়াই যুদ্ধবিৰতি মানি চলা নাই৷ তেওঁলোকে মাৰিয়’পুল আৰু কাষৰীয়া অঞ্চলত গুলীবৰ্ষণ অব্যাহত ৰাখিছে৷\nতেওঁ লগতে কয় ‘‘আমি যুদ্ধবিৰতিৰ বিষয়ে ৰাছিয়াৰ সৈতে আলোচনা অব্যাহত ৰাখিছো। আমি নিশ্চিত কৰিবলৈ চেষ্টা কৰি আছো যে সাধাৰণ ৰাইজে চহৰখন সুৰক্ষিতভাৱে এৰিব পাৰে।’’\nইফালে মাৰিয়’পুলৰ এজন চৰকাৰী বিষয়াই সামাজিক মাধ্যমত লিখিছিল, ‘‘যিহেতু ৰাছিয়াই যুদ্ধবিৰতি মানি চলা নাই, সেয়েহে নাগৰিকসকলক উদ্ধাৰ কৰা আৰু লোকসকলক সুৰক্ষিত স্থানলৈ স্থানান্তৰ কৰাটো বৰ্তমানৰ বাবে স্থগিত ৰখা হৈছে।’’\nঅৱশ্যে, ৰাছিয়াই দাবী কৰে যে কেৱল ৰাছিয়াৰ সেনাই গুলী চালনা কৰা নাছিল। ইউক্ৰেইনৰ সেনাইও যুদ্ধ বিৰতি মানি চলা নাই বুলি ৰাছিয়াই দাবী কৰিছে৷\nTags: asom live 24assam ka tazza khabarassam live 24axom live 24axom live 24 digitalBest Assamese News ChannelBest news channel of assamBest News Portal in Assamrussia ceasefireRussia Ukraine invasion


হত্যাকাণ্ড! ‘গৰু চোৰ’ বুলি জোকোৱাই ভুল এটি শিশুৰ -\nHomeআঞ্চলিকহত্যাকাণ্ড! ‘গৰু চোৰ’ বুলি জোকোৱাই ভুল এটি শিশুৰ\nPrevious article৫ সমষ্টিত উপ-নিৰ্বাচনৰ দিন ঘোষণা : মাজুলী সমষ্টিত হ’ব কি?\nNext articleবিদ্যুৎ বিভাগৰ কৰ্মচাৰীক আক্ৰমণ গ্ৰাহকৰ, কিয় সংঘটিত হ’ল এই ঘটনা?


Assam 155 Base Hospital, তেজপুৰত চাকৰি । গ্ৰুপ চিৰ ৫৪ টা পদ খালী । আবেদন কৰিবলৈ ক্লিক কৰক । Assam 155 Base Hospital Jobs 2020 - Dimpu Baruah\nHome 10th Pass 12th PASS JOB Assam 155 Base Hospital, তেজপুৰত চাকৰি । গ্ৰুপ চিৰ ৫৪ টা পদ খালী । আবেদন কৰিবলৈ ক্লিক কৰক । Assam 155 Base Hospital Jobs 2020\nAssam 155 Base Hospital, তেজপুৰত চাকৰি । গ্ৰুপ চিৰ ৫৪ টা পদ খালী । আবেদন কৰিবলৈ ক্লিক কৰক । Assam 155 Base Hospital Jobs 2020\nDATA ONE June 07, 2020 10th Pass, 12th PASS JOB,\nArmy 155 Base Hospital, Tezpurয়ে শেহতীয়াকৈ মুকলি কৰিছে ৫৪ টা গ্ৰুপ চিৰ বিশেষ পদৰ চাকৰি । কত কিদৰে কেনেকৈ আবেদন কৰিব সকলোবোৰ আজি আমি আপোনাক জনাম ।\nশিক্ষাগত অৰ্হতা- হায়াৰ ছেকেণ্ডেৰী নাইবা সমপৰ্যায়ৰ ।\n২. ৱাৰ্ড সহায়িকা( মহিলা)\nশিক্ষাগত অৰ্হতা- মেট্ৰিক নাইবা সমপৰ্যায়ৰ ।\n৩. চকিদাৰ (পুৰুষ)\nলগতে পঢ়ক - আকৌ মুকলি কভিড-১৯ হস্পিটালৰ ৩৬ টা পদত চাকৰি । । পঢ়ক কিদৰে ।\n৪. ৰান্ধনি( পুৰুষ)\n৬ . চাফাইৱালা (পুৰুষ)\nখালী পদ- ৫ টা\n৭ . নাপিত(পুৰুষ)\n১১. মালি( পুৰুষ)\nখালী পদ- ৭ টা\n১২ . কাঠমিস্ত্ৰী( পুৰুষ)\n১৩ . পেইন্টাৰ( পুৰুষ)\nলগতে পঢ়ক- জিলা চেচন ন্যায়াধীশ আদালত মুকলি পিয়নৰ চাকৰি । অষ্টম মান পাছৰ পৰা আৰম্ভ ।\nTags # 10th Pass # 12th PASS JOB\nWritten by DATA ONE at June 07, 2020\nLabels: 10th Pass, 12th PASS JOB


এজন সফল বিজ্ঞান শিক্ষকৰ কথা » Gana Adhikar\nHome Main Stories এজন সফল বিজ্ঞান শিক্ষকৰ কথা\nবৰপেটা জিলাৰ মন্দিয়া উচ্চতৰ মাধ্যমিক বিদ্যালয়ৰ অবসৰী অধ্যক্ষ ওমৰ উদ্দিন খান চাহাবৰ যোৱা ওঠৰ তাৰিখে পৰলোক প্ৰাপ্তি ঘটে। প্ৰতি নিয়ত হেজাৰ হেজাৰ খবৰ পাৰ হৈ যোৱাৰ দৰে কিছুমান বাতৰি কাকতত তেখেতৰ মৃত্যু সংবাদো আছিল অতি সাধাৰণ এটা খবৰ। কিন্তু যিসকলে তেখেতৰ ছাত্ৰ-ছাত্ৰী আছিল, যিসকলে তেওঁৰ ওচৰত বিজ্ঞান বিষয়টো পঢ়িছিল তেওঁলোকৰ ওচৰত এই খবৰটো নিশ্চয় সাধাৰণ খবৰ নাছিল।\nওমৰ উদ্দিন খান চাৰৰ মৃত্যুৱে আমাৰ মনতো গভীৰ ভাবে ৰেখা পাত কৰিৰ গ’ল, কিয়নো যোৱা শতিকাৰ সত্তৰৰ দহকত আমিও তেখেতৰ ছাত্ৰ আছিলো। অষ্টম, নবম আৰু দশম মান শ্ৰেণীত তেখেতে আমাক সাধাৰণ বিজ্ঞান শিকাইছিল। হওঁতে অংক আৰু বিজ্ঞান বিষয়ত আমি আছিলো একেবাৰেই নিশকতীয়া ছাত্ৰ। কিয় যেন বাৰু অংক আৰু বিজ্ঞান বিষয়টো আমাৰ মূৰত একেবাৰে সোমোৱাইই নাছিল। সেয়েহে অংক আৰু বিজ্ঞান বিষয়ৰ ক্লাছৰ পৰা মই আৰু মোৰ নিচিনা বিজ্ঞান ভীতিত সদা-সৰ্বক্ষণ বিতত হৈ থকা সহপাঠী কেইজনমান (নাম উল্লেখ কৰাৰ পৰা বিৰত থাকিলো) সদায় পলাই ফুৰিছিলো। আৰু আমি যে অংক আৰু বিজ্ঞানৰ ক্লাছৰ পৰা পলাই ফুৰিছিলো সেই কথা চাৰেও জানিছিল। আমাৰ বিদ্যালয়ৰ গাতেই লাগি আছিল (এতিয়াও আছে) দিক্ষন বৰপেটাৰ বিখ্যাত আৰু আটাইতকৈ ডাঙৰ বজাৰ—মন্দিয়া বজাৰ। এদিন মই আৰু সহপাঠী দুজনে ‘পাল-ছুইটৰ’ আগেদি বজাৰৰ পৰা চিগাৰেটৰ ধুৱা উৰুৱাই উৰুৱাই বীৰদৰ্পে বিদ্যালয়লৈ আহি আছিলো। এনেদৰে আহি থাকোতে কেনেকৈ যে আমি হঠাৎ খান চাৰৰ একেবাৰে সমূখত পৰি গ’লো সেয়া তৰ্কিবই নোৱাৰিলো। মোৰ সহপাঠী দুজনে দুফালৰ পৰা দৌৰি পলাই পত্ৰং দিলে। মই কিংকৰ্তব্য বিমূৰ হৈ বজ্ৰপাত পৰা গছৰ দৰে থিয় হৈ থাকিলো। দৌৰিবলৈ সাহস অথবা সুযোগ নহ’ল। মই সম্ভিত ঘূৰাই পোৱাৰ আগতেই চাৰে মাত লগালেঃ ‘‘শুন খবিৰ, এটা সমস্যাৰ পৰা পলাই ফুৰিলে সমস্যাটো কেতিয়াও শেষ হৈ নাযায়। সমস্যাটো বাঢ়িহে যায়। তহঁতে অংক আৰু বিজ্ঞানৰ ক্লাছত উপস্থিত থাকিবি। অন্ততঃ পাছ কৰাৰ জোখাৰে বিষয় দুটা শিকি ল‘। নহ’লেতো নিগমে মৰিবি।” কথাখিনি কৈ খান ছাৰে তৰিৎ গতিত সমুখৰ ফালে খোজ ললে।\nএই ঘটনাৰ পিছত আমি যিদনা প্ৰথম খান চাৰৰ ক্লাছত উপস্থিত হ’লো, সেইদিনটো আছিল মোৰ জীৱনৰ বাবে এটা উল্লেখযোগ্য দিন। খান চাৰ ক্লাছত সোমোৱাৰ লগে লগেই সমগ্ৰ শ্ৰেণী কোঠাৰ পৰিবেশটো সলনি হৈ গ’ল। উৎকট গৰমৰ মাজত হঠাৎ এচাটি মলয়া বতাহে যেনদৰে মন প্ৰাণ সতেজ কৰি তোলে, তেখেতে ক্লাছত ভৰি দিয়াৰ লগে লগেই ঠিক তেনেকৈ সকলো ছাত্ৰ-ছাত্ৰী সষ্টম হৈ পৰিল। বিজ্ঞানৰ ক্লাছ বুলি মোৰ মন মগজু ভয়-ভীতিৰে ভাৰাক্ৰান্ত হৈ আছিল। ক্লাছ আৰম্ভ হ’ল। কিন্তু ইকি! ইতো বিজ্ঞানৰ ক্লাছ নহয়, যেন বিশ্ব ব্ৰহ্মান্ডৰ এক ৰহস্যভৰা পৃথিবী, যেন বিজ্ঞান বিষয়ৰ এক নাট্যশালা! পিছলৈ গৈ মানব কম্পিউটাৰ শকুন্তলা দেবীৰ ‘Matheability’ নামৰ অংক বিষয়ৰ ওপৰত লিখা জনপ্ৰিয় কিতাপখন পঢ়িবলৈ লৈ যেনেদৰে মূহুৰ্তৰ ভিতৰত আত্মহাৰা হৈ পৰিছিলো, সেইদিনাও মোৰ আছিল ঠিক তদ্ৰূপ অবস্থা। সেই দিনা চাৰে ছাত্ৰ সকলক বিজ্ঞান মনস্কতা আহৰণ কৰিবলৈ উপদেশ দি আছিল। সমুখৰ বেঞ্চৰ পৰা কোনোবা এজনে চাৰক প্ৰশ্ন কৰিলেঃ ‘ছাৰ, বিজ্ঞান মানসিকতা কেনেকৈ আহৰণ কৰিম?’ ছাৰে টপৰাই উত্তৰ দিলেঃ‘‘ Doubt everything. সকলো বস্তুকেই সন্দেহ কৰিবা। কোনো কথা শুনাৰ লগে লগেই বিশ্বাস নকৰিবা, যিকোনো ঘটনা-পৰিঘটনা সদায় জ্ঞান আৰু যুক্তিৰে বিচাৰ কৰি চোৱাটোৱই বিজ্ঞান।” তাৰ পিছত চাৰে কৈ গ’ল বিজ্ঞানৰ বৈশিষ্ঠৰবোৰৰ কথা। Observation, experimentation and implementation. এটা বস্তু বিজ্ঞান ভিত্তিক হয়নে নহয় সেই কথা প্ৰতিষ্ঠা কৰিবলৈ বস্তুটোৱে তিনিটা চৰ্ত পূৰণ কৰিব লাগিব—আৰু চৰ্ত কেইটা হৈছে নীৰিক্ষণ, পৰীক্ষণ আৰু তাৰ সফল প্ৰয়োগ। বৈজ্ঞানিক বিশ্লেষনৰ বাবে সদায় মনত ৰাখিব লাগিব ঘটনাবোৰ ‘কি’, ‘কিয়’ আৰু ‘কেনেকৈ’ ঘটে? খান চাৰৰ নাটকীয়, আত্ম-প্ৰত্যয় দৃপ্ত আৰু অতি ৰসাল উপস্থাপনে বিজ্ঞানৰ সেই কঠিন বিষয়বস্তুয়ো আমাৰ ওচৰত অতি সহজ-সৰল আৰু মনোগ্ৰাহী কৰি তুলিলে। ইমান দিনে ভয়ত পলাই ফুৰা মই মানুহজনে হঠাৎ যেন বিজ্ঞান বিষয়টো উপভোগ কৰিবলৈ ধৰিলো। খান চাৰৰ সেই ক্লাছটোৱ বিজ্ঞানৰ প্ৰতি মোৰ দৃষ্টি ভংগীয়েই সলনি কৰি দিলে।\nইয়াৰ পিছৰ পৰা আমি কোনোদিনেই খান ছাৰৰ বিজ্ঞানৰ ক্লাছ মিচ্ কৰা নাছিলো। তেখেতৰ অসাধাৰণ উপস্থাপন শৈলীৰে বিজ্ঞানৰ নিচিনা এটা জটিল বিষয়ক আমাৰ ওচৰত ৰোমাঞ্চকৰ কৰি তুলিছিল, আমাৰ সেই কৈশোৰ কালৰ মনটোক আলোকিত কৰি তুলিছিল। তেওঁ লোৱা প্ৰতিটো ক্লাছত আমি ৰোমাঞ্চিত অনুভৱ কৰিছিলো। খান ছাৰে আমাক শিকাইছিল কি পদ্ধতিৰে হাজাৰ হাজাৰ কিলোমিটাৰ দূৰৰ পৰা গীত-মাতবোৰ আমি ঘৰত বহি শুনি থকা ৰেডিঅ’ ছেট্লৈ পঠোৱা হয়। কেনেকৈ শব্দক মেগনেট তৰংগলৈ পৰিবৰ্তন কৰা হয়, কেনেকৈ সেই মেগনেট তৰংগক বায়ুৰ আয়নস্ফিয়াৰেদি চৌদিশে পঠিয়াই দিয়া হয়, কেনেদৰে আকৌ সেই মেগনেট তৰংগক ৰেডিঅ’ ছেটৰ ভিতৰত থকা মেগনেটে টানি আনি আকৌ গীত মাতলৈ ৰূপান্তৰিত কৰে। তেওঁৰ মাত কথাত জীৱন্ত হৈ উঠিছিল ৰেডিঅ’ৰ আবিস্কাৰক মাৰ্কনি, আইনষ্টাইন, চাৰ আইজাক নিউটন অথবা টমাচ আলভা এডিচন। সৌৰজগতত বিচৰণ কৰা গ্ৰহ-নক্ষত্ৰৰবোৰৰ সেই অপাৰ বিস্ময় ভৰা কথাবোৰ তেওঁৰ স্বভাবসিদ্ধ শৈলীৰে যেতিয়া আমাৰ আগত উপস্থাপন কৰিছিল, তেতিয়া আমি কেবল অবাক হৈ তেওঁৰ মুখলৈ চাই থাকিছিলোঁ।\nওমৰ উদ্দিন খান ছাৰৰ সেই অসাধাৰণ বিজ্ঞান বিষয়ৰ উপস্থাপন শৈলীয়ে বাৰে বাৰে মোৰ মনত দোলা দিছিল যেতিয়া চাকৰি কালত বিদ্যালয় সমূহত বিজ্ঞানৰ ক্লাছবোৰ পৰিদৰ্শন কৰিছিলোঁ। সমগ্ৰ দেশতেই আজি বিজ্ঞান আৰু গণিত বিষয়টো ছাত্ৰ-ছাত্ৰীৰ ওচৰত অতি দ্ৰূত গতিত অপ্ৰিয় হৈ পৰিব ধৰিছে। অসমৰ শিক্ষানুষ্ঠান সমূহত বিজ্ঞান বিষয় আৰু কলা বিষয়ত অধ্যয়ন কৰা ছাত্ৰ-ছাত্ৰীৰ সংখ্যালৈ চালেই তাৰ প্ৰমাণ পোৱা যায়। আমাৰ ৰাজ্যখনত যেতিয়া কলা শাখাত অধ্যয়ন কৰা ছাত্ৰ-ছাত্ৰীৰ সংখ্যা প্ৰায় তিনি লাখ, সেই সময়ত বিজ্ঞান বিষয়ত অধ্যয়ন কৰা ছাত্ৰ-ছাত্ৰীৰ সংখ্যা মাত্ৰ বিশ হাজাৰৰ পৰা পচিশ হাজাৰৰ মাজত থাকে। বিজ্ঞান আৰু কলা শাখাৰ ছাত্ৰ-ছাত্ৰীৰ সংখ্যাৰ মাজত এই বিৰাট ব্যবধানৰ কাৰণ কি? বিজ্ঞান আৰু গণিত বিষয়টো ছাত্ৰ-ছাত্ৰী সকলে কিয় ইমান বেয়া পায়? বিষয় দুটা যেন ছাত্ৰ-ছাত্ৰীৰ ওচৰত এক ধৰণৰ ভয় আৰু আতংকৰ কাৰণ। বিজ্ঞান বিষয় থকা অসমৰ উচ্চতৰ মাধ্যমিক বিদ্যালয় সমূহত কৰবাত দুই এজন ছাত্ৰ আছে, কৰবাত নায়েই। অথচ শিক্ষক সকলে দা-দৰমহা লৈয়েই আছে। অসমৰ শিক্ষা বিভাগৰ ই এক জলন্ত সমস্যা। শিক্ষা জগতৰ এই পৰিঘটনাটোৱে ইতিমধ্যে দেশৰ বৌদ্ধিক মহলক চিন্তিত কৰি তুলিছে। দেশৰ বাবে, জাতিৰ বাবে অদূৰ ভবিষ্যতত এইয়া অশনি সংকেত। কিন্তু এই ক্ষেত্ৰত প্ৰকৃততে দোষ কাৰ? শিক্ষক সকলৰ নে ছাত্ৰৰ? বিফল কোনে হৈছে? শিক্ষক সকল বিফল হৈছে নে ছাত্ৰ-ছাত্ৰী সকল বিফল হৈছে? এই সম্পৰ্কে আমাৰ দেশৰ মানব কম্পিউটাৰ শকুন্তলা দেবীয়ে কয় যে গণিত আৰু বিজ্ঞান বিষয়টো যে ছাত্ৰ-ছাত্ৰীৰ মাজত অপ্ৰিয় হৈ পৰিছে তাৰ কাৰণে সম্পূৰ্ণ ভাবে দায়ী হৈছে শিক্ষক সকল। তেওঁ কৈছে যে কোনো বিষয়েই ইমান কঠিন নহয় যে ছাত্ৰ-ছাত্ৰীয়ে সেইবোৰ আয়ত্ব কৰিব নোৱাৰিব। আচলতে শিক্ষক সকলে গণিত আৰু বিজ্ঞান বিষয় দুটাক যেনেদৰে মনোগ্ৰাহীকৈ সজোৱা, উপস্থাপন আৰু বিপণন (attractive packaging, presenting and marketing) কৰিব লাগে সেই ক্ষেত্ৰত বিফল হৈছে। গণিত আৰু বিজ্ঞানৰ শিক্ষক সকলে তেওঁলোকৰ বিষয় দুটাৰ শিক্ষা পদ্ধতিক মনোগ্ৰাহী, আকৰ্ষণীয় কৰি তুলিব পৰা নাই, যাৰ বাবে বিষয় দুটাৰ এই দুৰাবস্থা। তাৰ কাৰণেই এইবোৰ বিষয়ৰ জনপ্ৰিয়তা ছাত্ৰ-ছাত্ৰীৰ মাজত দ্ৰূতগতিত হ্ৰাস পাই আছে।\nআমি দেখি আহিছো যে একাংশ অংক আৰু বিজ্ঞানৰ শিক্ষক মানেই যেন গুৰু-গম্ভীৰ ঋষি বা মুনি। তেওঁলোকে কথা কমকৈ কয়, কাচিৎহে তেওঁলোকৰ মুখত হাঁহি দেখা পোৱা যায়। মৰম-চেনেহতো দূৰৰেই কথা, তেওঁলোকে ছাত্ৰ-ছাত্ৰীৰ লগত কোনো ধৰণৰ যোগাযোগ নাৰাখে। লঘু দোষত ছাত্ৰ-ছাত্ৰীক মাত্ৰাধিক শাস্তি দিয়ে। ভয়ত ল’ৰা ছোৱালীবোৰ তেওঁলোকৰ পৰা আঁতৰি থাকে। নিজকে মহাজ্ঞানী বুলি ভাবি লৈ অহংকাৰত গঙাটোপ হৈ থাকে। অথচ বিজ্ঞানৰ মহাগুৰু এলবাৰ্ট আইনষ্টাইনে কৈছিলঃ “ যদি তুমি কব লগা কথাটো ছবছৰীয়া শিশু এটাক বুজাই কব পৰা নাই, তেন্তে তুমি নিজেই কথাটো বুজি পোৱা নাই।” বিদ্যালয় সমূহ পৰিদৰ্শন কালত এনেকুৱা বিজ্ঞানৰ শিক্ষক লগ পাইছো যে তেওঁলোকে নিজে অসমীয়া মাধ্যমত শিক্ষালাভ কৰিছে, অসমীয়া মাধ্যমৰ বিদ্যালয়ত বিজ্ঞান শিকাই আছে অথচ তেওঁলোক অসমীয়াত ‘বিজ্ঞান’ শব্দটো বানান কৰিব নোৱাৰে। এইয়াই হৈছে একাংশ বিজ্ঞান শিক্ষকৰ অবস্থা।\nএই খিনিতেই আছিল ওমৰ উদ্দিন খান ছাৰৰ লগত বেলেগ বিজ্ঞান শিক্ষকৰ পাৰ্থক্য। ছাৰে তেওঁ শিকোৱা বিষয়টোৰ attractive packaging, presenting and marketing কৰিব জানিছিল। তেখেতে বিজ্ঞান বিষয়টোক আবেগিক ভাবে ভাল পাইছিল। বিজ্ঞানৰ প্ৰতিটো অধ্যায়ৰ বিষয়বস্তুৰ গভীৰ অভ্যন্তৰলৈ তেওঁ সোমাই গৈছিল, নিজে ভালকৈ বুজি লৈছিল সেই বিষয়ৰ মৰ্ম কথা আৰু তাৰ পিছত অতি সহজ সৰল, প্ৰাঞ্জল ভাষাত ছাত্ৰ সকলৰ সমুখত উপস্থাপন কৰিছিল। কোনোবাই পাঠ বুজি নাপালেও বা হোমওৱাৰ্ক নকৰিলেও ছাৰে কাকো বেয়াকৈ কোৱা নাছিল বা শাস্তি প্ৰদান কৰা নাছিল।\nএসময়ৰ কটন কলেজৰ বিজ্ঞানৰ স্নাতক খান চাৰ আছিল সকলো বিষয়ত অতিকৈ সপ্ৰতিভ। সদায় বগা পায়জামা-পাঞ্জাবী পিন্ধি ক্লাছ লবলৈ অহা, হৃষ্ট-পুষ্ট, ধুনীয়া চেহেৰাৰ, হাঁহি মুখীয়া খান ছাৰৰ বিজ্ঞানৰ ক্লাছবোৰ এতিয়াও আমাৰ চকুত ভাহি আছে। বিজ্ঞানৰ এগৰাকী সফল শিক্ষক ওমৰ উদ্দিন খান চাৰৰ প্ৰতি তেওঁৰেই একালৰ এজন নিশকতীয়া ছাত্ৰৰ এইয়া যৎসামান্য অশ্ৰু অঞ্জলি।\nPrevious articleE-Paper 25-05-2021\nNext articleVIDEO | Assam Chief Minister Dr Himanta visits sensitive Assam-Bengal border town to take stock of Covid situation


পক্ষাঘাত, স্তন কেন্সাৰেও প্ৰতিহত কৰিব নোৱাৰা এগৰাকী সাহসী মহিলা লাজৰিনা\nআশাই জীৱন। জীৱনত যিমানেই প্ৰতিকূলতা নাহক নিৰাশ হ'ব নালাগে।কাৰণ সকলো প্ৰতিকূলতাক নেওচি জীৱন যুঁজত আগুৱাই যাবলৈ আশাই দিয়ে শক্তি। যিদৰে নিশা যিমানেই গভীৰ আৰু জয়াল নহওক, নিশাৰ অন্ধকাৰ ফালি এটি সুন্দৰ পূৱাই পৃথিৱীখন উজলাই তোলে। সেইদৰে জীৱনৰ প্ৰতিটো পল প্ৰাণোজ্জ্বল কৰি জীৱনটো উদযাপন কৰিবৰ বাবে মনত অদম্য উৎসাহ আৰু প্ৰৱল ইচ্ছাশক্তিৰ প্ৰয়োজন, যিয়ে প্ৰতিনিয়ত এটি সুন্দৰ ভৱিষতৰ আশাৰে মানুহক বান্ধি ৰাখে।আশাবাদেৰে শক্তিশালী মনৰ অধিকাৰীজনক প্ৰতিকূলতাৰ বা-মাৰলিয়েও দুৰ্বল কৰিব নোৱাৰে। এনে লোকে সংকট কালকো নিজৰ আয়ত্বলৈ আনিব পাৰে। পৰিস্হিতিৰ ভয়াৱহতাৰ সৈতে যুজি নিজৰ ভাগ্য নিজে লিখিবলৈ সক্ষম হোৱা এনে লোক সমাজৰ বাবে নজিৰ হৈ পৰে। নিজৰ সাহস আৰু সাফল্যৰে সমাজৰ বাবে আদৰ্শ হৈ পৰা এনে এগৰাকী ব্যক্তি হৈছে দিল্লীৰ লাজৰীনা বাজাজ।তেওঁ প্ৰমাণ কৰিলে যে মানুহৰ বাবে অসম্ভৱ কাম একো নাই। প্ৰৱল ইচ্ছাশক্তি আৰু ইতিবাচক চিন্তাৰে তেওঁ সকলোবোৰ কৰিবলৈ সক্ষম হ’ল যিবোৰ কাম সাধাৰণতে দূঃসাধ্য বুলিয়ে গণ্য কৰা হয়।\nপেচাত এগৰাকী এইছ.আৰ. কৰ্মচাৰী লাজৰিনাই কেইবাটাও প্ৰাননাশক বেমাৰক প্ৰতিহত কৰি এগৰাকী সফল চাইক্লিষ্ট হিচাপে প্ৰতিষ্ঠিত হৈছে। আমাৰ সমাজত এনে বহুলোক আছে যিয়ে শাৰীৰিক অসুস্হতা অথবা অক্ষমতাৰ বাবে নিজৰ স্বপ্ন পূৰণ কৰিব নোৱাৰে। বাজাজ সেইসকল লোকৰ বাবে আদৰ্শ। বিগত ১৫ মাৰ্চ তাৰিখে ৩৫সংখ্যক জন্মদিনত বাজাজে ‘য়'ৰ ষ্ট'ৰী’ক জনালে তেওঁৰ সফলতাৰ কাহিনী\nজীৱনৰ সেই দুঃসহ দিনবোৰ\nজীৱনলৈ দূখ-বেদনা আৰু সমস্যা সদায় সন্তৰ্পনে আহে। ন বছৰ পূৰ্বে লাজৰিনা বাজাজৰ জীৱনতো একেই ঘটনা ঘটিছিল।সেই নিশা কিছু সময় পূৰ্বে সকলো স্বাভাৱিক আছিল। ঘৰৰ সকলো সদস্যই নিশাৰ আহাৰ গ্ৰহণ কৰি শোৱাৰ যো-জা কৰিছিল।লাজৰিনাইয়ো শুবলৈ গৈছিল। হঠাৎ লাজৰিনা অসুস্হ হৈ পৰিল। শৰীৰৰ ভিতৰত আচৰিত ধৰণৰ অস্হিৰতা অনুভৱ কৰে আৰু শৰীৰৰ অংগসমূহ ক্ৰমাৎ শিথিল হ’বলৈ ধৰে। কোনেও একো বুজি পোৱা নাছিল। খৰখেদাকৈ তেওঁক হাস্পাতাললৈ লৈ যোৱা হ’ল। চিকিৎসকে পৰীক্ষা কৰি জনালে যে সেয়া পক্ষাঘাত। চিকিৎসকে কোৱা সেই শব্দটোৱে লাজৰীনা আৰু তেওঁৰ পৰিয়ালবৰ্গক হতচকিত কৰিলে। সকলোৰে মনত মাত্ৰ এটাই প্ৰশ্ন আছিল যে তেওঁ পুনৰ স্বাভাৱিক হ’ব নে নহয় ? এজন সুস্হ মানুহৰ দৰে পুনৰ চলা-ফুৰা কৰিব পাৰিবনে। য’দি সুস্হ হয়ো তাৰবাবে কিমান দিনৰ প্ৰয়োজন হ'ব।কেবামাহ ধৰি লাজৰিনাৰ চিকিৎসা চলিল। ঔষধৰ সমান্তৰালকৈ বিশেষ ব্যায়ামো চলি থাকিল। লাহে লাহে তেওঁ সুস্হ হ’বলৈ ধৰিলে। পেৰালাইছিচৰ কৱলৰ পৰা তেওঁ প্ৰায় মুক্ত হৈছিল। তেওঁ যে আকৌ আগৰ দৰে স্কুটী আৰু গাড়ী চলাই নিজৰ কামবোৰ কৰিব পাৰিব সেই কথা ভাবি তেওঁ আনন্দিত হৈছিল। কিন্তু লাজৰিনাৰ সেই আনন্দ আছিল ক্ষন্তেকীয়া। কাৰণ আন এক বিপদে পুনৰ তেওঁৰ পিছ লৈছিল। পেৰালাইছিচ এটেকৰ ঠিক দুবছৰ পিছত ২০০৯ চনত লাজৰিনা স্তন কেন্সাৰত আক্ৰান্ত হয়। দুবছৰ ধৰি পেৰালাইছিচৰ যন্ত্ৰনাত ভূগি থাকি মাত্ৰ কিছুদিন সুস্হ জীৱন যাপন কৰা লাজৰিনা আকৌ এবাৰ দুঃচিন্তাৰ অতল গহ্বৰলৈ গতি কৰিলে। সকলো যেন শেষ হৈ গ’ল। তেওঁ জীৱনৰ এনে এটা স্তৰত উপনীত হৈছিল য’ত আছিল কেৱল অনিশ্চয়তা। কেৱল আশাত বন্দী আছিল জীৱন। কিন্তু লাজৰিনাই ধৈৰ্য নেহেৰুৱালে। তেওঁ পুনৰবাৰ একেই সাহস, উৎসাহ আৰু ইচ্ছাশক্তিৰে এই নতুন বিপদটোৰ মোকাবিলা কৰাত লাগিল। দুবছৰ ধৰি চলা চিকিৎসাৰ অন্তত দুৰাৰোগ্য যেন ব্যাধিকো বশ কৰিবলৈ সক্ষম হ’ল। কিন্তু সমস্যাই যেন তেওঁৰ পিছেই নেৰা হ’ল। এইটো ৰোগৰ পৰা পৰিত্ৰাণ পাবলৈ চেষ্টা কৰিহে আছিল এইবাৰ তেওঁক মেদবহুলতা অৰ্থাৎ অবেছিটিৰ সমস্যাই আগুৰি ধৰিলে। একেৰাহে চাৰিবছৰ ধৰি শাৰীৰিক ব্যায়াম নকৰাকৈ ঘৰতে বহি থকা আৰু পেৰালাইছিচ আৰু স্তন কেন্সাৰৰ চিকিৎসাৰ বাবে গ্ৰহণ কৰা ঔষধবোৰৰ পাৰ্শ্চক্ৰিয়াৰ বাবে লাজৰিনাৰ ওজন বহুত বাঢ়ি যায়। তেওঁৰ ওজন স্বাভাৱিক ৫৫ কি.গ্ৰা.ৰ পৰা বৃদ্ধি হৈ ৯৬ কি.গ্ৰা. হ’লগৈ। ওজন কমাবৰ বাবে চিকিৎসা আৰম্ভ হ’ল। কিন্তু আয়ুৰ্বেদ, হোমিওপেথি, প্ৰাকৃতিক চিকিৎসা, ঘৰুৱা চিকিৎসাৰ পৰা নামী দামী ব্ৰেণ্ডেড ঔষধ সকলোবোৰে হাৰ মানিলে।\nমেদবহুলতাৰ সমস্যা আৰু চাইকেলৰ সংগ\nলাজৰিনাই বুজি পাইছিল যে অত্যধিক ওজন কমাবৰ বাবে তাই নিজেই কিবা এটা কৰিব লাগিব। চিকিৎসকৰ পৰামৰ্শমতে তেওঁ ইতিমধ্যেই ব্যায়াম আৰম্ভ কৰি দিছিল। কিন্তু এইবাৰ তেওঁ অধিক পৰিশ্ৰমেৰেৰে কেলৰি বাৰ্ণ কৰাৰ বাবে এখন চাইকেল কিনি ল’লে আৰু নিতৌ পূৱা-গধূলি চাইকেল চলাবলৈ আৰম্ভ কৰিলে। এনেদৰে লাহে লাহে তেওঁৰ ওজন কম হৈ স্বাভাৱিক হৈ পৰিল। কিন্তু এই সময়চোৱাত তেওঁৰ চাইকেল চলোৱাৰ সময় আৰু সদায় অতিক্ৰম কৰা দূৰত্ব বৃদ্ধি হৈছিল। বাধ্যত পৰি চাইকেল চলোৱাতো বৰ্তমান তেওঁৰ চখত পৰিণত হৈছিল। ইয়াৰ অন্যতম কাৰণ হ’ল ওজন স্বাভাৱিক কৰি ৰাখিবৰ বাবে ইমান সস্তীয়া সাধনটোৰ বাদে আন বিকল্প তেওঁ বিচাৰি পোৱা নাছিল। এতিয়া তেওঁ চাইকেল চলাই নয়ডাৰ সীমা পাৰ হৈ দিল্লীৰ ইণ্ডিয়া গেট পৰ্যন্ত পাইছিলগৈ। কেতিয়াবা নয়ডাৰ পৰা গ্ৰেটাৰ নয়ডা, নয়ডাৰ পৰা দিল্লী আৰু কেতিয়াবা নয়ডাৰ পৰা গাজিয়াবাদৰ জানীবলৈ যোৱা পথত তীব্ৰ গতিৰে চাইক্লিং কৰি ইখন চহৰৰ পৰা আনখন চহৰলৈ ঘূৰি ফুৰাতো তেওঁৰ দৈনন্দিন কাৰ্যসূচীত পৰিণত হ'ল।\nনেহেৰু ষ্টেডিয়ামৰ পথটো,জীৱনৰ টাৰ্নিংপইন্ট\n২০১৪ চনৰ দিল্লীৰ গ্ৰীষ্মকালীন এটা সন্ধ্যাৰ ঘটনা।ৰাজপথত তীব্ৰবেগে গাড়ীবোৰ অহা-যোৱা কৰি আছিল।লাজৰীনা আনদিনাৰ দৰে কাৰ্যালয়ৰ পৰা উভতি ঘৰৰ কাম বন শেষ কৰাৰ পিছত চাইক্লিঙৰ বাবে ওলাইছিল। সেই সময়চোৱাত তেওঁ নয়ডাৰ পৰা ইণ্ডিয়া গেট হৈ ছাউথ দিল্লীৰ ৰাস্তাত প্ৰৱেশ কৰিছিল। নেহৰু ষ্টেডিয়ামৰ ওচৰ পাওঁতে তেওঁ কিছুসংখ্যক চাইকেল আৰোহী ষ্টেডিয়ামৰ ভিতৰলৈ যোৱা আৰু কিছুসংখ্যকে ষ্টেডিয়ামৰ ভিতৰৰ পৰা বাহিৰলৈ ওলাই যোৱা দেখিলে। তেৱোঁ নিজৰ চাইকেলৰ দিশ ষ্টেডিয়ামৰ ফালে পোনাই দিলে। ভিতৰলৈ গৈ গম পালে যে দিল্লী খেল প্ৰাধিকৰণৰ তৰফৰ পৰা চাইক্লিং প্ৰতিযোগিতাৰ আয়োজন কৰা হৈছে। পেচাগত চাইক্লিষ্টসকলে প্ৰতিযোগিতাত ভাগ লবৰ বাবে আবেদন পত্ৰ পূৰণ কৰি আছিল। লাজৰিনা দোমোজাত পৰিল। তেওঁ কি কৰা উচিত হ'ব ভাবি নাপালে। এনে প্ৰতিযোগিতাত তেওঁ ভাগ লব লাগে নে?কিন্তু আগতেতো তেওঁ এনে প্ৰতিযোগিতা কৰা নাই। এই বিষয়ে স্বামীৰ পৰামৰ্শ লব লাগিব-এনেবাৰ প্ৰশ্নই তেওঁক বাবে বাবে দুবিধাত পেলালে। এনে দোমোজাত থাকোতেই হঠাৎ এজন লোকে শুধিলে যে তেওঁ আবেদন পত্ৰ পালে নে নাই। তেওঁ নাই পোৱা বুলি কোৱাত লোকজনে এখন আবেদন পত্ৰ আনি তেওঁৰ হাতত তুলি দিলে আৰু লাজৰিনাই আবেদন পত্ৰখন পূৰাই জমা কৰি দিলে।\n২০১৪ ৰ জুনত দিল্লীত অনুষ্ঠিত ৰাজ্যিক ৪০ কি.মি. প্লোটোন ৰাইডাৰ্চ ৰেচত সকলো প্ৰতিযোগীক চেৰ পেলাই লাজৰিনা বিজয়ী হয়।সেয়া তেওঁৰ জীৱনৰ এক অনন্য অভিজ্ঞতা আছিল।সেই সাফল্যই তেওঁক ভৱিষ্যতে এগৰাকী চাইক্লিষ্ট হোৱাৰ বাবে উৎসাহিত কৰিলে।তেওঁ এটাৰ পিছত আনটো প্ৰতিযোগিতা জিকিবলৈ ধৰিলে।যোৱা দুটা বছৰত তেওঁ প্ৰায় এক দৰ্জন ৰেচত ভাগ লৈ জয়ী হৈছে।২০১৫ ৰ ডিচেম্বৰত গুড়গাওঁ-দিল্লী গ্ৰেণ্ড ফাণ্ডো টাইম ট্ৰায়েলৰ ৪৪ কি.মি. ৰেচত তেওঁ প্ৰথম স্হান দখল কৰে।২০১৬ ৰ আৰম্ভণীতে অনুষ্ঠিত কেবাটাও ৰাষ্ট্ৰীয় পৰ্যায়ৰ ৰেচত লাজৰিনাই দ্বিতীয় স্হান দখল কৰিছে।এতিয়ালৈকে তেওঁ ৬টা সোণৰ, তিনিটা ৰূপৰ লগতে ১০ টাতকৈ অধিক মেডেল আজুৰি আনিছে।\nএই সাফল্যত লাজৰিনা বাজাজ সন্তুষ্ট নহয়। তেওঁৰ সপোন হ'ল চাইক্লিঙৰ ক্ষেত্ৰখনত শীৰ্ষস্হান দখল কৰা। এছিয়ান, অলিম্পিকৰ লগতে অন্যান্য আন্তৰ্জাতিক প্ৰতিযোগিতাত ভাৰতৰ বাবে মেডেল কঢ়িয়াই অনা। এগৰাকী এইছ.আৰ. কৰ্মচাৰী হিচাপে নহয় এগৰাকী চাইক্লিষ্ট হিচাপে নিজৰ পৰিচয় গঢ়িব বিচাৰে তেওঁ। গোটেই দেশত তেওঁৰ নাম হওক। মানুহৰ মাজত চাইক্লিঙৰ বিষয়ে সজাগতা সৃষ্টি কৰিব বিচাৰে তেওঁ। বিশেষকৈ অবেচিটিত আক্ৰান্ত মহিলাসকলৰ মাজত। তেওঁলোকে নিয়মিতভাৱে চাইকেল চলাব লাগে। ইয়াৰ দ্বাৰা কেৱল ওজন কমাই নহয়, ডায়েবেটিছ, উচ্চ ৰক্তচাপ, আৰ্থৰাইটিছৰ দৰে ৰোগো দূৰ হয়। তেওঁৰ মতে ছোৱালীবোৰে পেচাগত চাইক্লিঙৰ ক্ষেত্ৰত গুৰুত্ব দিয়া উচিত। কেৱল শাৰীৰিকভাৱে সুস্হ হৈ থকাই নহয় ইয়াৰ দ্বাৰা তেওঁলোকে স্পৰ্টছ কেৰিয়াৰৰ ক্ষেত্ৰত সুবিধা লাভ কৰিব।\nপুত্ৰকো দিয়াই আছে প্ৰশিক্ষন\nলাজৰিনাই নিজে চাইক্লিং কৰাৰ পিছত এতিয়া নিজৰ আঠ বছৰীয়া পুত্ৰ আকৰ্ষকো প্ৰফেশ্বনেল ট্ৰেইনাৰৰ হতুৱাই চাইক্লিঙৰ প্ৰশিক্ষণ দি আছে। তেওঁ তেওঁৰ সন্তানো এগৰাকী সফল চাইক্লিষ্ট হোৱাতো বিচাৰে।\nভগৱানৰ প্ৰতি কোনো অভিযোগ নাই\nজীৱনত ইমান উত্থান পতনৰ সন্মূখিন হোৱাৰ পিছত যিকোনো মানুহ মানসিকভাৱে ভাগি পৰাতোৱে স্বাভাৱিক।কিন্তু এগৰাকী সফল চাইক্লিষ্ট হোৱাৰ পিছত লাজৰিনা নিজক লৈ সন্তুষ্ট।ভগৱানৰ প্ৰতিও তেওঁৰ কোনো অভিযোগ নাই। তেওঁ বিশ্বাস কৰে যে অদৃষ্টজনে যি কৰে ভালৰ বাবেই কৰে। বিপদ আৰু সমস্যা আমাক দুৰ্বল কৰিবৰ বাবে নহয় বৰঞ্চ অধিক সক্ষম আৰু শক্তিশালী কৰিবৰ বাবেহে আমাৰ জীৱনলৈ আহে। আমি পৰিস্হিতিৰ সৈতে যুঁজিবলৈ আৰু যুঁজি জিকিবলৈ শিকিব লাগে।ভগৱানে আমাৰ ক্ষমতাক চিনি পায়।আৰু সঠিক সময়ত আমাক আমাৰ লক্ষ্যত উপনীত কৰায়। মানুহে কেৱল তেওঁৰ ওপৰত আস্হা ৰাখিব লাগে। কেতিয়াও নিৰাশ হ'ব নালাগে। সদায় ইতিবাচক চিন্তাৰে আগবাঢ়িব লাগে।\nসৃষ্টিশীলতাৰে উদ্ভাষিত এটি সূৰ্য\nকেচুৱা কোলাত লৈ দায়িত্ব পালন কৰা এগৰাকী মহিলা আৰক্ষী বিষয়াৰ কাহিনী\n৬ফুট পেপাঁৰে মুহিছে আনন্দ গগৈয়ে


১ মিনিটত পঢ়ক ২৫ খবৰ! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমীয়া প্ৰতিদিন ৰ দ্বাৰা\t Sep 13, 2018 ত শেষ সম্পাদনা কৰা হৈছে\n১. মোডীৰ স্বচ্ছ ভাৰত মিছনে কেৱল দেশকে পৰিচ্ছন্ন কৰাত সীমাৱদ্ধ হৈ থকা নাই। এই মিছনে আমাৰ অৰ্থনৈতিক ব্যৱস্থালৈ স্বচ্ছতা আনিছে। এই মন্তব্য কেন্দ্ৰীয় পীয়ুষ গোৱেলৰ।\n২. কেৰেলাত কিছুদিনৰ পূৰ্বে এগৰাকী নানক বলাৎকাৰ কৰা হৈছিল। এই বলাৎকাৰৰ গোচৰত আৰক্ষীয়ে বিছপ ফ্ৰাংকো মুলাক্কাললৈ চমন জাৰি কৰিছে বুধবাৰে। ১৯ ছেপ্টেম্বৰত আৰক্ষীৰ ওচৰত হাজিৰ হ’ব লাগিব তেওঁ।\n৩. কোনো বেয়া উদ্দেশ্যৰে কিংফিছাৰে বেংকৰ ঋণ লোৱা নাছিল। লণ্ডনৰ ৱেষ্ট মিনিষ্ট্ৰীৰ বিচাৰকৰ আগত এই মন্তব্য কৰিলে বিজয় মালিয়াৰ অধিবক্তাই। উল্লেখযোগ্য যে, কেবাহাজাৰ কোটি টকাৰ ঋণ পৰিশোধ কৰিবলৈ বাকী থকা মালিয়া বৰ্তমান দেশৰ পৰা পলাই গৈ ইংলেণ্ডত আছে। তেওঁক ভাৰতলৈ আনিবলৈ ভাৰত চৰকাৰে চেষ্টা অব্যাহত ৰাখিছে।\n৪. বিহাৰৰ মুজাফাপুৰ আদালতে ছলমান খান আৰু ৭জনৰ বিৰুদ্ধে গোচৰ তৰিবৈল নিৰ্দেশ দিছে। এগৰাকী অধিবক্তাই ছলমান খানৰ প্ৰডাকশ্যনত নিৰ্মাণ কৰা ‘লভৰাত্ৰি’ চিনেমাখনে হিন্দু সকলৰ আৱেগত আঘাত কৰা বুলি এই অভিযোগ তুলি আদালতৰ কাষ চাপিছে।\n৫. ইথানলৰ দাম বৃদ্ধি কৰা হৈছে। পূৰ্বতে ইথানৰ মূল্য প্ৰতিলিটাৰত ৪৭.৪৯টকা আছিল। কেন্দ্ৰীয় কেবিনেটে ইথানলৰ মূল্য ৫২.৪৩টকালৈ বৃদ্ধি কৰাত অনুমোদন জনাইছে। কেন্দ্ৰীয় পেট্ৰ’লিয়াম মন্ত্ৰী ধৰ্মেন্দ্ৰ প্ৰধানে এই মন্তব্য কৰিছে।\n৬. এয়াৰ ইণ্ডিয়াৰ নিৰাপত্তা কৰ্মীয়ে বাংলাদেশৰ এখন বিমানৰ পৰা ১০টা সজীৱ গুলী উদ্ধাৰ কৰিছে। কলকাতাৰ নেতাজী সুভাষ চন্দ্ৰ আন্তঃৰাষ্ট্ৰীয় বিমান বন্দৰত এজন যাত্ৰীৰ পৰা এই কেইটা গুলী উদ্ধাৰ কৰা হৈছে। যাত্ৰীজনক আৰক্ষীক চমজাই দিছে নিৰাপত্তাৰক্ষীয়ে।\n৭. আহমেদাবাদত অনশন অব্যাহত ৰাখোৱা পি এ এ এছৰ নেতা হাৰ্দিক পাটেলে তেওঁৰ ১৯ দিনীয়া অনশন সমাপ্ত কৰিছে। পাটিদাৰসকলৰ সংৰক্ষণ আৰু কৃষকসকলক ঋণ দিয়াৰ দাবীত এই অনশন কৰিছিল।\n৮. মধ্যপ্ৰদেশৰ এখন থানাত ধৃত অপৰাধীয়ে আক্ৰমণ কৰিছিল দুগৰাকী কৰ্মৰত আৰক্ষীক। যি দৃশ্য বন্দী হৈছিল চিচি টিভি কেমেৰাত। বুধবাৰে তাৰে এগৰাকী আৰক্ষীৰ মৃত্যু হয়। ভিন্দ থানাত সংঘটিত সেই আক্ৰমণত মৃত্যু হোৱা আৰক্ষী কনিষ্ঠবল জনৰ পৰিয়াললৈ মধ্যপ্ৰদেশৰ মুখ্যমন্ত্ৰী শিৱৰাজ সিঙে ১ কোটি টকা আৰু এটা চৰকাৰী চাকৰি দিয়াৰ ঘোষণা কৰিছে।\n৯. এছিয়ান গেমছত জেভলিন থ্ৰ’ত সোণৰ পদক পোৱা নিৰজ কুমাৰৰ পৰৱৰ্তী লক্ষ্য ৯০ মিটাৰ। অলিম্পিকত পদকৰ লক্ষ্যৰে প্ৰস্তুতি আৰম্ভ কৰিছে নিৰজে। দুবছৰ কঠিন পৰিশ্ৰম কৰিব বুলি জনালে খেলুৱৈগৰাকীয়ে।\n১০. দিল্লী কমিছন ফৰ ৱ’মেনে দুগৰাকী মহিলাক উদ্ধাৰ কৰিছে। দিল্লীৰ জি বি ৰোডত বিক্ৰী কৰা হৈছিল মহিলা কেইগৰাকীক। দুয়োগৰাকী মহিলাৰ ঘৰ পশ্চিম বংগত।\n১১. বিজু জনতা দলৰ পৰা বহিস্কৃত ওড়িশাৰ প্ৰাক্তন মন্ত্ৰী দামোদৰ ৰাউত।\n১২. দিল্লীৰ মৰি গেটত বিধ্বংসী অগ্নিকাণ্ড। এজন আহত। কেবাজনো গুৰুতৰভাৱে আহত। আহতসকলক সমীপৱৰ্তী চিকিৎসালয়ত ভৰ্তি।\n১৩. স্বয়ম্ভূ গডমেন বাবা অাশু ভাইৰ ৰোহিনী আশ্ৰমত তালাচী অভিযান। দিল্লী আৰক্ষীৰ অপৰাধ অনুসন্ধান শাখাই চলাইছে এই অভিযান। আশ্ৰমৰ ভিতৰতে এগৰাকী মহিলা আৰু মহিলাগৰাকীৰ ১৬ বছৰীয়া কন্যাক বলাৎকাৰৰ অভিযোগ উত্থাপিত হৈছে বাবাৰ বিৰুদ্ধে।\n১৪. দেশ এৰাৰ আগতে বিত্ত মন্ত্ৰী অৰুণ জেটলিক সাক্ষাৎ কৰা বুলি বিজয় মালিয়াই সংবাদ মাধ্যমৰ আগত ঘোষণা কৰাৰ পিছতে মোডী চৰকাৰৰ বিৰুদ্ধে সৰৱ হৈ পৰিছে কংগ্ৰেছ। বিত্ত মন্ত্ৰী জেটলিৰ পদত্যাগ দাবী কংগ্ৰেছ সভাপতি ৰাহুল গান্ধীৰ।\n১৫. কাশ্মীৰৰ পুলৱামাত সেনা আৰু চিআৰপিএফলৈ লক্ষ্য কৰি সন্ত্ৰাসবাদীৰ গ্ৰেনেড নিক্ষেপ। কথমপি প্ৰাণ ৰক্ষা কেবাজনো জোৱানৰ।\n১৬. পৃথিৱীত মানুহ যেতিয়াৰ পৰা আছে তেতিয়াৰ পৰা উৰাবাতৰি আৰু গুজৱ আছে। এতিয়া কেৱল তেনেধৰণৰ ভুৱা খবৰ শ্বেয়াৰ কৰিব পৰা একাধিক নতুন প্লেটফৰ্ম আছে যিবোৰৰ জৰিয়তে সেয়া মুহূৰ্ততে ভাইৰেল হৈ পৰে। ইয়াৰ পৰা হাত সাৰিবলৈ প্ৰতিজন লোক সজাগ হ’ব লাগিব। উৰাবাতৰি সন্দৰ্ভত দিল্লীত এইদৰে কয় ইউৰেছিয়া চেণ্টাৰ এট আটলাণ্টিক কাউন্সিলৰ উপ-সঞ্চালিকা গেইছা গোঞ্জালেজে।\n১৭. মুম্বাই বিমান বন্দৰত পুনৰ সোণ জব্দ। প্ৰায় ১ কোটি ৪ লাখ টকা মূল্যৰ সোণসহ ডুবাইৰ পৰা অৱতৰণ কৰা মহম্মদ ঈৰ্ছাদ নামৰ এজনক আটক মুম্বাই আৰক্ষীৰ।\n১৮. বাৰাণসীত ধাৰাসাৰ বৃষ্টিপাত। গংগাৰ জলস্তৰ বৃদ্ধি হৈ প্লাৱিত চহৰখনৰ বিস্তীৰ্ণ অঞ্চল। পানীৰ তলত বুৰ গ’ল ৰাজপথ। ব্যাহত যাতায়ত।\n১৯. প্ৰধানমন্ত্ৰী নৰেন্দ্ৰ মোডীক সাক্ষাৎ শ্ৰীলংকাৰ প্ৰাক্তন ৰাষ্ট্ৰপতি মহিন্দা ৰাজাপাক্ষেৰ। দিল্লীৰ প্ৰধানমন্ত্ৰী কাৰ্যালয়ত মোডীক সাক্ষাৎ কৰে চবুৰীয়া দেশখনৰ প্ৰাক্তন ৰাষ্ট্ৰপতিগৰাকীয়ে।\n২০. ২০ বছৰ পূৰ্বৰ গোচৰৰ বাবে জেললৈ যাবলগীয়া হ’ব পাৰে প্ৰাক্তন ক্ৰিকেটাৰ তথা বৰ্তমান পঞ্জাৱৰ কেবিনেট মন্ত্ৰী নৱজোৎ সিং সিদ্ধু। উচ্চতম ন্যায়ালয়ে সিদ্ধুলৈ প্ৰেৰণ কৰিলে কাৰণ দৰ্শোৱাৰ জাননী। গাড়ীৰ পাৰ্কিঙকলৈ হোৱা কাজিয়াৰ পিছত এজন লোকক হত্যাৰ অভিযোগ উত্থাপিত হৈছিল সিদ্ধাুৰ বিৰুদ্ধে।\n২১. কেৰালাত আচৰিত পৰিঘটনা। বানৰ পিছতে হঠাৎ তললৈ নামিছে নদীৰ জলস্তৰ। কুঁৱাৰ জলস্তৰো যথেষ্ট হ্ৰাস পোৱাত উদ্বিগ্ন কেৰালাবাসী। বিশেষজ্ঞক বিষয়টো অধ্যয়নৰ দায়িত্ব অৰ্পণ কেৰালা চৰকাৰৰ।\n২২. দিল্লীৰ খিৰ্কি মছজিদৰ সমীপত উদ্ধাৰ মধ্যযুগৰ ২৫৪ টাকৈ মুদ্ৰা। ছাফাই কৰি থকা অৱস্থাত উদ্ধাৰ হয় এই মুদ্ৰাবোৰ।\n২৩. চীনৰ হেংডং চহৰত পথ দুৰ্ঘটনা। এখন গাড়ীয়ে পথচাৰীক মহতিয়াই নিয়াত থিতাতে নিহত ৯জন, আহত অৰ্ধশতাধিক।\n২৪. পাকিস্তানক ৩-১ গ’লত পৰাস্ত কৰি ছাফ কাপ ফুটবলৰ ফাইনেলত ভাৰত। ফাইনেলত ভাৰত মুখামুখি হ’ব মালদ্বীপৰ বিৰুদ্ধে।\n২৫. ইংলেণ্ডৰ বিৰুদ্ধে টেষ্ট শৃংখলাত পৰাস্ত হোৱাৰ পিছত ভাৰতীয় দলটোক উৎসাহ যোগাইছে প্ৰাক্তন ক্ৰিকেটাৰ বীৰেন্দ্ৰৰ সেহৱাগে। টুইটযোগে এতিয়া অষ্ট্ৰেলিয়াৰু বিৰুদ্ধে ভাল ফল দেখুৱাবৰ বাবে সাজু হ’বলৈ আহ্বান একালৰ বিস্ফোৰক বেটছমেনজনৰ।\nঅসহ্যকৰ! নিঃসংগতাই এতিয়া জীৱনৰ ডাঙৰ সমস্যা…


FACT CHECK: জনৈক চলচ্চিত্ৰ দৃশ্যগ্ৰহণৰ সময়ৰ এখন ফটো ভাৰত-চীনৰ সৈন্যৰ মাজত হোৱা হতাহতিৰ ফটো বুলি ভাইৰেল! - Factcrescendo Assamese\nOctober 14, 2021 October 14, 2021 Manjori BorkotokyLeaveaComment on FACT CHECK: জনৈক চলচ্চিত্ৰ দৃশ্যগ্ৰহণৰ সময়ৰ এখন ফটো ভাৰত-চীনৰ সৈন্যৰ মাজত হোৱা হতাহতিৰ ফটো বুলি ভাইৰেল!\nশেহতীয়াকৈ, অৰুণাচল প্ৰদেশৰ টাৱাঙত ভাৰত আৰু চীনা সৈন্যৰ মাজত এক সংঘৰ্ষ হৈছিল। বাতৰি প্ৰতিবেদনত কোৱা হৈছে যে প্ৰায় ২০০ চীনা সৈন্যই প্ৰকৃত নিয়ন্ত্ৰণ ৰেখা (এলএচি) অতিক্ৰম কৰি ভাৰতীয় ভূখণ্ডত প্ৰৱেশ কৰিছিল। চীনা সৈন্যসকলক ভাৰতীয় সেনাই চমুকৈ আটক কৰিছিল।\nচীনা সৈন্য আৰু ভাৰতীয় সৈনিকৰ মাজৰ সংঘৰ্ষ বিষয়ে ইণ্টাৰনেটত এখন ছবি ভাইৰেল হৈ আছে। ছবিখন কেপশ্বনৰ সৈতে শ্বেয়াৰ কৰা হৈছে আৰু দাবী কৰা হৈছে যে এই ফটোখন একেটা ঘটনাৰ হয়।\nFacebook Link | Archived Link | Archived Link\nফেক্ট ক্ৰেচেণ্ডো অসমীয়াই ইয়াৰ ২৪x৭ ফেক্টলাইন নম্বৰ ৯০৪৯০৫৩৭৭০ত উক্ত দাবীটো পৰীক্ষা কৰাৰ অনুৰোধৰ সৈতে এটা অনুৰোধ প্ৰাপ্ত কৰিছিল। Archived Link\nআমি দেখিছিলো যে দাবীটো মিছা। ইয়াত বিৱৰণ দিয়া হৈছে…\nপ্ৰথমে আমি গুগলত এক ৰিভাৰ্চ ইমেজ চাৰ্চ চলাইছিলো আৰু ভাইৰেল ছবিৰ সৈতে এটা প্ৰবন্ধ দেখিছিলো । ৱেবছাইট Inf.comত প্ৰকাশিত প্ৰবন্ধটো “কালৱান ভেলী” নামৰ এখন চিনেমাৰ বিষয়ে যাৰ প্ৰয়োজনা বৰ্তমান চলি আছে ।\nইয়াৰ পিছত, প্ৰাপ্ত কৰা তথ্য ব্যৱহাৰ কৰি, আমি ইউটিউবত কীৱৰ্ডৰ সৈতে অনুসন্ধান কৰিছিলো আৰু মূল ভিডিঅ’টো বিচাৰি পাইছিলো য’ত “মাৰ্চিয়েল আৰ্ট লাডাখ” নামৰ এটা চেনেলত ভাইৰেল ছবিৰ দৰে সামঞ্জস্যতা থকা ভিজুৱেল আছে। এই ভিডিঅ’টো ২০২০ চনৰ ৩ ডিচেম্বৰত পোষ্ট কৰা হৈছিল। ভিডিঅ’টোৰ শীৰ্ষকত লিখা আছে, “কাৰ্গিল লাডাখত এলএচি চলচ্চিত্ৰৰ দৃশ্যগ্ৰহণ – পৰ্দাৰ আঁৰৰ ছবি।”\nভিডিঅ’টোৰ প্ৰায় ৫:৪৮ মিনিটত, আমি একেই ফ্ৰেম ভাইৰেল ছবি হিচাপে দেখিছোঁ য’ত ৰঙা পাগুৰি পিন্ধা এজন সৈনিকে নীলা ইউনিফৰ্ম পিন্ধা এজন লোকক পিছফালৰ পৰা ধৰি থকা দেখা গৈছে।\nইউটিউব ভিডিঅ’ত পোৱা ফুটেজৰ স্ক্ৰীণশ্বট আৰু ভাইৰেল ছবিখন তুলনামূলকভাৱে বিশ্লেষণ কৰি, আমি দেখিছিলো যে দুয়োখন একেই আছিল।\nঅৰুণাচল প্ৰদেশত কি ঘটিছিল?\nহিন্দুস্তান টাইমছত প্ৰকাশিত এক প্ৰতিবেদন অনুসৰি, শেহতীয়াকৈ অৰুণাচল প্ৰদেশত ভাৰতীয় আৰু চীনা সৈন্যৰ মাজত সংঘৰ্ষ হৈছিল। প্ৰকৃত নিয়ন্ত্ৰণ ৰেখাত প্ৰায় ১০০ জন পিপলছ লিবাৰেচন আৰ্মীৰ সৈনিকক ৰখাই দিয়া হৈছিল। দুয়োপক্ষৰ স্থানীয় কমাণ্ডাৰসকলে প্ৰট’কল অনুসৰি আলোচনা কৰিছিল আৰু বিষয়টো সমাধান কৰিছিল।\nআমাৰ অনুসন্ধানত ওপৰোক্ত পোষ্টটো বা দাবীটো আংশিকভাৱে মিছা বুলি প্ৰমাণিত হয়। কাৰণ, এয়া সঁচা যে ভাৰতীয় সেনাই শেহতীয়াকৈ চীনা সেনাই অৰুণাচল প্ৰদেশত অনুপ্ৰৱেশ কৰাৰ প্ৰচেষ্টা বিফল কৰিছিল। কিন্তু ভাইৰেল হৈ থকা ফটোখন এই ঘটনাটোৰ নহয়, বৰঞ্চ ‘এলএচি’ নামৰ এখন নিৰ্মীয়মান চলচ্চিত্ৰৰ শ্বুটিং ফুটেজৰ পৰা লোৱা হৈছে। চলচ্চিত্ৰখন গালৱান উপত্যকাত ভাৰত আৰু চীনৰ মাজত হোৱা সীমান্ত বিবাদৰ ওপৰত আধাৰিত।\nTitle:জনৈক চলচ্চিত্ৰ দৃশ্যগ্ৰহণৰ সময়ৰ এখন ফটো ভাৰত-চীনৰ সৈন্যৰ মাজত হোৱা হতাহতিৰ ফটো বুলি ভাইৰেল!\nTagged Fact CrescendoFact Crescendo Assameseঅৰুণাচল প্ৰদেশগালৱান উপত্যকাচীনা পিএলএপিএলএফেক্ট ক্ৰেছেণ্ডো অসমীয়া\nOctober 8, 2021 October 8, 2021 Manjori Borkotoky


কিয়নো সকলো মানুহলৈ পৰিত্ৰাণ অনা ঈশ্বৰৰ অনুগ্ৰহ প্ৰকাশিত হ’ল;\nকিন্তু সেয়ে যদি অনুগ্ৰহেৰে হয় তেনেহলে কৰ্মেৰে নহয়; অন্যথা সেই অনুগ্ৰহ, অনুগ্ৰহ হৈ নাথাকে।\nকিন্তু আমি বিশ্বাস কৰোঁ যে, তেওঁলোকেও আমাৰ দৰেই প্রভু যীচুৰ অনুগ্রহৰ দ্বাৰাই পৰিত্ৰাণ লাভ কৰিব।”\nএতিয়া, যি ঈশ্বৰে আপোনালোকক বিশ্বাসত বৃদ্ধি কৰিব পাৰে আৰু পবিত্ৰীকৃত হোৱা সকলৰ মাজত উত্তৰাধীকাৰ দিব পাৰে, তেওঁলৈ আৰু তেওঁৰ অনুগ্ৰহৰ বাক্যলৈ আপোনালোকক সমৰ্পন কৰি দিলোঁ।\nকিয়নো ঈশ্বৰৰ সেই প্ৰিয়জনত, তেওঁৰ তেজৰ দ্বাৰা আমি মুক্তি পালোঁ; তেওঁৰ উপচি পৰা অনুগ্রহৰ দ্বাৰা আমি পাপৰ ক্ষমা পালোঁ।\n এই কাৰণে আমি বিশ্বাসৰ দ্বাৰাই ধাৰ্মিক বুলি গণিত হোৱাত, আমাৰ প্ৰভু যীচু খ্ৰীষ্টৰ যোগেদি ঈশ্বৰৰ সৈতে আমাৰ শান্তি আছে। তেওঁৰ যোগেদি আমি বিশ্বাসৰ দ্বাৰাই ভিতৰত সোমাবলৈ পাওঁ, ইয়াতে আমি অনুগ্ৰহ পাই স্থিৰেও আছোঁ৷ ইয়াতে আমি আনন্দ কৰোঁ, এই ভাৰসালৈয়ে এদিন ঈশ্বৰৰ মহিমাৰ অংশীদাৰ হম।\nযাতে তেওঁৰ অনুগ্ৰহত আমি ধার্মিক বুলি গণিত হৈ অনন্ত জীৱনৰ আশা অনুসাৰে উত্তৰাধিকাৰী হব পাৰোঁ৷\n কিয়নো বিধানৰ কৰ্মৰ দ্বাৰাই কোনো মানুহ তেওঁৰ আগত ধাৰ্মিক বুলি প্ৰমাণিত নহ’ব; কাৰণ বিধানৰ দ্বাৰাই পাপৰ বিষয়ে জ্ঞান জন্মে। কিন্তু এতিয়া, যি বিষয়ত বিধান-শাস্ত্ৰ আৰু ভাববাদী সকলে সাক্ষ্য দিলে, ঈশ্বৰে এনে বিষয়ত ধাৰ্মিকতা বিনাবিধানে প্ৰকাশিত কৰিছে; ঈশ্বৰৰ সেই ধাৰ্মিকতা যীচু খ্ৰীষ্টত বিশ্বাস কৰাৰ দ্বাৰাই বিশ্বাস কৰা সকলোলৈ দিয়া হয়, কিয়নো ঈশ্ৱৰত কোনো প্ৰভেদ নাই৷ কাৰণ সকলোৱে পাপ কৰিলে আৰু ঈশ্বৰৰ মহিমাৰ পৰা বঞ্চিত হ’ল, কিন্তু খ্ৰীষ্ট যীচুত যি মুক্তি, তাৰ দ্বাৰাই ঈশ্বৰৰ অনুগ্ৰহত বিনামূল্যে ধাৰ্মিক বুলি প্ৰমাণিত হ’ল।\nকাৰণ মোচিৰ দ্বাৰা বিধান দিয়া হৈছিল; কিন্তু অনুগ্ৰহ আৰু সত্যতা যীচু খ্ৰীষ্টৰ দ্বাৰাহে আহিল।\n২ তীমথিয় 2:1\nএতেকে হে মোৰ পুত্ৰ, খ্ৰীষ্ট যীচুত থকা যি অনুগ্ৰহ, তাৰ দ্ৱাৰাই তুমি বলৱান হোৱা।\n২ তীমথিয় 1:9\nকাৰণ তেৱেঁই আমাক পৰিত্ৰাণ কৰিলে আৰু পবিত্ৰ আমন্ত্ৰণেৰে আমন্ত্ৰণো কৰিলে, সেয়ে আমাৰ কর্মৰ দৰে নহয় কিন্তু তেওঁৰ নিজ অভিপ্ৰায় আৰু অনুগ্ৰহৰদৰেহে কৰিলে; যি অনুগ্ৰহ অনাদি কালৰ পূৰ্বে খ্ৰীষ্ট যীচুত আমাক দিয়া আছিল;\n২ কৰিন্থীয়া ၁၂:၉\nকিন্তু খ্ৰীষ্ট যীচুত যি মুক্তি, তাৰ দ্বাৰাই ঈশ্বৰৰ অনুগ্ৰহত বিনামূল্যে ধাৰ্মিক বুলি প্ৰমাণিত হ’ল।\nকিন্তু ঈশ্বৰৰ অনুগ্ৰহৰ শুভবাৰ্তাৰ বিষয়ে সাক্ষ্য দিয়া আৰু মোৰ দৌৰ, অৰ্থাৎ প্ৰভু যীচুৰ পৰা পোৱা মোৰ যি পৰিচৰ্যাৰ কাৰ্য, সেই কার্য সম্পন্ন কৰাৰ লগত তুলনা কৰিবলৈ গলে, মোৰ প্ৰাণ মোলৈ প্ৰিয় বুলি একোতে গণ্য নকৰোঁ।\n১ পিতৰ ၅:၁၀\n কিন্তু দয়া ধনেৰে ধনৱান ঈশ্বৰে যি মহা প্ৰেমেৰে আমাক প্ৰেম কৰিলে, তাৰ কাৰণে আমি অপৰাধত মৰি থকা কালতেই, খ্ৰীষ্টৰ সৈতে তেওঁ আমাক নতুন জীৱন দিলে; অনুগ্ৰহেৰে আপোনালোকে পৰিত্ৰাণ পালে; তেওঁ আমাক খ্রীষ্ট যীচুৰ সৈতে তুলিলে আৰু খ্রীষ্ট যীচুৰ সৈতে স্বর্গীয় ঠাইবোৰত বহুৱালে। ঈশ্বৰে এই কাম কৰিলে, যাতে খ্রীষ্ট যীচুত আমাৰ বাবে তেওঁৰ যি স্নেহ, তাৰ দ্বাৰাই যেন ভাবী যুগত তেওঁৰ অনুগ্রহৰ মহা ধন যুগে যুগে প্রকাশ কৰিব পাৰে। কিয়নো অনুগ্ৰহৰ যোগেদি বিশ্বাসৰ দ্বাৰাই আপোনালোকে পৰিত্ৰাণ পালে; আৰু সেয়ে আমাৰ পৰা নহয়; কিন্তু সেয়া ঈশ্বৰৰহে এক দান। কোনেও যেন গর্ব কৰিব নোৱাৰে, সেয়ে কর্মৰ পৰাও নহয়।\n কিন্তু বিৰোধী লোক সকললৈ আৰু সত্যক অমান্য কৰি অধাৰ্মিকতাক মান্য কৰা সকললৈ ক্ৰোধ আৰু কোপ হ’ব; তাতে সকলো মানুহৰ প্ৰাণৰ, প্ৰথমতে ইহুদী, পাছত গ্ৰীকলোকৰো, তেনে কুকৰ্ম সাধন কৰা সকলোৰে, ক্লেশ আৰু সঙ্কট ঘটিব৷ কিন্তু প্ৰথমে ইহুদী, পাছত গ্ৰীক লোকলৈ সৎকৰ্ম সাধন কৰা সকলো লোকলৈ গৌৰৱ, মৰ্যদা, আৰু শান্তি হ’ব;\nতাৰ কাৰণে আমি অপৰাধত মৰি থকা কালতেই, খ্ৰীষ্টৰ সৈতে তেওঁ আমাক নতুন জীৱন দিলে; অনুগ্ৰহেৰে আপোনালোকে পৰিত্ৰাণ পালে;\n কিয়নো সকলো মানুহলৈ পৰিত্ৰাণ অনা ঈশ্বৰৰ অনুগ্ৰহ প্ৰকাশিত হ’ল; আৰু আমি ভক্তি লঙ্ঘন আৰু সাংসাৰিক অভিলাষ অস্বীকাৰ কৰি, গম্ভীৰ, ধার্মিক আৰু সৎ ভাবেৰে এই বর্তমান সংসাৰত যেন জীৱন-যাপন কৰিব পাৰোঁ, তাৰ বাবে এই অনুগ্ৰহে আমাক এনে শিক্ষা দিছে।\n২ কৰিন্থীয়া 12:8-9\n সি মোৰ পৰা যেন দূৰ হয় সেই বিষয়ে মই প্ৰভুৰ আগত তিনি বাৰ নিবেদন কৰিলোঁ। তাতে তেওঁ মোক ক’লে, ‘মোৰ যি অনুগ্ৰহ, সেয়ে তোমাৰ বাবে জুৰিব; কিয়নো দূৰ্ব্বলতাত মোৰ শক্তি সিদ্ধ হয়’; সেই বাবে মই মহা-আনন্দেৰে মোৰ নানা দূৰ্ব্বলতাত গৌৰৱহে কৰিম, কিয়নো তাতে খ্ৰীষ্টৰ শক্তি মোৰ ওপৰত বাস কৰে৷\nখ্ৰীষ্টই যি পৰিমাণৰ বৰ দান আমাৰ কাৰণে ৰাখিছে, সেই পৰিমাণ অনুসাৰে আমাক প্ৰতিজনকে দান কৰিছে।\nৰোমত থকা ঈশ্ৱৰৰ যি প্ৰিয় লোক আৰু তেওঁক বিশ্ৱাস কৰা সেই পবিত্ৰ লোক সকল; আমাৰ পিতৃ ঈশ্বৰৰ আৰু প্ৰভু যীচু খ্ৰীষ্টৰ পৰা অাপোনালোকলৈ অনুগ্ৰহ আৰু শান্তি হওক।\nকাৰণ এজনৰ অপৰাধত যদি, এজনৰ দ্বাৰাই মৃত্যুৱে ৰাজত্ব পালে, তেনেহলে যি সকলে অনুগ্ৰহ আৰু ধাৰ্মিকতাৰ দানত উপচয় হয়, তেওঁলোকে অধিক গুণে এজনৰ দ্বাৰাই জীৱনত ৰাজত্ব পাব, সেই জন যীচু খ্ৰীষ্ট।\n কিয়নো সকলো মানুহলৈ পৰিত্ৰাণ অনা ঈশ্বৰৰ অনুগ্ৰহ প্ৰকাশিত হ’ল; আৰু আমি ভক্তি লঙ্ঘন আৰু সাংসাৰিক অভিলাষ অস্বীকাৰ কৰি, গম্ভীৰ, ধার্মিক আৰু সৎ ভাবেৰে এই বর্তমান সংসাৰত যেন জীৱন-যাপন কৰিব পাৰোঁ, তাৰ বাবে এই অনুগ্ৰহে আমাক এনে শিক্ষা দিছে। এতিয়া আমি যেন পৰমধন্য আশা সিদ্ধিৰ অৰ্থে মহান ঈশ্বৰ আৰু ত্ৰাণকর্তা যীচু খ্ৰীষ্টৰ প্ৰতাপৰ আবির্ভাৱৰ বাবে অপেক্ষা কৰি থাকো৷ আমাক সকলো অধৰ্মৰ পৰা মুক্ত আৰু শুচি কৰিবলৈ যীচুৱে নিজকে উৎসর্গ কৰিলে, যাতে আমি মূল্যৱান ব্যক্তি সকলৰ দৰে সকলো সৎকর্মত উদ্যোগী হওঁ।\nতেওঁৰ যোগেদি আমি বিশ্বাসৰ দ্বাৰাই ভিতৰত সোমাবলৈ পাওঁ, ইয়াতে আমি অনুগ্ৰহ পাই স্থিৰেও আছোঁ৷ ইয়াতে আমি আনন্দ কৰোঁ, এই ভাৰসালৈয়ে এদিন ঈশ্বৰৰ মহিমাৰ অংশীদাৰ হম।\n২ কৰিন্থীয়া 6:1\nআৰু সেয়ে, আমি খ্ৰীষ্টৰ সহকাৰী হৈ, এই মিনতিও কৰিছোঁ যে, আপোনালোকে ঈশ্বৰৰ অনুগ্ৰহ ব্যৰ্থৰূপে গ্ৰহণ কৰা নহ’ব৷\n১ তীমথিয় 1:13-16\n যদিও আগেয়ে মই খ্ৰীষ্টৰ নিন্দক আছিলোঁ, অত্যাচাৰী আৰু হিংস্ৰ আছিলোঁ, তথাপি তেওঁ মোক দয়া কৰিলে কাৰণ মই নুবুজি অবিশ্বাসী হৈ সেইবোৰ কৰিছিলোঁ৷ কিন্তু আমাৰ প্ৰভুৰ অনুগ্ৰহ, খ্ৰীষ্ট যীচুত বিশ্বাস আৰু প্ৰেমৰ সৈতে মোক বাহুল্যৰূপে দিয়া হ’ল৷ পাপী লোকৰ পৰিত্ৰাণ কৰিবৰ কাৰণে খ্ৰীষ্ট যীচু যে জগতলৈ আহিল, এই কথা বিশ্বাসযোগ্য আৰু সকলোৱে গ্ৰহণ কৰিবৰ যোগ্য৷ আৰু এই পাপী লোকৰ মাজত ময়েই প্ৰধান। এই কাৰণেই মোক প্ৰথমে দয়া কৰা হ’ল যাতে প্ৰধান পাপী যি মই, মোৰ যোগেদি যেন যীচু খ্ৰীষ্টই তেওঁৰ অসীম সহনশীলতা দেখুৱাব পাৰে আৰু অনন্ত জীৱন পাবলৈ যি সকলে তেওঁৰ ওপৰত বিশ্বাস কৰিব, সেই সকলৰ বাবে মোক এক দৃষ্টান্ত স্ৱৰূপে ৰাখিলে৷\nযদিহে বিধান-শাস্ত্ৰ ত লিখাৰ দৰে, “তোমাৰ চুবুৰীয়াক নিজৰ নিচিনাকৈ প্ৰেম কৰিবা”, এই ৰাজকীয় বিধান যদি আপোনালোকে সিদ্ধ কৰে, তেনেহলে আপোনালোকে ভাল কৰিছে;\n১ যোহন 5:3\nকাৰণ ঈশ্বৰে দিয়া প্ৰেমৰ অভিপ্ৰায় এয়েই, আমি যেন তেওঁৰ আজ্ঞাবোৰ পালন কৰোঁ; আৰু তেওঁৰ আজ্ঞাবোৰ ব’বলৈ গধুৰ নহয়৷\nতেনেহ’লে আত্ম-শ্লাঘা ক’ত? তাক দূৰ কৰা হ’ল। কেনেকুৱা বিধানেৰে? কৰ্মবোৰৰ দ্বাৰাই নে? নহয়; বিশ্বাসৰ বিধানেৰেহে।\nযি সকল লোকৰ সোধ-বিচাৰ হ’ব, সেয়া স্বাধীনতা স্বৰূপ বিধানৰ দ্বাৰাই হ’ব; আপোনালোকে নিজকে সেই লোক সকলৰ নিচিনা কথা কৈ সেইবোৰ পালন কৰক৷


⭐ৰিমঝিম বৰষুণৰ জীপাল কথাৰে~ Assamese Blog⭐: বিজনেছ মেন (Business Man)\nসাজ লাগি ভাগিছে, চৰাই-চিৰিকতি নিজৰ বাঁহলৈ উভতিছে, ঘৰৰ গৰু-ছাগলীবিলাকো ঘৰলৈ উভতিল। নগেন মাষ্টৰে নিজৰ ঘৰৰ উভতি অহা গৰুকেইটা বান্ধি গোহালীত জাক দি ওলাই আহি দেখিলে ডাঙৰ পুতেক দীপুৱে চোতালতে পাইচাৰি কৰি আছে। ইমান ঠাণ্ডা পৰিছে, এতিয়ানো চোতালত এনেকৈ থাকিব লাগে নে। ৰহ্ জুই একোৰাকে ধৰো এনেইটো লগৰ অভাৱত জুই সেকাই নহয়। এনেকুৱা ঠাণ্ডাত জুইৰ তাপ লোৱা কিমান মজা কোনে বুজিব। আজিকালি চহৰৰ দৰে গাঁৱৰ মানুহে জুই সেকিব এৰিছে। আজি সুবিধাটো পাই আজি এৰাত নাই তাতে কাইলৈ যাবগে সি। জুইকোৰা জলাই দীপুক মাতি মূঢ়াটো নিজই আনি ল'লে।\n'তইনো এই ঠাণ্ডাত চোতালত কি কৰি আছিলি?' দেউতাকে তেনেকৈ পাইচাৰী কৰি থকা দীপুক সুধিলে।\n'গৰুৱেও জানে সময়মতে যে ঘৰলৈ আহিব লাগে আমাৰ এইটোৰহে ঘৰলৈ উভতিবৰ হোৱাই নাই এতিয়াও। ইফালে দুদিনমানৰ পিছত মেট্ৰিক পৰীক্ষা' দীপুৱে দেউতাকৰ কথাখিনি শুনিবলৈহে পালে ভমককৈ জলি উঠিল।\n'কিনো কৰিবি নিজেই যদি বুজি নাপায়।'\nদেউতাকৰ কথা শুনি দীপুৰ বকনি দুগুণে চৰিলহে। পুতেক দেউতাকৰ কথা শুনি মাকো ভিতৰৰপৰা ওলাই আহিল। নগেন মাষ্টৰেনো কৰিব কি ডাঙৰটোক একো কষ্ট নকৰাকৈয়ে মানুহ কৰিলে কিন্তু সৰুটোকলৈহে চিন্তা।মেট্ৰিকৰ দেওনাখন যেনেতেনে পাৰ কৰাব পাৰিলে আৰু তাক পঢ়াৰ কথা নকয়। ঘৰৰ আগফালে থকা মাটিদোখৰতে সৰুকৈ ঘৰ এটা বনাই দোকান এখন দিয়াই দিব। দীপুৰ মতে সেই কথাই কথা নহয়, এনেকৈ এৰি দিব নোৱাৰি নহয় সিয়েই কিবা এটা কৰিব লাগিব। দেউতাকহঁতৰ ওপৰত খং উঠে কেতিয়াবা ৰীপুক ইমান ঢিলাই দিয়াৰ কাৰণে।\nদীপু চাকৰিসূত্ৰে ঘৰৰপৰা দূৰত থাকে যদিও মাহেকৰ মূৰত আহে এপাক ঘৰলৈ। সি আজিকালি ঘৰলৈ আহিলে ৰীপু ঘৰত থাকিবলৈ অশান্তি পায়।পঢ়াৰ কথা সুধি কম অশান্তি কৰেনে। ক্লাছ এইটত থাকোতে অংক ধৰি যি পিতিলে সেইদিন ধৰি ৰীপুৱে দীপুৰ ওচৰত শিকিবলৈ বাদেই দিলে।মাকৰ কেতিয়াবা ভয়েই হয় দীপু আৰু ৰীপুৰ কথা ভাবিলে। ৰীপুৰ যি স্বভাৱ একেবাৰে মুক্তি গল্পটোৰ সুকুমাৰৰ দৰে। দীপুৱে তাক ভাল পথলৈ আনিবলৈ গৈ 'মুক্তি'ৰ নিচিনা ঘটনা যেন নঘটে, সেয়ে মাকে ৰীপু গাধ হয়, গৰু হয় হৈ থাকক খালি ভালকৈ থাকক বুলিয়েই দীপুৰ ওচৰত পঢ়িবলৈ নিদিয়ে।কিনো কৰিব মাকৰ মন, পুতেকৰ মৰমত গলি যায়। দীপু আজিকালি ঘৰলৈ আহিলে পঢ়া নধৰিলেও গালি এজাউৰি নিদিয়া নহয়। কিয় যে গাত কথা নলগা ল'ৰা হ'ল! আগতে দীপুৰ পৰীক্ষা বেয়া হোৱা বুলি ক'লে মাকহঁতে সোধে আশীমান হ'লেও পাবি চাগে আৰু ৰীপুৰ ক্ষেত্ৰত ভাল হোৱা মানে যেনেতেনে ত্ৰিশ পাই পাছ কৰা। দীপুৰ কাৰণে যেনেকৈ মাকহঁতে প্ৰশংসা বুটলিছিল ৰীপুৰ কাৰণে গোচৰ শুনোতেই যায়। মুঠতে এখন ঘৰতে দুটা বিপৰীত ককায়েক-ভায়েক। নগেন মাষ্টৰৰ চিন্তা হয় ৰীপুক লৈ কিন্তু কৰিব কি সুধিলেও তাৰ যি কথা সেইবোৰ মাষ্টৰৰ কাণত নোসোমায়। সি বোলে বিজনেছ কৰিব আৰু যিবোৰ বিজনেছৰ কথা কয় সেইবোৰ শুনিবলৈ ধৈৰ্য থাকিব লাগিব। দিনৰ দিনতো মুকুলৰ দোকানত আড্ডা দি, কেৰম খেলি ৰাতি ঘৰ সোমাবহি আগত যে মেট্ৰিক পৰীক্ষা তাৰ কোনো ভয়-ভীত নাই।\n'দেউতা আজি কিন্তু মই তাক সুধিমেই কি কাৰণত এনেকুৱা কৰে তোমালোকে মাজত একো নামাতিবা। এনেকৈ চব কথাতে তাক তাৰ মতে চলিবলৈ দিব নোৱাৰি নহয়।' দীপুৱে ইমান বেছি ডাঙৰকৈ চিঞঁৰিলে যে কাষতে শুই থকা তিনিবছৰীয়া জীয়েকে ভয় খাই দেউতা দেউতা বুলি তাক সাৱতি ধৰোতেহে সাৰ পালে।\nইমান সময় মানে সি সপোনৰ জগততহে আছিল। এনেকুৱা লাগি আছিল সি যেন আকৌ সেই দিনবিলাকলৈ উভতি গৈছিল। সৰুতে ৰীপুৰ কাণ্ড-কাৰখানাবিলাক সি একেবাৰে ভাল নাপাইছিল।সেয়ে সি যিমান পাৰে শাসন কৰি তাক ভাল কৰিবলৈ চাইছিল। কালি ৰাতি ৰীপুৱে নতুনকৈ কিনা গাড়ীখন লৈ ককায়েকৰ ওচৰলৈ আহিম বুলি কোৱাৰ পিছৰপৰাই দীপুৰ সেই তাহানিৰ কথাবিলাকে মনত দোলা দি আছিল। সেইবোৰকে ভাবি ভাবি সি সপোনতো তাকে দেখি আছিল। দীপুৱে নিজৰ কাণ্ড দেখি জীয়েকৰ ওচৰত অলপ লাজো পালে। সি সেমেনা সেমেনি কৰি ঘড়ীটোলৈ চাইহে দেখিলে আঠবাজি গ'ল। জীয়েকে জগাই নিদিয়া হ'লে দীপু আজি কিমান দেৰিলৈকে শুই থাকিলহেঁতেন ঠিক নাই। ইফালে চাগে শ্ৰীমতীৰ মুখ ফুলি এপাচি হৈ আছে। কথাটো মনলৈ আহোতেই লৰালৰিকৈ উঠি গৈ ঘৈণীয়েকৰ ওচৰ পালেগৈ। কিন্তু সি ভবাৰ নিচিনা একো নাই বৰণ্চ মনটো ফৰকালহে।\n'হেৰা উঠিলা যেতিয়া একেবাৰে গা ধুই ফ্ৰেছ হৈ আহা। ৰীপুৱে ফোন কৰি আমাক ওলাই থাকিবলৈ দিছে, নতুন গাড়ীখন বোলে কামাখ্যালৈ নিব প্ৰথমতে, আমাকো লগতে লৈ যাব। বৰ ভাল লাগিছে জানা তোমালোকে চিন্তা কৰি থকা ল'ৰাটো আজি ইমানখিনি পালেহি। তুমিহে তাক এতিয়াও সৰু ল'ৰাৰ নিচিনাকৈ শাসন কৰি থাকা' ঘৈণীয়েকে কথাকেইটা কৈয়ে নিজকে সজাবলৈ গ'ল আৰু দীপুও বাথৰুমত সোমাল।\nদেৰি হয় বুলিয়েই লৰালৰিকৈ গাটো তিয়াই আহি ওলাই মেলি দীপু আগফালে বহি ৰীপুলে ৰৈ আছে। কণমানিজনীও খুড়া আহিব আহিব বুলি দেউতাকৰ লগত শাৰী পূৰাই বহি ল'লে। কি মৰম তাই খুড়াকলৈ, খুড়াকেও কুঁহি বুলি ক'লে পৰি মৰে।\nপঢ়াত মন নোহোৱা একো কৰিব নোৱাৰিব বুলি ভবা ল'ৰাটো এতিয়া সেই সৰু ল'ৰা হৈ থকা নাই। কি ল'ৰা আছিল কি হ'ল। সি পঢ়াত দীপুৰ নিচিনা ভাল নাছিল ঠিকেই কিন্তু মেট্ৰিকৰ দেওনা পাৰ নোহোৱা বিধৰো নাছিল। নপঢ়ো নপঢ়ো বুলি এম বি এ পৰ্যন্ত কৰিলেগৈ।\nপঢ়াত ৰীপু কেঁচা আছিল অলপ সৰুৰেপৰা, এক অৰ্থত ক'বলৈ গ'লে দীপুৰ উল্টা। দীপুতকৈ বয়সতো অলপ ব্যৱধান নথকা নহয়। কিন্তু বুদ্ধিত হ'লে কোনেও টলাব নোৱাৰে। পঢ়াৰ নামত টেবুলখনত বহি তাৰ দেশৰ কথা ভাবি থাকোতেই যায় আৰু ঘৰৰ সৰু বুলিও অলপ বেছি মৰম পালে। তাক ডাঙৰ হৈ কি কৰিবা বুলি সুধিলে কয় বিজনেছ কৰিম। তাৰ মতে বিজনেছ কৰিলে বোলে পঢ়িব নালাগে অকল চাকৰি কৰিবলৈহে পঢ়িব লাগে। যেতিয়া দেউতাকে তাক ক'লে বিজনেছ কৰিবলৈও অংক পাৰিব লাগিব তেতিয়া সি কোনোমতে নেঁওতাকেইখনহে মুখস্হ কৰিছিল। তাৰ বিজনেছৰ লক্ষণ মাকে সৰুৰেপৰা ধৰিব পাৰিছিল। দেউতাকে ঘৰলৈ বজাৰ কৰোতে সদায় বস্তু বিলাক জোখতকৈ বেছিকৈ আনিছিল আৰু সেইখিনিকে ৰীপুৱে তাৰ লগৰতোক বেছি দিছিল। মাকে কাণ্ড দেখি এনেকুৱা কৰাৰ কাৰণ সোধোতে ৰীপুৰপৰা গহীনত এটা উত্তৰ আহিছিল 'বিজনেছ কৰিছো।' ৰীপুৰ মতে বস্তবোৰ বেছিকে আনি ঘৰত ৰখাতকৈ বেছি দিয়াই ভাল। মাকে তাৰ কথা শুনি মূৰে-কপালে হাত দিছিল। এইয়াই আছিল তাৰ বিজনেছ। পিছত যেতিয়া এনেকুৱা কৰিব নাপায় বুলি মাকে বুজোৱাত সি ঠিকেই বুজিলে কিন্তু বিজনেছৰ ভুতটো হ'লে মূৰৰপৰা নোলাল। তাৰ বোলে চিনেমাবিলাকত দেখুওৱা নিচিনা 'বিজনেছ মেন' হ'বৰ মন যায়। সেয়ে দেউতাকে তাক বুজাইছিল 'যি কৰ কৰিবি খালী সৎ পথত থাকি কৰিবি। নগেন মাষ্টৰৰ নাম কটাকে একো কামেই নকৰিবি।'\nএই পঢ়া-শুনা নামৰ বস্তুটোৰপৰা কেনেকৈ হাত সাৰিব পাৰি ৰীপুৱে সেইটোহে বিচাৰি থাকিছিল। কিন্তু মেট্ৰিকটো পাছ কৰাৰ পিছত অলপ মতিগতি ভাললৈ আহিল। কথাবিলাক দকৈ ভাবিব পৰা হ'ল। মেট্ৰিক পাছ কৰি নপঢ়ো বুলি কোৱা ল'ৰাটো এমবিএ কৰিবলৈও মন কৰিলে দেখোন। এমবিএ কৰি এবছৰ চাকৰি কৰাৰ পিছত তাৰ বিজনেছৰ ভূতটোৱে আকৌ লম্ভিলে। চাকৰি-বাকৰি বাদ দি ঘৰৰ ল'ৰা ঘৰলৈ উভতি গ'ল। লগৰ দুটামান লগ-লাগি সৰু সুৰাকৈ কিছুমান ব্যৱসায় আৰম্ভ কৰিলে। সিহঁতৰ ব্যৱসায় বেয়া নচলিল লাহে লাহে বঢ়াই গৈ সি একোবত অকলে হাৰ্ডৱেৰৰ ব্যৱসায় আৰম্ভ কৰিলে। তাৰপৰা সি ৰ'ব লগা হোৱা নাই। তাৰ কষ্ট পৰিশ্ৰমৰ ফল স্বৰূপে সি এতিয়া সমাজত এজন প্ৰতিষ্ঠিত ব্যৱসায়ী।\n'হেৰা কিনো ভাবি আছা অথনিৰে পৰা ৰীপু আহি যে পালেহি খবৰ আছেনে নাই?' বুলি দীপুক ঘৈণীয়েকে মাত দিয়াতহে সি দেখিলে চোতালত ক'লা ৰঙৰ স্কৰপিঅ'খন।\n'সি তেন্তে ক'ত?' ৰীপুক নেদেখি দীপুৱে আচৰিত হৈ ঘৈণীয়েকক সুধিলে।\n'ক'তনো যাব কুঁহিক কোচত লৈ ভিতৰ পালেগে। তোমাৰ লগত সি কেতিয়াবা একেলগে বহি কথা পাতি পাইছে জানো। কি যে ককায়েক-ভায়েক কেইটা হ'লা আৰু দেই।' ঘৈণীয়েকৰ কথাকেইটা শুনিহে সি মন কৰিলে ইমান সময় তাৰ কাষত বহি থকা কুঁহি যে নাই। সঁচাকৈ সি মানে সেই পুৰণি কথাবিলাকৰ মাজত ইমানেই আপোনপাহৰা হৈ আছিল যে ক'ত কি ঘটি আছে একোৱে গম পোৱা নাই। ৰীপুৱে চাগে সেই আগৰ নিচিনাকৈ তাৰ ওচৰলৈ আহিবলৈ আপচোচ কৰিছে বুলি নিজেই তাৰ ওচৰলৈ যাঁও বুলি উঠি গৈ শুনিলে বৌৱেক-দেওৰেকৰ কথা 'বুজিছা বৌ দাদা নথকা হ'লে মোৰ চাগে অকল বিজনেছ কৰিম বুলি কৈহে থকা হ'লহেঁতেন। আগতে সি শাসন কৰিলে খং উঠিছিল, এতিয়া ভালকৈ বুজিছো সেইবোৰৰ মূল্য কিমান..' তাৰ কথাই দীপুক আকৌ এবাৰ সোঁৱৰাই দিলে ইমানদিনে সৰু সৰু বুলি ভাবি থকা খটাসুৰ ভায়েক ডাঙৰ হ'ল।\nPosted by Rimjhim Borthakur at 09:30:00


Fenocard H in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fenocard H ar byavahar, ppali, parshwakriya, upkaar, kriya-pratikriya aaru satarkatabani\nFenocard H ৰ লাভ আৰু ব্যৱহাৰসমূহ- Fenocard H Benefits & Uses in Assamese- Fenocard H ar laabh aaru byavaharsamuh\nFenocard H ৰ পালি আৰু সেয়া কেনেদৰে ল'ব- Fenocard H Dosage & How to Take in Assamese - Fenocard H ar paali aaru xeya kenedore lobo\nFenocard H ৰ পাৰ্শ্চক্ৰিয়াসমূহ- Fenocard H Side Effects in Assamese- Fenocard H ar parshwakriyasamuh\nFenocard H সংক্ৰান্ত সতৰ্কতাবাণীসমূহ- Fenocard H Related Warnings in Assamese- Fenocard H xonkranta xatarkatabanisamuh\nঅইন দৰৱৰ সৈতে Fenocard Hৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fenocard H with Other Drugs in Assamese- Oinor xoite Fenocard H ar gurutor kriya-pratikriya\nFenocard H মতভেদসমূহ- Fenocard H Contraindications in Assamese- Fenocard H nishedhsamuh\nFenocard H ৰ বিষয়ে সততে সোধা প্ৰশ্নসমূহ- Frequently asked Questions about Fenocard H in Assamese- Fenocard H ar bikhoye satate xodha prashnasamuh\nখাদ্য আৰু মদৰ সৈতে Fenocard H ক্ৰিয়া-প্ৰতিক্ৰিয়া- Fenocard H Interactions with Food and Alcohol in Assamese- khadya aaru modor xoite Fenocard H kriya-pratikriya\nFenocard H ৰ লাভ আৰু ব্যৱহাৰসমূহ - Fenocard H Benefits & Uses in Assamese - Fenocard H ar laabh aaru byavaharsamuh\nFenocard H তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFenocard H ৰ পালি আৰু সেয়া কেনেদৰে ল'ব - Fenocard H Dosage & How to Take in Assamese - Fenocard H ar paali aaru xeya kenedore lobo\nFenocard H-ৰ উপাদানসমূহ - Fenocard H Active Ingredients in Assamese - Fenocard H-ar upadaansamuh\nFenocard H ৰ পাৰ্শ্চক্ৰিয়াসমূহ - Fenocard H Side Effects in Assamese - Fenocard H ar parshwakriyasamuh\nগৱেষণাৰ ভিত্তিত, Fenocard H ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFenocard H সংক্ৰান্ত সতৰ্কতাবাণীসমূহ - Fenocard H Related Warnings in Assamese - Fenocard H xonkranta xatarkatabanisamuh\nFenocard H-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFenocard H ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nFenocard H-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFenocard Hএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Fenocard H গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Fenocard H কি প্ৰভাৱ দেখা গৈছে?\nFenocard H গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Fenocard H কি প্ৰভাৱ দেখা গৈছে?\nFenocard Hৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Fenocard H ৰ কি প্ৰভাৱ দেখা গৈছে?\nFenocard H গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Fenocard Hৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fenocard H with Other Drugs in Assamese - Oinor xoite Fenocard H ar gurutor kriya-pratikriya\nFenocard H তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFenocard H মতভেদসমূহ - Fenocard H Contraindications in Assamese - Fenocard H nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fenocard H লোৱা অনুচিত যাতে -\nFenocard H ৰ বিষয়ে সততে সোধা প্ৰশ্নসমূহ - Frequently asked Questions about Fenocard H in Assamese - Fenocard H ar bikhoye satate xodha prashnasamuh\nএই Fenocard H-এ অভ্য়াস বা নিচাৰ সৃষ্টি কৰে নেকি?\nনহয়, Fenocard Hয়ে অভ্যাসৰ সৃষ্টি নকৰে।\nহয়, আপুনি Fenocard H লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Fenocard H লওক।\nনহয়, মানসিক ৰোগৰ চিকিত্সাৰ ক্ষেত্ৰত Fenocard H ব্যৱহৃত নহয়।\nখাদ্য আৰু মদৰ সৈতে Fenocard H ক্ৰিয়া-প্ৰতিক্ৰিয়া - Fenocard H Interactions with Food and Alcohol in Assamese - khadya aaru modor xoite Fenocard H kriya-pratikriya\nখাদ্য আৰু Fenocard Hৰ ক্ৰিয়া-প্ৰতিক্ৰিয়া\nআপুনি Fenocard H সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Fenocard Hৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Fenocard H লোৱাৰ পাৰ্শ্চক্ৰিয়াৰ বিষয়ে তথ্য নাই।\nFenocard H ৰ অনুকল্প - Substitutes for Fenocard H in Assamese\nFenocard H ৰ মূল্য আৰু পেকৰ চাইজ - Fenocard H Price and Pack Size in Assamese - Fenocard H ar mulya aaru pakor size\nFenocard H Tablet ₹54.0 खरीदें\nআপুনি বা আপোনাৰ পৰিয়ালৰ কোনোবাই Fenocard H লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fenocard H ব্যৱহাৰ কৰিছিল নেকি?\nআপুনি কিমান পৰিমাণে Fenocard H সেৱন কৰিছিল?\nআপুনি Fenocard H ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fenocard H সেৱন কৰে?


"কিহৰ উচ্চতম ন্যায়ালয়ৰ নিৰীক্ষণ?" বিধায়ক শিলাদিত্যৰ প্ৰশ্ন\nঅসমীয়া জাতিক বচোৱাৰ “গুৰু দায়িত্ব” লৈ বিধায়ক শিলাদিত্যই আন্দোলন কৰিব এন আৰ চিৰ বিৰুদ্ধে\nনিজৰ বিধায়ক আৱসত সংবাদমেল শিলাদিত্য দেবৰ। ২৩ আগষ্টত।\nযোৱা কেইদিনমানত এন আৰ চিৰ বিৰুদ্ধে সৰৱ হৈ অহা হোজাই সমষ্টিৰ বিজেপি বিধায়ক শিলাদিত্য দেবে এই প্ৰক্ৰিয়াটোৰ বিৰুদ্ধে ‘মহা-আন্দোলন’ত নমাৰ হুংকাৰ দিছে।\nঅসমীয়া জাতিক ধ্বংসৰ পৰা বচোৱাৰ “গুৰু দায়িত্ব” প্ৰদৰ্শন কৰি বিধায়কজন কয়, “জাতিক ধ্বংস কৰা এন আৰ চি কেতিয়াও আঁকোৱালি ল’ব নোৱাৰো”।\nএসপ্তাহৰ পিছতে প্ৰকাশ পাব লগীয়া এন আৰ চিৰ বিৰুদ্ধে আন্দোলনৰ হুংকাৰ দি বিধায়কজনে কয়, “নৱেম্বৰৰ পৰা এন আৰ চিক লৈ ‘মহা আন্দোলন হ’ব।”\nঘাইকৈ এন আৰ চিৰ ৰাজ্যিক সমন্বয়ক প্ৰতীক হাজেলাক “আক্ৰমণৰ লক্ষ্য” কৰি লোৱা বিধায়কজনে আজি দিচপুৰস্থিত বিধায়ক আৱাসত সম্বোধন কৰা সংবাদমেলত “সৰ্বেসৰ্বা” আখ্যা দিয়ে হাজেলাক।\nউচ্চতম ন্যায়ালয়ৰ নিৰীক্ষণত ৰাষ্ট্ৰীয় নাগৰিকপঞ্জীৰ কাম চলা নাই বুলি কোৱাৰো ধৃষ্টতা কৰে বিধায়কজনে।\n“হাজেলা ডাঙৰীয়াই এটা কথাই কৈ থাকে উচ্চতম ন্যায়ালয়ৰ নিৰীক্ষণত এন আৰ চিৰ কাম-কাজ চলি আছে। কিহৰ উচ্চতম ন্যায়ালয়ৰ নিৰীক্ষণ? কোনে ক’লে উচ্চতম ন্যায়ালয়ৰ নিৰীক্ষণত চলি আছে? আজিলৈকে এন আৰ চিৰ ক্ষেত্ৰত উচ্চতম ন্যায়ালয়ে কমিটী বনাই দিয়া নাই। উচ্চতম ন্যায়ালয় প্ৰতীক হাজেলাৰ ওপৰতে নিৰ্ভৰশীল হৈ গ’ল”, দেশৰ সৰ্বোচ্চ ন্যায়ালয়ৰ তদাৰকীত অনাস্থা প্ৰকাশ কৰি এই মন্তব্য কৰে বিধায়ক শিলাদিত্যই।\nবিধায়কজনে অসম আন্দোলনৰ “চহিদ” এজন ভাৰতীয়ৰ নাম এন আৰ চিৰ পৰা বাদ পৰা বুলি অভিযোগ আনি কয়, “হাজেলাই এতিয়া নিৰীক্ষণ কৰি আছে নে ভাৰতীয় নাগৰিকক বিদেশী বনাই আছে নে কি প্ৰকাৰৰ দাদাগিৰি কৰি আছে সেইখিনিতো ন্যায়ালয়ে চোৱা নাই। কোনো ধৰণৰ নিৰীক্ষণত হোৱা নাই, বিনা নিৰীক্ষণত কাম চলি থকাৰ বাবে এন আৰ চিত ইমান খুঁত ওলাই আছে।”\n“অজস্ৰ টকাৰ মালিক” আখ্যাৰে হাজেলাক কটাক্ষ কৰি কয়, “প্ৰতীক হাজেলা ডাঙৰীয়াক কৈ একো লাভ নাই। তেওঁ এতিয়া সৰ্বেসৰ্বা। হাজেলা এতিয়া অজস্ৰ টকাৰ মালিক। আই এ এছ চাকৰি এৰি দিলেও তেওঁৰ ক্ষতি নহয়।”\nআছুকো তেওঁলোকৰ ভূমিকাৰ বাবে সমালোচনা কৰি কয়, “আছুৱে ৮৫৫জন চহিদৰ দোহাই দি থাকে, কিন্তু সেই সকলৰ মাজৰ এজন চহিদৰ নাম বিদেশী হিচাপে আহিছে। তেওঁৰ পৰিয়ালক বিদেশী ন্যায়াধিকৰণে বিদেশী বুলি জাননী জাৰি কৰিছে। মদন মল্লিক নামৰ ডালিমবাৰী, কাৰ্বি আংলঙৰ নিবাসী ৩৬৪ নম্বৰৰ চহিদজন ১৯৮৩ চনৰ নেলী কাণ্ডত চহিদ হৈছিল। সন্দেহযুক্ত বাংলাদেশী মুছলমানে তেওঁক হত্যা কৰিছিল।”\nশিলাদিত্যই দাবী কৰা মতে প্ৰয়াত মল্লিকৰ ১৯৬৪ চনৰ মাটিৰ কাগজ পত্ৰৰ লগতে অন্য নথি-পত্ৰ আছে।\n“অসম আন্দোলনৰ চহিদ বিদেশী হোৱাৰ কথাই প্ৰমাণ কৰিছে এন আৰ চি কৰ্তৃপক্ষই কৰি যোৱা কাম-কাজ ভুৱা।” বিধায়কজনে কয়। বিধায়কজনে অহা ৩১ আগষ্টৰ পাছত এনে হাজাৰটা খুঁত উলিয়াব বুলি জানিবলৈ দিয়ে।\nতেওঁৰ মতে ৯৬ শতাংশ বাংলাদেশী মুছলমানৰ নাম এন আৰ চিত সোমাই পৰিছে।


পাণজুৰি, অন্ধবিশ্বাস আৰু কিছু কথা৷৷ ভৱেশ নাথ৷৷ - বৌদ্ধিক বিচাৰ\nচ’ৰাঘৰ / সমকাল / পাণজুৰি, অন্ধবিশ্বাস আৰু কিছু কথা৷৷ ভৱেশ নাথ৷৷\nপাণজুৰি, অন্ধবিশ্বাস আৰু কিছু কথা৷৷ ভৱেশ নাথ৷৷\nজুন 12, 2018\tসমকাল মন্তব্য কৰক 115 দৰ্শন\nকাৰ্বি আংলঙৰ ডেনগাঁৱৰ পাণজুৰিত সংঘটিত ঘটনাটো খুবেই দুখজনক, নিন্দনীয় আৰু গৰিহণাযোগ্য। সম্পূৰ্ণৰূপে ‘অন্ধবিশ্বাস’জনিত কাৰকৰ লগত জড়িত এই ধৰণৰ ঘটনা অসম মূলুকত এয়াই প্ৰথম নহয়, ইয়াৰ আগতেও বহুকেইটা হৃদয়বিদাৰক ঘটনা এইখন অসমত সংঘটিত হৈ গৈছে। অকল অসমেই নহয় বিভিন্ন সময়ত ভাৰতবৰ্ষৰ বিভিন্ন ৰাজ্যত অন্ধবিশ্বাসৰ বশৱৰ্তী হৈ বিভিন্ন জন লোকে প্ৰাণ হেৰুৱাইছে, সেই কথা ইতিমধ্যে কাগজে পত্ৰই প্ৰকাশ পাই আহিছে। “অন্ধবিশ্বাস” কেনেদৰে গণ উন্মাদনালৈ পৰিৱৰ্তিত হ’ব ধৰিছে, সেই কথা কাৰ্বি আংলঙৰ ঘটনাটোৱে পুনৰবাৰ আমাৰ ওচৰত দেখুৱাই দিলে। কোনো ধৰণৰ প্ৰমাণ, তথ্য অবিহনে কেৱল মাত্ৰ “সোপাধৰা” নামটোৰ অচিলা লৈ এক ধৰণৰ ভ্ৰান্ত ধাৰণাৰ বশৱৰ্তী হৈ উন্মাদনাত মত্ত ৰাইজে নীলোৎপল দাস আৰু অভিজিৎ নাথ নামৰ দুজনকৈ যুৱ শিল্পীক চকুৰ পচাৰতে হত্যা কৰি পেলালে। সঁচাকৈ খুবেই হতাশাজনক।\nঘটনাটোক এতিয়া বহুতেই বৰ্ণবাদী দৃষ্টিভংগীৰে বিশ্লেষণ কৰিবলৈ লৈছে। অৰ্থাৎ কাৰ্বিয়ে অসমীয়াক হত্যা কৰিলে অথবা কাৰ্বিৰ হাতত অসমীয়াৰ মৃত্যু হৈছে নাইবা জনজাতিয়ে অজনজাতিক হত্যা কৰিলে। কিন্তু কোনেও প্ৰশ্ন কৰা নাই অথবা চিন্তা কৰা নাই যে কোনো কাৰ্বি বা কোনো অজনজাতিয়ে কোনো অসমীয়াক হত্যা কৰা নাই, হত্যা কৰিছে মানুহৰ মগজুত স্থায়ী ভাৱে বাহ লবলৈ আৰম্ভ কৰা “অন্ধবিশ্বাস” নামৰ মানসিকতাটোৱে। এই মানসিকতা ইমানেই ভয়ানক যে ই কোনো কাৰ্বি, ডিমাছা, ৰাভা, কোচ, নাথ, কলিতা, হুছেইন, আহমেদ, আলি চিনি নাপায়; চিনি পায় মাথোঁ অবিশ্বাস, অবৈজ্ঞানিক তথা যুক্তিহীন ভ্ৰান্ত ধাৰণা। গতিকে মানুহ যেতিয়া যুক্তিহীন হৈ ভ্ৰান্ত ধাৰণাসমূহকেই সঁচা বুলি মানি লৈ নিজৰ চিন্তা-চৰ্চাক বিসৰ্জন দি কেৱল মাত্ৰ অন্ধ ভাৱে সকলোবোৰ বস্তুক বিশ্লেষণ কৰিবলৈ যায়, তেতিয়াই মানুহ উন্মাদৰ শাৰীলৈ গতি কৰে আৰু এনে উন্মাদনাই সৃষ্টি কৰে গণ হত্যা।\nএটা কথা আপোনালোকে হয়তো লক্ষ্য কৰিছে যে যিসময়ত এই ঘটনাটো সংঘটিত হৈছে, সেইসময়ত গোটেই দেশতেই কিছুমান অবৈজ্ঞানিক, যুক্তিহীন আলোচনাৰ পয়োভৰ। এই সকলোবোৰক আকৌ সাৰ পানী যোগাইছে দেশৰ শাসক শ্ৰেণীয়ে। দেশৰ প্ৰধান মন্ত্ৰী গৰাকীয়েই কয় যে ভাৰতবৰ্ষতেই হেনো বংশগতি বিজ্ঞান আৰু শল্য চিকিৎসাৰ আৰম্ভণি। ইয়াক সমৰ্থন কৰিবলৈ গৈ তেখেতে মহাভাৰতৰ কৰ্ণ আৰু গণেশৰ মূৰ সংৰোপণ কৰাৰ যুক্তি আগবঢ়াইছে। অথচ যাৰ কোনো বৈজ্ঞানিক ভিত্তি নাই। ত্ৰিপুৰাৰ বৰ্তমানৰ মুখ্যমন্ত্ৰী বিপ্লৱ দেৱৰ শেহতীয়া মন্তব্য— মহাভাৰতৰ যুগতেই হেনো ইণ্টাৰনেটৰ ব্যৱস্থা আছিল। মানৱ সম্পদ মন্ত্ৰালয়ৰ ৰাজ্যিক স্বতন্ত্ৰ মন্ত্ৰী সত্যপাল সিঙৰ মতেতো ডাৰ উইনৰ জৈৱ বিবৰ্তন তত্ত্বৰ কোনো ভিত্তিয়েই নাই, যাৰ বাবে তেখেতে স্কুলীয়া পাঠ্যক্ৰমৰ পৰা ডাৰউইনৰ তত্ত্বকেই উঠাই দিয়াৰ পোষকতা কৰিছে। বিজেপিৰ কেইগৰাকীমান শীৰ্ষ নেতাৰ বক্তব্যৰ পৰা প্ৰকাশিত তথ্যসমূহ এনেধৰণৰ—গৰুৱে একমাত্ৰ জীৱ যিয়ে উশাহ আৰু নিশাহ দুয়োটা ক্ষেত্ৰতে অক্সিজেন গেছ গ্ৰহণ কৰে, গো মূত্ৰ কৰ্কট ৰোগৰ বাবে একমাত্ৰ ঔষধ, প্ৰাচীন ভাৰতত বিমানৰ প্ৰচলন আছিল, ষ্টিফেন হকিঙৰ মতে বেদত হেনো আইনষ্টাইনৰ E=mc2(square) ত কৈও অধিক উন্নত তথ্য আছে। এনেকুৱা আৰু অধিক বক্তব্য যোৱা সময়ছোৱাত শাসক শ্ৰেণীৰ জনপ্ৰতিনিধিবোৰৰ মুখৰ পৰা প্ৰকাশিত হৈছে, যিবোৰৰ কোনো বৈজ্ঞানিক সত্যতা নাই। তেওলোকেও জানে যে এই কথাবোৰ অসত্য, ভ্ৰান্ত , যুক্তিহীন। কিন্তু কিয় প্ৰকাশ কৰিছে? কাৰণ এইবোৰ বক্তব্য প্ৰকাশৰ মাজেৰে তেওলোকে জনতাক কিছুমান ভ্ৰান্ত ধাৰণাৰ মাজত সোমোৱাই ৰাখি প্ৰকৃত সত্যৰ পৰা জনতাক আতৰাই ৰাখিব পাৰে। যিমানেই যুক্তিহীন অবৈজ্ঞানিক চিন্তা চৰ্চাৰে জনতাক ব্যস্ত ৰাখিব পৰা যায়, সিমানেই জনতাৰ চিন্তা কৰিব পৰা শক্তিৰ বিলোপ ঘটে , মনবোৰ সম্পূৰ্ণৰূপে অন্ধবিশ্বাসী হৈ পৰে। বেলেগ উদাহৰণলৈ নগৈ যোৱা বৰ্ষত অসমত পালিত হোৱা নমামী উৎসৱৰ কথা ভাবক। নদী পূজা !! কেনে এক অবৈজ্ঞানিক চিন্তা চৰ্চা। নদী পূজাৰে সমস্যাৰ সমাধান সম্ভৱ জানো!! বিধান সভা যাগ যজ্ঞৰে শুদ্ধিকৰণ কৰা, অষ্ট লক্ষীৰ ধাৰণা এই যে কৰ্ম কাণ্ডবোৰ এইবোৰৰ সুনিৰ্দিষ্ট পৰিকল্পনা আছে? যাৰ একমাত্ৰ উদ্দশ্যে বৈজ্ঞানিক ভাৱে , যুক্তিসন্মত ভাৱে মানুহক চিন্তা কৰিবলৈ বাধা প্ৰদান কৰি বিশ্বাসৰ আধাৰত মানুহক চিন্তা কৰিবলৈ প্ৰয়াস কৰোৱা।\nবিশ্বাসৰ আধাৰত মানুহক চিন্তা কৰিবলৈ কৰোৱা প্ৰচেষ্টাৰ অংশ ই হৈছে ফেক মেছেজ, সোপাধৰা, বিভিন্ন ধৰণৰ ধৰ্মীয় অনুভুতি যুক্ত whats app বাৰ্তা। আপোনালোকে হয়তো পাইছে , ময়ো পাওঁ কেতিয়াবা যে ভগৱান কৃষ্ণৰ নামত এই মেছেজটো দহজনক প্ৰেৰণ কৰক, আপুনি দহ মিনিটৰ ভিতৰত ভাল খবৰ পাই যাব। ভগৱন্ত হনুমানৰ এই ছবিখন এশজনলৈ প্ৰেৰণ কৰক, এসপ্তাহৰ ভিতৰত আপুনি আপোনাৰ সমস্যাৰ পৰা মুক্তি পাব। এইধৰণৰ মেছেজবোৰ , ভিডিঅ’ বোৰ প্ৰেৰণ কৰা হয় এক নিৰ্দিষ্ট চক্ৰৰ দ্বাৰা, যাৰ লগত শাসক শ্ৰেণীৰো অংশদাৰিত্ব থাকে। এইদৰেই সমাজ খনত প্ৰতিটো দিনে অন্ধবিশ্বাসৰ পোকবোৰ সোমোৱাই দিবলৈ প্ৰয়াস কৰি থকা হৈছে। যাৰ ফলস্বৰূপে আজি কাৰ্বি আংলঙৰ ঘটনা সমাজখনত সংঘটিত হবলৈ লৈছে। আন এক উদ্যেশ্য হৈছে এই ধৰণৰ ঘটনা সমূহৰ জৰিয়তে শাসক শ্ৰেণীয়ে প্ৰচলিত সমস্যাৰ পৰা জনতাক আঁতৰাই ৰাখিব বিচাৰে। মূল্যবৃদ্ধি, কৰ্মসংস্থান, নাগৰিকত্ব সংশোধনী বিধেয়ক এই যে সমসাময়িক ইচ্ছ্যুবোৰ এইবোৰৰ বিৰুদ্ধে জনতাৰ চকু অন্যফালে ঢাল খুৱাবলৈও শাসক শ্ৰেণীয়ে সদায় এনেধৰণৰ ঘটনাৰ সুযোগৰ অপেক্ষাত থাকে। এইবোৰ যিমানেই সংঘটিত হ’ব সিমানেই শাসক পক্ষৰ বাবে সুবিধা জনক।\nআনফালে অন্ধবিশ্বাসৰ ৰূপ চাওক। জন্ম হোৱাৰ দুই তিনি বছৰৰ পিছতেই শিশুটিক নামঘৰটো দেখুৱাই কোৱা হয় — সৌ ফালে চাই নমু দিয়া, তাত এজন মানুহ থাকে, ভগৱান! সেইজনেই আমাৰ সকলোবোৰ হৰ্তা কৰ্তা। মানুহজনক দেখিছে নে দেখা নাই সেইবোৰ মাৰ গুলি, কেৱল বিশ্বাস কৰা। স্কুল-কলেজত সৰস্বতীৰ আৰাধনা সেই বিশ্বাসৰেই অংশ। হাতৰ আঙুলিত ৰিষ্ট নাশ কৰাৰ আঙুঠি, ৰাহু কেতুৰ জৰিয়তে অশুভ শক্তিক আতৰ কৰা, যাগ যজ্ঞ পাতি মানৱ মুক্তি কৰা, এই সকলোবোৰ সেই বিশ্বাসৰেই অংশ। এই বিশ্বাসে পৰৱৰ্তী পৰ্যায়ত এনে ভাৱে গঢ় লৈ যে সকলোবোৰ নিয়ন্ত্ৰণৰ কাৰক হৈ পৰে সেই বিশ্বাস। কিবা পালেও নাপালেও দুখ কৰিব লগা নাই, কাৰণ আপুনি বিশ্বাস কৰা সেই শক্তিটোৱেই সকলো সমস্যাৰ মূল সমাধান। চৰকাৰ, ৰাজনীতি, অৰ্থনীতি এই সব তেৰাৰ দৰ্শনতেই চলে। আপুনি যেতিয়া এইধৰণে ভাবিবলৈ আৰম্ভ কৰে তেতিয়া শাসক শ্ৰেণীও গাখীৰতে মহৰ খুটি পোৱা যেন অনুভৱ কৰে।\nগতিকে কেইজনমান কাৰ্বিয়ে দুজন অসমীয়াক হত্যা কৰিলে বুলি কাৰ্বি আংলঙৰ ঘটনাটোক কেৱল মাত্ৰ এটা দৃষ্টিকোণেৰে বিশ্লেষণ কৰিবলৈ যোৱাটো অনুচিত হ’ব। এই ঘটনাটোৰ বাবে যদি আপুনি বা ম ই গোটেই কাৰ্বি সমাজখনক জগৰীয়া কৰিবলৈ যাওঁ তেতিয়াহলে লক্ষী ওৰাংৰ ঘটনাটোক লৈ আপুনি কাক জগৰীয়া কৰিব?? আজি আপুনি বা ম ই কাৰ্বি আংলঙৰ ঘটনাটোক লৈ যিমান সচেতন; অন্ধবিশ্বাস, কু সংস্কাৰ, যুক্তিহীন ,অবৈজ্ঞানিক চিন্তা-চৰ্চাৰ বিৰুদ্ধেও আমি সিমানেই সচেতন নে বাৰু ?? যদি সচেতন নহয়, তেতিয়াহলে এনেধৰণৰ “ডকমকা” কাণ্ড পুনৰাই যে সংঘটিত নহ’ব তাৰ কোনো নিশ্চয়তা নাই। এটা কথা মনত ৰখা উচিত হ’ব যে ৰংবং তেৰা‌ঙৰ দৰে প্ৰথিতযশা অসমীয়া ভাষাৰ সাহিত্যিকো এইখন কাৰ্বি সমাজৰ বাবেই সৃষ্টি হৈছে। অষ্ট্ৰেলিয়াৰ ক্ৰিকেট দলটোক কেইজন মান নিকৃষ্ট অসমীয়াই শিলগুটি দলিওৱাৰ বাবে যেনেদৰে গোটেই অসমীয়া সমাজখনক জগৰীয়া কৰিব নোৱাৰি, ঠিক তেনেদৰে কাৰ্বি আংলঙত ঘটনাটো সংঘটিত হোৱা বাবেই গোটেই কাৰ্বি সমাজখনক বা কাৰ্বি লোকসকলক জগৰীয়া কৰিবলৈ যোৱাটো উচিত নহব। প্ৰশ্ন কাৰ্বি অনা কাৰ্বি বা অসমীয়া- কাৰ্বি নহয় , প্ৰশ্ন হল — অন্ধবিশ্বাস আৰু আমি ??\nটেগঅন্ধবিশ্বাস কাৰ্বি জনগোষ্ঠী\nপূৰ্বৱৰ্তী লেখা গোষ্ঠীগত সংঘাত আৰু অসমীয়াৰ ভৱিষ্যত ৷৷ সঞ্জীৱ বৰুৱা৷৷\nপৰৱৰ্তী লেখা তিব্বতত তিনিটা নতুন বিমান বন্দৰ পৰিকল্পনা চীনৰ৷৷ সুমন্ত কাকতি ৷৷


গুৱাহাটীত ভাড়াঘৰৰ বাবে bharaghor.com\nকেইমাহমান আগতে হঠাৎ অহা আবতৰীয়া এজাক বৰষুণে গুৱাহাটী মহানগৰীৰ আমি বসৱাস কৰা অঞ্চলটো ৰাতিটোৰ ভিতৰতে ডুবাই পেলাইছিল৷ ৰাতিপুৱা সাৰ পায়েই পৰিবাৰ আৰু মই আমাৰ ভাড়াঘৰৰ ভিতৰত মজিয়াৰে বিৰিঙি সোমাই অহা একাঁঠু পানীৰ মূখামূখী হ’লো৷ কি কৰোঁ-নকৰোঁ ভাবি থাকোতেই কিছু সময় পাৰ হৈ গ’ল৷ তাৰপিছত চকি-টেবুলৰ ওপৰেৰে বগুৱা বাই ঘৰৰ মূল দুৱাৰখন খুলি দেখা ঘৰটোৰ চৌহদ আৰু বাহিৰৰ ৰাস্তাৰ দৃশ্যটোৱে মোৰ জীৱ শুকুৱাই পেলালে৷ মই বেছিকৈ আচৰিত হোৱাৰ কাৰণ হ’ল যে আমি থকা সেই অঞ্চলটোত আগেয়ে তেনেকৈ কেতিয়াও কৃত্ৰিম বানৰ সমস্যা হোৱা নাছিল৷ তেতিয়াও শোৱাপাটীতে থকা ল’ৰাটোৰ স্কুলৰ লগতে মোৰো অফিচ যোৱাটো সেইদিনালৈ বাতিল কৰাৰ সিদ্ধান্ত লৈ যেনে তেনে উভতি গৈ আকৌ বিচনাখনত উঠিলোগৈ৷ মই নিশ্চিত হ’লো যে এইটো ঘৰত পানী শুকুৱাৰ পিছত আৰু এখন্তেকো থাকিব নোৱাৰি৷\nমবাইলটো উলিয়াই লৈ বন্ধু-বান্ধৱ দুজনমানকে কল কৰি বেলেগ এটা ভাড়াঘৰ সন্ধানৰ চেষ্টা কৰিলো৷ কিন্তু গুৱাহাটীৰ নিচিনা এখন চহৰত প্ৰত্যাশা অনুযায়ী এটা ভাড়াঘৰ পোৱাটো যে কিমান কঠিন সেয়া ভুক্তভুগীয়ে জানে৷ ময়ো সুবিধাজনক ভাড়াঘৰ এটাৰ সন্ধান নাপায় গুগ’ল(GOOGLE)কে সাৰথি কৰা উচিত হ’ব বুলি ভাবি লেপটপটো অন কৰি ইণ্টাৰনেট সংযোগ কৰিলো৷ গুৱাহাটীৰ মোৰ অফিচ আৰু ল’ৰাৰ স্কুল- এই দুয়ো ঠাইৰ পৰা সুবিধাজনক দূৰত্বত এটা ভাড়াঘৰ বিচাৰিব ধৰিলো৷\nপ্ৰথমে বিভিন্ন বস্তুৰ কিনা-বেচাৰ অনলাইন ব্যৱসায়ত জড়িত জনপ্ৰিয় ৱেবচাইট দুটামানত ভাড়াঘৰৰ বিজ্ঞাপন আছে নেকি চালো, পালোও কেইটামান৷ লগে লগে ফোন নম্বৰকেইটা টুকি সেইবোৰলৈ কল কৰিব ধৰিলো৷ প্ৰথম পাঁচটা নম্বৰটো কল কৰি গম পালো যে সেইকেইটা আচলতে কোনো ভাড়াঘৰৰ মালিকৰ নম্বৰ নহয়, বৰং টু লেট চার্ভিছঅথবা মধ্যভোগীৰহে নম্বৰ৷ ফোন ধৰাকেইজনৰ খৰতকীয়া কথাৰ পৰা মই বুজিলো যে তেওঁলোকৰ পৰা ভাড়াঘৰ ল’বলৈ হ’লে মই ঘৰএটাৰ প্ৰথম মাহৰ ভাড়াৰ ৫০% তেওঁলোকক দিয়াৰ উপিৰও ৰেজিচট্ৰেশ্ব্যনৰ বাবদ আৰু ৫০০ টকা আদায় দিব লাগিব৷ বাকীকেইটা ফোন নম্বৰত কল নকৰাৰ সিদ্ধান্ত লৈ প্ৰাতঃকর্ম সামৰিবলৈ বুলি পুনৰবাৰ চকি-টেবুলৰ ওপৰেৰে বগুৱাবাই বাথৰুমলৈ আগবাঢ়িলো৷\nবাথৰুমৰ পৰা ঘুৰি আহি দেখিলো শ্ৰীমতীয়ে কাৰোবাৰ লগত উচ্চস্বৰে ফোনত কথা পাতিছে৷ শ্ৰীমতীয়ে ফোনটো মোলৈ আগবঢ়াই দিলে৷ খুলশালীয়ে যিমান পাৰি সোনকালে মোক ভাড়াঘৰ.কম (www.bharaghor.com) নামৰ ৱেবচাইটটো চোৱাৰ কথা ক’লে৷ সিমানপৰে ৱেবচাইটত ঘৰৰ সন্ধান কৰা কাৰবাৰটোৱে মোক আমুৱাইছিল যদিওঁ শ্ৰীমতীয়ে জোৰ কৰাত ময়ো আকৌ লেপটপ খুলি ভাড়াঘৰ.কম (www.bharaghor.com) ৰ পেজটো খুলিলো৷\nপ্ৰথম দর্শনতে পেজটোৱে মোক আকর্ষণ কৰিলে৷ তাত দেখিলো শাৰী শাৰীকৈ ভাড়াঘৰৰ মালিকবোৰৰ ফোন নম্বৰৰ লগতে প্ৰতিটো ঘৰৰ অৱস্থানকে ধৰি পার্কিং, পানীযোগান আৰু বাথৰুমৰ লগতে ভিতৰৰ প্ৰতিটো কোঠাৰ বহুকেইখন ফটোগ্ৰাফ সন্নিবিষ্ট কৰা হৈছে৷ ঘৰৰ সেই ফটোবোৰে প্ৰতিটো ঘৰৰে বাস্তৱ ৰূপটো প্ৰতিফলিত কৰা যেন লাগিল৷ কাৰণ কেইবাটাও ঘৰৰ বাথৰুমৰ তথৈবচ অৱস্থাটোও ফটোবোৰে প্ৰতিফলিত কৰিছিল৷ ভাড়াঘৰ.কম (www.bharaghor.com) ৰ প্ৰচেষ্টাটো সৎ যেনেই ধাৰণা হ’ল আৰু মোৰ সুবিধাজনক ঠাই এডোখৰৰ ঘৰ এটাৰ ফটোবোৰ চাই অৱশেষত ফটোবোৰৰ কাষত থকা নম্বৰটোলৈ কল এটা কৰিলো৷\nএইবাৰ আগৰ কেইবাৰৰ দৰে নিৰাশ হ’বলগীয়া নহ’ল – মোৰ কলটো ঘৰটোৰ মালিকজনেই ধৰিলে আৰু দুই এটা কথাপতাৰ পিছতে ঘৰৰ চৌহদৰ আৰু ৰাস্তাৰ পানী শুকুৱাৰ পিছতে তেওঁৰ ঘৰটো লোৱাৰ বাবদ আগধন দিয়াৰ প্ৰতিশ্ৰুতি দি ফোনতে ঘৰটো লোৱাৰ বন্দবস্ত এটা কৰি পেলালো৷\nঘৰটো চাই আৰু ঘৰৰ মালিকৰ লগত কথা পাতি বুজিলো যে ভাড়াঘৰ.কম (www.bharaghor.com) এ ঘৰটোৰ বিষয়ে তেওঁলোকৰ ৱেবচাইটটোত ষোল্লঅনাই সঁচা কথাই প্ৰকাশ কৰিছিল৷ তেতিয়াই ঘৰৰ মালিকজনক আগধন দি ঘৰটো ল’লো আৰু আজিলৈকে আমি সপৰিয়ালে এই ঘৰটোতে প্ৰায় চাৰিমাহ সুখেৰে অতিক্ৰম কৰিছো৷\nতাৰমাজতে এদিন ধন্যবাদ এটা দিবলৈকে ভাড়াঘৰ.কম (www.bharaghor.com) ৰ অফিচ ওলালোগৈ৷ অফিচটোত লগ পালো জিজ্ঞান দ্বীপ কলিতাক৷ গম পালো যে মোৰ দৰে আন হাজাৰ জনক ভাড়াঘৰ বিছৰাৰ যন্ত্ৰণাৰ পৰা মুক্তকৰাৰ আঁৰৰ মানুহজন অকল তেওঁ৷\nজিজ্ঞান দ্বীপে ক’লে যে অভিযান্ত্ৰিকৰ স্নাতক পৰীক্ষাৰ শেষত ছিপাঝাৰৰ ঘৰখনত কেইদিনমান থকাৰ পিছত যেতিয়া তেওঁ গুৱাহাটীত থকাৰ বাবে ভাড়াঘৰ এটা বিচাৰিব লগীয়া হৈছিল সেই তেতিয়াই তেওঁৰ এই ধাৰণাটো মনলৈ আহিছিল৷ এবাৰ চিন্তাটো মনলৈ অহাৰ পিছত জিজ্ঞান ৰৈ থকা নাছিল৷ তেওঁ চাৰি বছৰ অভিযান্ত্ৰিক শিক্ষা লওঁতে পোৱা তথ্যপ্ৰযুক্তিৰ জ্ঞানক কামত লগাইছিল৷ মূলতঃ তেওঁৰ চিন্তাটো আছিল কেনেকৈ ভাড়াঘৰৰ মালিক আৰু ভাড়াঘৰ ল’ব খোজা মানুহ – এই দুই পক্ষৰ পৰা এটা পইচাও নোলোৱাকৈ দুয়োজনৰ সমস্যাৰ এটা সুসমাধান কৰিব পাৰি৷ তেওঁৰ এই সৎ চিন্তাটোৰ সৈতে ব্যৱসায়টোক ব্যৱসায় হিচাপে কেনেকৈ আগবঢ়াই নিব পাৰি তাকে লৈ বহু চিন্তা চর্চাৰ পিছত তেওঁ ৰাজহ সংগ্ৰহৰ আর্হি এটাও প্ৰস্তুত কৰি উলিয়াই সেইমতেই আগবাঢ়ি গৈছিল৷ জিজ্ঞান দ্বীপে ক’লে যে অকলে অকলে তেওঁৰ চিন্তাটোক লৈ আগবাঢ়ি যাওঁতে বহুসময়ত তেওঁ হতাশ হৈ পৰিছিল৷ তেনেকুৱাতে এদিন এক তথ্যই তেওঁৰ মনত আশাৰ সঞ্চাৰ কৰিলে৷ তথ্যটো হ’ল যে গুৱাহাটীত প্ৰতিমাহে গুগলত প্ৰায় এঘাৰ হাজাৰ মানুহে Rented House In Guwahati, Flat In Guwahati, Hostel In Guwahati আৰু PG In Guwahati এই চাৰি ধৰণৰ কী ৱর্ড চাৰ্ছ কৰে৷ এই চাৰিটা কী ৱর্ডৰ উপৰিও গুগলত আৰু ক’তজনে কিমান কি লিখি গুৱাহাটীত ভাড়াঘৰৰ সন্ধান কৰে, তাৰ পৰিসংখ্যাটো কিমান হ’ব পাৰে এবাৰ ভাবকছোন?\nকথাটোৱে জিঞ্জান দ্বীপক বাৰুকৈয়ে অনুপ্ৰাণিত কৰিলে আৰু সেইমূহুর্তৰ পৰাই তেওঁ দুগুণ উদ্যমেৰে কামত লাগি গ’ল৷ তেতিয়াৰ পৰা প্ৰায় বছৰ যোৰা এক নেৰানেপেৰা চেষ্টাৰ অন্তত ২০১৫ চনত আগষ্ট মাহত ভাড়াঘৰ.কম (www.bharaghor.com) নামৰ ষ্টার্ট আপটোৱে আত্মপ্ৰকাশ কৰিলে৷ বর্তমান জিজ্ঞানে পাঁচজন কর্মচাৰী নিয়োগ কৰি ব্যৱসায়টোক আগবঢ়াই নিছে৷ সেই পাঁচজন কর্মচাৰীয়ে প্ৰতিদিনেই ন ন ভাড়াঘৰৰ সন্ধান কৰাৰ লগতে জিজ্ঞানে দেখুৱাই দিয়া ধৰণে ঘৰবোৰৰ ফটো তুলিও আনে৷\nবিগত তিনি-চাৰি মাহৰ ভিতৰত ভাড়াঘৰ.কম (www.bharaghor.com) ৰ জৰিয়তে প্ৰায় ২০০০ মানুহে নিজৰ পচন্দ অনুযায়ী এটা ঘৰৰ সন্ধান পোৱা বুলি জিঞ্জান দ্বীপে আমাক জনালে ৷\nএই ৱেবচাইটটোৱে সকলো শ্ৰেণীৰ আয়ৰ লোককে সামৰি ল’বৰ চেষ্টা কৰা হৈছে৷ www.bharaghor.comত আপুনি ১০০০ টকাৰ পৰা ২৫০০০ টকা পর্যন্ত বিভিন্ন ক্ৰমৰ ভাড়াঘৰৰ সন্ধান কৰিব পাৰিব৷ অকল থকা ঘৰেই নহয় মানুহে অফিচ ঘৰ, গুদাম ঘৰ, পেয়িং গেষ্ট (P.G.), হ’ষ্টেল সকলোবোৰৰে সন্ধান পাব৷


Saturday, 10 April 2021 10:30 AM\nNaxals terrorism supported Farmers Act\nযোৱা কেইদিনমান আগতে ঘেৰাও কৰি ২২ জনকৈ CRPF জোৱানক হত্যা কৰাৰ পিছত প্রথম বাৰৰ বাবে মুখ খুলিছে সন্ত্রাসবাদী সংগঠনটোই ৷ উল্লেখযোগ্য যে নক্সালবাদীৰ আক্ৰমণত ২২ গৰাকী জোৱান নিহত হোৱাৰ পিছতে সোমবাৰে ছট্টিশগড় অভিমুখে ৰাওনা হৈছিল কেন্দ্ৰীয় গৃহমন্ত্ৰী অমিত শ্বাহে।\nতাত উপস্থিত হৈ গৃহমন্ত্ৰী অমিত শ্বাহে কৈছিল যে আমাৰ এই নক্সালবাদ বিৰোধী যুঁজক ‘নিৰ্ণায়ক ৰূপ’ দিয়াৰ বাবে ২২ গৰাকী ছহিদৰ ত্যাগ স্মৰণীয় হৈ থাকিব আৰু এই যুঁজখনৰ সমাপ্তিৰ বাবে আমাৰ অভিযান আৰু অধিক তীব্ৰতৰ আৰু কঠোৰ কৰা হ’ব।\nগৃহমন্ত্ৰীৰ এই ঘোষণাৰ পিছত দূদর্ষ মাওবাদী সংগঠনটোৱে এক বিবৃতি প্রকাশ কৰি স্পষ্ট কৰে যে তেওঁলোকৰ এই যুঁজ নিৰাপত্তা বাহিনীৰ জোৱানৰ বিৰুদ্ধে নহয়, এই যুঁজ পুঁজিবাদ আৰু দেশত অব্যাহত থকা ব্ৰাহ্মণ্যবাদৰ বিৰুদ্ধে বুলি উল্লেখ কৰে।\nমাওবাদীৰ মুখপাত্ৰ অভয়ে সোমবাৰে বিবৃতিটোত প্রশ্ন কৰে যে তেঁওলোকে “অমিত শ্বাহে কাৰ ওপৰত প্ৰতিশোধ ল’ব? নিপীড়িত লোক আৰু মাওবাদী একে৷ তেনেস্থলত প্ৰতিশোধৰ প্রসংগটো অস্পষ্ট।\nবিবৃতিটোত মাওবাদী সন্ত্রাসবাদী সংগঠনটোই অনুৰোধ কৰে যে অভিভাৱক সকলেযাতে সন্তানক নিৰাপত্তা বাহিনীলৈ নপঠায়। কিয়নো তেওঁলোকে ভালদৰে জানে যে নিৰাপত্তা বাহিনীত নিযুক্তি পোৱাসকল সমাজৰ শোষিত শ্ৰেণীৰে অংশ আৰু যেতিয়া নিৰাপত্তাবাহিনীৰ লোক তেওঁলোকৰ বিৰুদ্ধে যুঁজিবলৈ হাতত অস্ত্ৰ লৈ আহে তেতিয়া আত্মাৰক্ষাৰ স্বার্থত নিৰাপত্তাবাহিনীৰ সৈতে যুদ্ধত লিপ্ত হবলৈ বাধ্য হয়৷ তাৰোপৰি তেওঁলোকে মৃতকৰ পৰিয়ালৰ সশ্রদ্ধ প্রনিপাত জনায়৷\nইতিমধ্যে যোৱা চাৰি মাহত ২৮ গৰাকী মাওবাদীয়ে প্ৰাণ হেৰুৱা বুলি দাবী কৰি বিবৃতিটোত উল্লেখ কৰে যে এই সময়ছোৱাত নক্সালবাদীয়ে আত্মৰক্ষাৰ বাবে চলোৱা প্রত্যাক্ৰমণত প্ৰায় ১০০ গৰাকী সেনা জোৱান নিহত ও আহত হৈছে।\nইফালে কেন্দ্ৰীয় চৰকাৰে যোৱা ছেপ্টম্বৰত সংসদত গৃহীত কৰা বিতৰ্কিত তিনিখন কৃষি আইন বাতিলৰ দাবীত চলি থকা কৃষক আন্দোলনক সম্পূর্ণ সমৰ্থন থকা বুলি মত ব্যক্ত কৰি মাওবাদী সংগঠনটোৱে অহা ২৬ এপ্ৰিলত দেশজোৰা ভাৰত বন্ধৰ আহ্বান কৰিছে। এতিয়া এই আহ্বান জনসাধাৰণে মানি চলে নে নচলে লক্ষ্যনীয় হ'ব।\nআৰু পঢ়ক- আপুনি ডালিম খাই ভাল পায় নেকি? তেন্তে আপোনাৰ বাবে আছে ভাল খৱৰ। নিয়মিত ডালিম খালে দূৰ কৰে হৃদৰোগ\nNaxals Chattisgarh naxals Farmers act 2020-2021


অসম আহি পোৱা 'আফ্ৰিকান ছুৱাইন ফিভাৰ'ৰ বিৰুদ্ধে কেনেকৈ যুঁজ দিব?\nHome > অসম আহি পোৱা 'আফ্ৰিকান ছুৱাইন ফিভাৰ'ৰ বিৰুদ্ধে কেনেকৈ যুঁজ দিব?\nআশংকা কৰা ধৰণেই অসমৰ কেবাখনো জিলাৰ গাহৰিৰ মাজত আফ্ৰিকান ছুৱাইন ফিভাৰ হোৱাতো পৰীক্ষাত নিশ্চিত হৈছে। ইয়াৰ পিছতে উদ্বিগ্ন হৈ পৰিছে গাহৰি পালকসকল। কি এই আফ্ৰিকান ছুৱাইন ফিভাৰ। ইয়াৰ বিৰুদ্ধে গাহৰি পালকসকলে কিদৰে যুঁজ দিব? এই সন্দৰ্ভত মনোজ কুমাৰ বসুমতাৰীয়ে ইংৰাজীত লিখা লেখাটোৰ অসমীয়া ৰূপ পাঠকসকললৈ আগবঢ়োৱা হ'ল। অসমীয়া ৰূপ দিছে NNOৰ সম্পাদক হেমন্ত ফুকনে।\n♦ ভূপালস্থিত আই চি এ আৰ-নেশ্যনেল ইনষ্টিটিউট অব্ হাই ছিকিউৰিটি এনিমেল ডিজিজৰপৰা নমুনাৰ ফলাফল অহাৰ লগে লগে অসম আৰু অৰুণাচল প্ৰদেশত আফ্ৰিকান ছুৱাইন ফিভাৰ (ASF)-এ গাহৰি পালনৰ খণ্ডটোলৈ প্ৰত্যাহ্বান কঢ়িয়াই আনিলে। এই ৰোগ সংক্ৰমণৰ বিৰুদ্ধে সঠিক আৰু প্ৰণালীবদ্ধ ব্যৱস্থা সময়ত গ্ৰহণ নকৰিলে অনাগত দিনত এই ৰোগ উত্তৰ-পূৰ্বাঞ্চল তথা দেশৰ বাকী আংশতো বিয়পি নপৰিব বুলি ক’ব নোৱাৰি। এই ৰোগৰ সংক্ৰমণ সীমাৱদ্ধ কৰি ৰখা আৰু প্ৰতিৰোধ কৰিবৰ বাবে কভিড-১৯ৰ ক্ষেত্ৰত লোৱা ব্যৱস্থাৱলী সদৃশ কৌশল গ্ৰহণ কৰিব পৰা যায়।\nকি এই আফ্ৰিকান ছুৱাইন ফিভাৰ (ASF)?\nআফ্ৰিকান ছুৱাইন ফিভাৰ অতি বেছি সংক্ৰমিত হোৱা মাৰাত্মক ভাইৰাছজনিত গাহৰিৰ ৰোগ, য’ত বিভিন্ন চিকিৎসাজনিত লক্ষণৰ লগতে বিভিন্ন অংগ বিকল হৈ যায়। ভৰতত ইতিমধ্যে সংক্ৰমণ হোৱা ক্লাছিকেল ছুৱাইন ফিভাৰৰ সৈতে ASFৰ পাৰ্থক্য সাধাৰণ পৰ্যৱেক্ষণত ধৰা পেলোৱা কঠিন যদিও ইয়াৰ কাৰণ সম্পূৰ্ণ পৃথক ভাইৰাছ।\nৱাৰ্থ’গ নামৰ প্ৰজাতিৰ গাহৰিৰ বসভূমি আফ্ৰিকাৰ ছাহাৰা অঞ্চলৰ দেশসমূহ (দক্ষিণ আফ্ৰিকক বাদ দি), বনৰীয়া গাহৰিৰ বসতিপ্ৰধান ভাৰত মহাসাগৰৰ কিছু দ্বীপ, জৰ্জিয়া, ৰাছিয়া, পূব ইউৰোপৰ দেশসমূহ আৰু ছাৰ্দিনিয়া হ’ল এই ৰোগৰ উৎস। এই ৰোগে ২০১৮ চনৰ আগষ্টত চীনত প্ৰৱেশ কৰে তেতিয়াৰেপৰা ৰোগবিধ ভিয়েটনাম, ফিলিপিনছ, কাম্বোডিয়া, লাওছ, দক্ষিণ কোৰিয়া আৰু ম্যানমাৰলৈ বিয়পি পৰে।\nসকলো বয়সৰ গাহৰি আক্ৰান্ত হ’ব পাৰে।\nলক্ষণসমূহ জানি লওক\nঅত্যধিক সংক্ৰমিত আৰু প্ৰায় মৃত্যু অনিবাৰ্য এই ভাইৰাছৰ সংক্ৰমণৰ ৪-৫ দিনৰ পাছতেই গাহৰিৰ জ্বৰ, নিষ্প্ৰভতা, শ্বাস-প্ৰশ্বাসত জটিলতা, বমি, কাহ, নাক আৰু চকুৰে পানী ওলোৱা, গাভিনী গাহৰিৰ গৰ্ভপাত, চূড়ান্ত অৱস্থাত শৰীৰ নীলা পৰি গৈ ৭ দিনৰ ভিতৰত মৃত্যু হয়। দীঘলীয়া সময় এই ভাইৰাছত আক্ৰান্ত হৈ থকা গাহৰি শুকাই-খীনাই যায়, লেঙেৰা হয় আৰু ছালত ঘাঁ হয়।\nআফ্ৰিকান ছুৱাইন ফিভাৰ গাহৰিৰ অতি প্ৰাধান্য পোৱা ৰোগ আৰু এই ৰোগৰ চিনাক্তকৰণৰ পাছত দেশৰপৰা গাহৰি আৰু গাহৰিৰ পণ্য ৰপ্তানিত নিষেধাজ্ঞা জাৰি কৰা হয়। এই ৰোগে মানুহৰ স্বাস্থ্যৰ প্ৰতি ভাবুকি নানে।\nঅসমৰ কেইখনমান জিলাত বৃহৎ সংখ্যক গাহৰিৰ মৃত্যু হোৱা ঘটনাই বহুতৰে মনত বিভ্ৰাটৰ সৃষ্টি কৰিছে। ইয়াৰ বাবে ৰোগ নিৰ্ণায়ত্মক পৰীক্ষা কৰা হৈছে। ইয়াৰে কেতবোৰ আশা কৰাৰ দৰে ক্লাছিকেল ছুৱাইন ফিভাৰ পোৱা গৈছে। অৱশ্যে একাংশ পৰীক্ষাত আফ্ৰিকান ছুৱাইন ফিভাৰ ধৰা পৰিছে, যিটোৱে সংশ্লিষ্ট মহলক সচেতন কৰি তুলিছে। ইয়াৰ পৰিপ্ৰেক্ষিতত একাংশ নমুনা ভূপালৰ আই চি এ আৰ-নেচনেল ইনষ্টিটিউট অব্ হাই ছিকিউৰিটি এনিমেল ডিজিজলৈ প্ৰেৰণৰ সিদ্ধান্ত লোৱা হয়।\nএতিয়া এইটো প্ৰমাণ হৈছে যে অসমলৈ মাৰাত্মক আফ্ৰিকান ছুৱাইন ফিভাৰ আহি পাইছে। আমাৰ ক্ষতি নুন্যতম কৰি ৰাখিবৰ বাবে আমি কেতবোৰ ব্যৱস্থা হাতত ল’ব লাগিব। এটা ৰোগৰ ক্ষেত্ৰত সংক্ৰমণৰ আচম্বিত আৰম্ভণি (outbreak)ৰ গতি অতি গুৰুত্বপূৰ্ণ বিষয়। সেয়ে আমি নিম্নোক্ত পৰিসীমা সৃষ্টি কৰিব লাগিবঃ\nOutbreak Zone – 1 km radius\nControl Zone – 3-5 km radius\nSurveillance Zone – 10 km radius or more (ভৌগলিক অৱস্থান আৰু গাহৰিৰ ঘনত্ব অনুযায়ী)\n১) ৰোগৰ বাবে বৃহৎ সংখ্যক গাহৰিৰ মৃত্যু আৰু অসুস্থ হোৱা অঞ্চল (pocket) চিনাক্ত কৰা। নমুনা সংগ্ৰহ কৰিব লাগিব আৰু অঞ্চলটো Outbreak, Control Zone আৰু Surveillance Zoneত ভাগ কৰিব লাগিব।\n২) Outbreak Zoneত নমুনা সংগ্ৰহ কৰিব লাগিব আৰু নিধন (culling)ৰ সিদ্ধান্ত ল’বলগীয়া হ’ব পাৰে। যদি নিধনৰ সিদ্ধান্ত লোৱা হয়, কৃষকসকলক সঠিক ক্ষতিপূৰণ নিশ্চিতভাৱে দিব লাগিব। মৃত গাহৰিবোৰ সঠিকভাৱে পুতি পেলাব লাগে আৰু ইয়াক গুৰুত্বপূৰ্ণ বুলি বিবেচনা কৰিব লাগে। বহু ক্ষেত্ৰত ৰোগ সংক্ৰমণ মৃত গাহৰি ভালদৰে পুতি নেপেলোৱাৰ বাবে হয়। ৬ ফুট গভীৰ গাঁত খান্দি মৃত গাহৰি পুতি ওপৰত কীটানুনাশক ছটিয়াই দিব লাগে।\n৩) মৃত গাহৰি মুকলিত পেলাই দিয়া আৰু নদীত উটুৱাই দিয়া কাৰ্যক শাস্তিযোগ্য অপৰাধ হিচাপে গণ্য কৰিব লাগে।\n৪) Control Zoneত গাহৰিৰ সকলো গতি-বিধি আৰু বাহিৰা লোকৰ প্ৰৱেশ নিয়ন্ত্ৰণ কৰিব লাগিব। আৱশ্যে গাহৰি নিধনৰ বাবে প্ৰয়োজনীয় লোক, বীজাণুমুক্তকৰণত জড়িত লোক, পশু চিকিৎসকসকল আৰু স্থানীয় বাসিন্দা এই নিয়মৰপৰা বাহিৰত থাকিব। এই Zoneৰপৰা কোনো গাহৰি বাহিৰলৈ বিক্ৰী বা পৰিবহণ কৰিব নোৱাৰিব।\n৫) Control Zoneত কোনো গাহৰি মাংসৰ বাবে নিধন, বিক্ৰী, গাহৰি মাৰি মাংসৰ বাবে গোটাকৈ বিক্ৰী আৰু গাহৰিৰ কোনো উপজাত দ্ৰব্য (by-product) বিক্ৰী নিষিদ্ধ হ’ব।\n৬) Control Zoneত গাহৰিৰ দানা বিক্ৰী কৰিব পৰা যাব।\n৭) ASFৰ বিৰুদ্ধে জড়িত আৰু Control Zoneৰ বাসিন্দাৰ বাবে অত্যাৱশ্যকীয় গাড়ীৰ বাদে আন গাড়ীৰ অহা-যোৱা নিয়ন্ত্ৰণ কৰা।\nASFৰ কাৰক সংস্পৰ্শ। অকল গাহৰিৰপৰা গাহৰিলৈয়ে এই ৰোগ যে বিয়পে এনে নহয়। এই ভাইৰাছ পোছাক, যন্ত্ৰ-পাতি, বাহন, দানাৰ জৰিয়তে, প্ৰজনন আৰু আনকি বাহিৰৰ কোনো লোক ফাৰ্মৰ ভিতৰত প্ৰৱেশ কৰিলেও এই ৰোগৰ ভাইৰাছ আহিব পাৰে। এই ৰোগৰপৰা ফাৰ্মখনক বচাই ৰখাৰ একমাত্ৰ মন্ত্ৰ হৈছে, প্ৰত্যেককে ফাৰ্মৰপৰা আঁতৰাই ৰাখক।\nযান-বাহনেও ASF আনিব পাৰে। গতিকে ফাৰ্মৰ চৌহদত গাড়ী পৰাপক্ষত সোমাবলৈ দিব নালাগে। যদি সেয়া সম্ভৱ নহয়, তেন্তে গাড়ীৰ চকা আৰু বাহিৰখন বীজাণুমুক্ত কৰি লওক। ফাৰ্মৰ কৰ্মচাৰীয়ে ব্যৱহাৰ কৰা পথ ব্যৱহাৰ নকৰিব আৰু ষ্টাফৰ পাৰ্কিঙৰ আঁতৰত পাৰ্কিং কৰাওক।\nমাখিৰ নিয়ন্ত্ৰণ অতি জৰুৰী। বহু ভাইৰাছৰ সংক্ৰমণ শ্বাস-প্ৰশ্বাসৰ জৰিয়তে হয় যদিও ASFৰ সংক্ৰমণ এইদৰে হোৱাৰ সম্ভাৱনা অলপ কম। কিন্তু মাখি হ’ল ASFৰ পোনপটীয়া সংস্পৰ্শৰ মাধ্যম (direct contact medium)। ASFৰ সংক্ৰমণত মাখিক এটা মেকানিকেল ভেক্টৰ হিচাপে চিহ্নিত কৰা হৈছে।\nচৰায়ো আন এটা উদ্বেগৰ কাৰণ। সংক্ৰমিত অঞ্চলৰ কাষৰ ফাৰ্মত কিছু ব্যয়সাপেক্ষে ৱায়াৰৰ নেট দিলে উপকাৰ পোৱা যাব। ফাৰ্মত পাইপেৰে পানী মাৰি পৰিস্কাৰ কৰা অতি গুৰুত্বপূৰ্ণ।\nবীজাণুনাশক দ্ৰব্যৰ ব্যৱহাৰৰ লগতে ডিটাৰ্জেণ্টৰ ব্যৱহাৰ সমানে গুৰুত্বপূৰ্ণ। ই গাহৰিৰ সংস্পৰ্শলৈ আহিব পৰা বীজাণু হ্ৰাস কৰি গাহৰিৰ প্ৰাকৃতিক ৰোগ প্ৰতিৰোধ ক্ষমতা বৃদ্ধিত সহায় কৰে।\nSource URL: https://newsnextone.com/how-to-fight-against-swine-flu


Will there be more districts in Bengal? What did Chief\nচিম্বাঙ্গাত আৰু অধিক জিলা যোগ হ’ব নেকি? মুখ্যমন্ত্ৰী মমতা বেনাৰ্জীয়ে সেই সম্ভাৱনাৰ কথা কৈছিল। বৃহস্পতিবাৰে নৱনিৰ্মিত টাউন হলৰ উদ্বোধনী অনুষ্ঠানত ভাষণ প্ৰদান কৰি মুখ্যমন্ত্ৰীয়ে কয়, “আমি ডব্লিউবিচিএছ বিষয়াসকলৰ যুটীয়া, অতিৰিক্ত সচিবৰ পদ বৃদ্ধি কৰিছো। ডব্লিউবিচিৰ কোটা পুনৰ বৃদ্ধি কৰিব লাগিব। যদি প্ৰয়োজন হয়, আমি জিলাখন বৃদ্ধি কৰিম। আইএএছ বিষয়াৰ সংখ্যাও বৃদ্ধি পাইছে। ”\nইয়াৰ পিছতমুখ্যমন্ত্ৰীয়ে লগতে কয়, “কিন্তু আমি প্ৰয়োজন অনুসৰি সকলো পোৱা নাই। গতিকে আমি জিলাখন বৃদ্ধি কৰিব নোৱাৰো। আমি জিলাখন বৃদ্ধি কৰিব বিচাৰো। আপোনাৰ কেৰিয়াৰৰ শেষত, যেতিয়া আপুনি গৈ আছিল, মই শুনিছিলো যে আপোনাৰ বৃদ্ধি বন্ধ কৰা হৈছে। বৃদ্ধিৰ উৰ্ধসীমাত উপনীত হোৱাৰ পিছত, আপুনি 10,000 টকাৰ বৃদ্ধি পাব। ”\nডব্লিউবিচিএছ বিষয়াসকলক সম্বোধন কৰি মুখ্যমন্ত্ৰীয়ে কয়, “আপুনি চৰকাৰৰ প্ৰকৃত মুখ। বহুতো মানুহে বহুতো পোষ্টত কাম কৰে। আপোনালোকৰ বহুতে ভাল কাম কৰি আছে। তিনিওজন ডিএমে খুব ভাল কাম কৰিছিল। আজি ২৩ খন জিলা। অনাগত দিনত ৪৬ খন জিলা থাকিব পাৰে। বিহাৰলৈ চাওক। তেওঁলোকৰ কিমানখন জিলা। মোক বিভাজন কৰিবলৈ, মোক কৰ্মচাৰীৰ সংখ্যাৰ প্ৰয়োজন। যদিও আন্তঃগাঁথনি আছে, কোনো বিষয়া নাই। ”\nমুখ্যমন্ত্ৰী তাত ৰৈ নাছিল। “জ্যেষ্ঠতম সচিব হিচাপে কাম কৰি থকা ডব্লিউবিচি বিষয়াসকলক বিভাগীয় সচিব কৰা হ’ব। মই ঘোষণা কৰি আছো। যাতে আইএএছ-ডব্লিউবিচিএছ বিষয়াসকলৰ মাজত কোনো বৈষম্য নহয়। ডব্লিউবিচি-বিষয়াসকলে প্ৰতি বছৰে স্বাস্থ্য পৰীক্ষা কৰাব। ”\nহাটশিঙিমাৰী জিলা উপায়ুক্তৰ কাৰ্যালয়ৰ সন্মুখত মূল্যবৃদ্ধিৰ বিৰুদ্ধে আমছুৰ অৱস্থান ধৰ্মঘট


অভিজ্ঞতাৰ সঁফুৰা .. Abhigotar Xofura: October 2014\nPosted by Pastor M L Das at 03:43\nঅসম অভিযান্ত্ৰিক মহাবিদ্যালয়ত প্ৰবক্তা হিচাবে চাকৰিত যোগ দিয়া ডেৰবছৰ পাছতে বিবাহ-পাশত আৱদ্ধ হওঁ ৷ সেই সময়ত চৌহদত কোৱাৰ্টাৰৰ খুব অভাৱ আছিল বাবে তিন নম্বৰ ছাত্ৰাবাসৰ ওচৰতে থকা চতুৰ্থ শ্ৰেণীৰ কৰ্মচাৰীৰ বাবে সজা সৰু কোৱাৰ্টাৰ এটাতে আমি থাকিবলৈ ল’লো ৷ অতি সাধাৰণ আচবাব, সা-সৰঞ্জামেৰে আমাৰ নতুন সংসাৰ আৰম্ভ কৰোঁ ৷\nএদিন আবেলি শ্ৰীমতীৰ সৈতে খোজ কাঢ়িবলৈ ওলালোঁ ৷ তিনি নম্বৰ হোষ্টেলৰ আগেৰে খোজ কাঢ়ি আগবাঢ়ি গৈ এ. পি. আৰ. ও. চৌহদ পাৰ হৈ একেবাৰে সাতমাইল পালোঁগৈ ৷ তাতে দোকান এখনত দুপদমান সামগ্ৰী কিনি দুয়ো উভতি খোজ ল’লো ঘৰলৈ বুলি ৷\nতেতিয়া বেলি মাৰ যাব ধৰিছে ৷\nআহি আহি কলেজৰ চৌহদৰ গেটখন পালোঁহি ৷ তিনি নম্বৰ ছাত্ৰাবাসৰ আগ পাবৰ হ'ল ৷ সম্মুখৰ পৰা এদল ছাত্ৰ আহি আছিল ৷ চাৰি-পাঁচজন মান ছাত্ৰৰ সেই দলটো নিশ্চয় সন্ধিয়া চাহ-পানী খাবলৈ ওলাই গৈছিল ৷ আমাৰ একেবাৰে ওচৰ আহি পালে দলটো ৷\nআমাৰ পিনে লক্ষ্য কৰি দলটোৰ মাজৰে এজনে মন্তব্য কৰিলে, আমি শুনাকৈ.. নিশ্চয় আমাক উদ্দেশ্য কৰি...\n“ সজ পথেৰে গ’লেই……. “\nমন্তব্যটোৰ আচল অৰ্থ বুজিবলৈ মোৰ অসুবিধা নহ’ল ৷ কাৰণ ময়ো সেইখন কলেজতে ছাত্ৰাবাসত থাকি পাছ কৰি উঠিছো মাত্ৰ তিনিবছৰ আগতে ৷\nআচলতে মোৰ শ্ৰীমতীক মোৰ কোনো অবিবাহিতা বান্ধৱী বুলি সন্দেহ কৰি ছাত্ৰজনে তেনেদৰে মন্তব্য কৰিলে ৷\nআমাৰ কাষেৰে দলটো পাৰ হৈ গ’ল ৷ কোনোবা এজনে নিশ্চয় সেই মন্তব্য কৰা ছাত্ৰজনক সেয়া মোৰ পত্নী বুলি ক’লে কাৰণ পিছপিনৰ পৰা আকৌ এটা মন্তব্য ভাঁহি আহি মোৰ কাণত পৰিল,\n: “ আবে, হয় নেকি বে.. একেবাৰে বুঢ়ী দেখোন.. “\nশ্ৰীমতীৰ টনচিলৰ সমস্যা আছিল বাবে ডিঙিয়ে-মূৰে কাপোৰ মেৰিয়াই লৈছিল সেইদিনা ৷ সেইবাবে হয়তো অধিক বয়স বুলি ভাবিলে সেই ছাত্ৰজনে ৷ কথাটো বুজিবলৈ অসুবিধা নহ’ল ৷ শ্ৰীমতীৰ সহপাঠী ছাত্ৰ-ছাত্ৰীবোৰ সেইসময়ত কলেজৰ তৃতীয় ষান্মাসিকতহে পঢ়ি আছিল ৷ সেই মন্তব্য দিয়া ছাত্ৰজনতকৈও বয়সত সৰু ৷\nশ্ৰীমতীয়ে একো মন্তব্য নিদিলে ৷ কোনো প্ৰতিক্ৰিয়া নেদেখুৱালে ৷\nমই লাজ পোৱা উচিত, গৌৰৱ কৰা উচিত নে খং কৰা উচিত একো ধৰিবই নোৱাৰিলো ৷\nPosted by Pastor M L Das at 23:44\nপূজাৰ বতৰা……পৰিলো এবাৰতে ধৰা..\nতিতাবৰত থকা সময়ৰ কথা ৷ তেতিয়া প্ৰাইমেৰী স্কুলত পঢ়োঁ ৷ থাকোঁ বেচিক তিনিআলিত থকা চৰকাৰী ৰেচম পামত ৷ দেউতা আছিল সেই পামৰ অধীক্ষক ৷ সেই ঠাইৰ এজন আগশাৰীৰ মানুহ ৷ আমি ওচৰে-পাজৰে থকা সকলো ধৰণৰ লগ-সমনীয়াৰ লগত অবাধে মিলামিচা কৰিছিলো ৷ তাত কোনো ধৰণৰ বাধা নাছিল ৷ কিন্তু ভাল-বেয়া সকলোধৰণৰ কথা শিকিছিলো সেই লগ-সমনীয়াবোৰৰ পৰা ৷\nপূজাৰ সময়ত পূজা চাবলৈ আমি লগ-সমনীয়াৰ লগত দলে-বলে গৈছিলো বিশেষকৈ ৰেলস্টেচনৰ সম্মুখত পতা পূজাখনলৈ ৷ পূজাস্থলৰ আশে-পাশে বহা পূজাৰ বজাৰখন আমাৰ বিশেষ আকৰ্ষণ আছিল৷ পিষ্টল, নানা ধৰণৰ বেলুন, পুতলা, ফটকা, বাৰে-বৰণীয়া খেলৰ সামগ্ৰীৰে ঠাঁহ খাই থকা অস্থায়ী দোকানবোৰৰ মাজে-মাজে আমি ঘূৰি ফুৰিছিলো ৷ হাতত পইচা থাকিলে দুই-এপদ সামগ্ৰী কিনিছিলো যদিও ঘৰৰ পৰা বৰ বেছি এটকা-দুটকাহে আমাৰ হাতলৈ আহিছিল পূজা চাবলৈ বুলি ৷ কিন্তু আন এটা কাম কৰিহে আমাৰ বেছি আনন্দ লাগিছিল ৷ আমাৰ মাজৰেই দুজনমান অতি পাকৈতআছিল দোকানৰ পৰা বস্তু সৰকোৱাত ৷ দোকানীৰ চকুত ধূলি মাৰি বস্তু চুৰ কৰাত ৷ সেই কামটোক আমি কৈছিলো “ফাক মৰা” বুলি ৷ সেই কাম কৰিবলৈ গোটেই দলটো একেলগে দোকান এখনলৈ যায় ৷ সকলোৱে দোকানত সজাই থোৱা বস্তুবোৰ লিৰিকি-বিদাৰি চায় ৷ দুজনমানে দাম সোধে, দৰ-দাম কৰি দোকানীক ব্যস্ত কৰি ৰাখে আৰু দোকানীৰ মনোযোগ সেইফালে থাকোঁতেই আন এজনে কিবা এটা লৈ পকেটত ভৰাই লয় ৷ তেনেদৰে ফাক মৰাত সিদ্ধহস্ত আছিল আমাৰ লগৰে দুজনমান৷পূজা চাই ঘৰলৈ উভতি আহোঁতে সকলোৱে গৌৰৱেৰে প্ৰদৰ্শন কৰিছিল ফাক মাৰি অনা বস্তুবোৰ ৷\nসেইকামটো কৰিবলৈ মোৰহে কেতিয়াও সাহস হোৱা নাছিল ৷ চুৰ কৰা বেয়া কাম বুলি জানিছিলো যদিও তেনেদৰে ফাক মৰাত কিবা এটা বিশেষ উত্তেজনা জড়িত হৈ থকা যেন লাগিছিল আৰু তাৰ যোগেৰে বীৰত্ব প্ৰদৰ্শন হোৱা যেন লগা বাবে মোৰো ফাক মাৰি চাবলৈ মন গৈছিল৷\nএদিন তেনেদৰে দলে-বলে দোকান এখনত আমাৰ দলটো গোট খালে ৷ সকলোৱে বেৰি ধৰিলে দোকানীজনক ৷ মইও হাতত সৰু বল এটা তুলি লৈ লিৰিকি-বিদাৰি থাকিলো ৷ তাৰপাছত সুবিধা বুজি বলটো মোৰ চুৱেটাৰৰ তলেৰে ভৰাই লুকুৱাই ল’লো ৷ কিন্তু চকুৰ পচাৰতে আন এজন লোকে আহি মোক থাপ মাৰি ধৰিলে ৷ বলটো কাঢ়ি উলিয়াই ল’লে ৷ মই ভাবিলো আজি কথা বিষম ৷ দোকানীয়ে উত্তম-মাধ্যম সোধাব বুলি ভয়তে কঁপিবলৈ ধৰিলে ৷ মুখেৰে একো মাত নোলাল ৷ লগৰীয়াকেইজনো মোক তাতে এৰি উধাও হ’ল সেই ঠাইৰ পৰা ৷ মানুহজনে মোৰ পিনে চালে, কিবা ভাবিলে আৰু একো নকৰি এৰি দিলে ৷ ময়ো লাজত তলমূৰ কৰি তাৰ পৰা এখোজ-দুখোজকৈ আগবাঢ়িলো লগৰীয়া কেইজনক বিচাৰি ৷ ঘৰতো কথাটো কোনেও গম নাপালে ৷ পালে দেউতাই পিঠি বখলা-বখল যে কৰিলেহেতেন তাত কোনো সন্দেহ নাছিল৷\nসময় বাগৰি গ’ল ৷ আমিও তিতাবৰ এৰিলো ৷ জীৱনত প্ৰথম আৰু শেষবাৰৰ বাবেচুৰ কৰাৰ বাবে কৰা সেই প্ৰয়াস এক অদ্ভুত স্মৃতি হৈ ৰৈ গ’ল ৷\nPosted by Pastor M L Das at 02:19


Corona 3rd Wave: আগন্তুক ২-৪ সপ্তাহৰ ভিতৰতে দেশলৈ আহিব পাৰে কোৰোণাৰ তৃতীয় ঢৌ! third-covid-wave-likely-to-hit-maharashtra-in-2-4-weeks-10-percent-of-cases-may-come-from-kids-hb– News18 assam\nHome » photogallery » nation »Corona 3rd Wave: আগন্তুক ২-৪ সপ্তাহৰ ভিতৰতে দেশলৈ আহিব পাৰে কোৰোণাৰ তৃতীয় ঢৌ!\nCorona 3rd Wave: আগন্তুক ২-৪ সপ্তাহৰ ভিতৰতে দেশলৈ আহিব পাৰে কোৰোণাৰ তৃতীয় ঢৌ!\nবিশেষজ্ঞই বাৰে বাৰে সাৱধান কৰি দিছে যে, ইয়াতেই শেষ নহয়। আৰু ভয়ংকৰ, আৰু মাৰাত্মক ৰূপত আহিব পাৰে কোৰোণাৰ তৃতীয় ঢৌ\n| June 19, 2021, 09:21 IST\nকোৰোণাৰ দ্বিতীয় ঢৌৰ সংক্ৰমণ কিছু পৰিমাণে হ্ৰাস পাইছে ভাৰতত। দ্বিতীয় ঢৌত মৃত্যুক সাৱটিলে হাজাৰ হাজাৰ লোকে। সাধাৰণ মানুহ, চিকিৎসক, স্বাস্থ্যকর্মী সকলোৰে প্ৰচেষ্টাত এতিয়া হ্ৰাস পাইছে সংক্ৰমণ। কিন্তু বিশেষজ্ঞই বাৰে বাৰে সাৱধান কৰি দিছে যে, ইয়াতেই শেষ নহয়। আৰু ভয়ংকৰ, আৰু মাৰাত্মক ৰূপত আহিব পাৰে কোৰোণাৰ তৃতীয় ঢৌ Coronavirus 3rd Wave)।\nআৰু এই ঢৌত সৰ্বাধিক শিশুসকল ক্ষতিগ্ৰস্থ হ'ব বুলি ধাৰণা কৰা হৈছে। গতিকে বিভিন্ন ৰাজ্যত এতিয়া আৰম্ভ কৰা হৈছে প্ৰস্তুতি। শিশুৰ চেফ হোমৰ পৰা আৰম্ভ কৰি হাস্পতালত পৃথকৈ ৱাৰ্ডৰো ব্যৱস্থা কৰা হৈছে। বিশেষজ্ঞই কৈছে যে, আগন্তুক ২-৪ সপ্তাহৰ ভিতৰত মহাৰাষ্ট্ৰত আহিব পাৰে কোৰোণাৰ তৃতীয় ঢৌ। গতিকে শিশুসকল যাতে ঘৰৰ বাহিৰলৈ ওলাব লগীয়া নহয়, সেই ক্ষেত্ৰত সতৰ্ক কৰি দিছে মহাৰাষ্ট্ৰ চৰকাৰে।\nসম্প্ৰতি ৰাজ্যখনৰ মুখ্যমন্ত্ৰী উদ্ধৱ থাকৰেৰ উপস্থিতিত এখন মিটিঙত টাস্ক ফোৰ্চে আশংকা প্ৰকাশ কৰে যে, কোৰোণাৰ দ্বিতীয় ঢৌতকৈও মৰাত্মক হ'ব পাৰে তৃতীয় ঢৌ। সংক্ৰমণৰ হাৰ হ'ব দুগুণ। এই ঢৌত সংক্ৰমণৰ ১০ শতাংশ আহিব পাৰে শিশুৰ ফালৰ পৰা। গতিকে সকলো দিশতে এতিয়া সতৰ্ক থাকিব লাগিব প্ৰশাসন।\nআমেৰিকাত কোৰোণাৰ এনে বিস্তাৰ দেখা গৈছিল। দ্বিতীয ঢৌ শেষ হোৱাৰ ৪ সপ্তাহৰ পিছত তৃতীয় ঢৌ আহিছিল। বৰ্তমান মহাৰাষ্ট্ৰৰ বহু চহৰত লকডাউন শিথিল কৰা হৈছে। পুনে, নাগপুৰ, মুম্বাইৰ দৰে চহৰত শিথিল কৰা হৈছে লকডাউন।\nআনহাতে বুধবাৰে মহাৰাষ্ট্ৰত কোৰোণাত আক্ৰান্ত লোকৰ সংখ্যা আছিল ১০ হাজাৰৰ ওপৰত। ২৩৭ জনৰ মৃত্যু হৈছিল।


কোনে জানে? ৰজাই জানে ( জীৱন নৰহ ) - বৌদ্ধিক বিচাৰ\nচ’ৰাঘৰ / কথাশিল্প / কোনে জানে? ৰজাই জানে ( জীৱন নৰহ )\nকোনে জানে? ৰজাই জানে ( জীৱন নৰহ )\nজুন 3, 2017\tকথাশিল্প, কবিতা কেৱল এটা মন্তব্য 327 দৰ্শন\nবহুদূৰ গৈ গৈ আমি কেঁকুৰি এটা পালোঁ।\nকেঁকুৰিৰ ভাজত আমি উশাহ সলালোঁ। আকৌ এটা\nকেঁকুৰি পালোঁ। আৰু খৰখোজ দিলোঁ।\nগছৰ আগত বেলি বহিব। আমি গৈ পোৱাৰ আগতে।\nসিখন গাঁৱৰ আতংক গছকি বিষণ্ণতাৰে\nমানুহবোৰ উভতি আহিছে।\nমানুহবোৰে আমাক বিচাৰিছিল। লগ নাপাই\nআন্ধাৰ সাবটি ঘৰমুৱা হ’ল।\nযাওঁগৈ ব’লা। ঘৰমুৱা মানুহবোৰ বিমোৰত পৰিছে।\nনৈত ঢল নামিছে। আমি গৈ পোৱাৰ আগে আগে\nজাকৈ-জুলুকি-জালেৰে মানুহবোৰ নৈত উবুৰি খাই পৰিব।\nব’লা খৰধৰ কৰা। এয়াই ছাগে নৈখনৰ শেষ ঢল।\nজীয়া বুকুৰ বোঁৱতী আয়ুস কিমান দিন, কোনে জানে?\nকোনে জানে? ৰজাই জানে। ৰজাই।\nটেগAssamese Poem Poetry\nপূৰ্বৱৰ্তী লেখা ৰং আৰু ৰেখা, ছাঁ আৰু পোহৰত বিষ্ণু প্ৰসাদ ৰাভা\nপৰৱৰ্তী লেখা সংস্কৃতিৰ সাধক বিষ্ণুপ্ৰসাদ ৰাভা ( অম্লানিকা কলিতা)\nফেব্ৰুৱাৰী 16, 2018 at 2:03 অপৰাহ্ন\nAppreciate this post. Let me try it out. http://btgh.reframemedia.com/index?URL=https://goldprice.com